Gospodo, članovi Savjeta ministara, molim vas da se registrujete. Dame i gospodo, poštovani gosti, otvaram 22. sjednicu Predstavničkog doma Parlamentarne skupštine Bosne i Hercegovine. Kao što je uobičajeno, pored poslanika na sjednicu su pozvani redovni gosti: predsjedavajući i članovi Predsjedništva BiH, predsjedavajući i članovi Savjeta ministara BiH, predstavnici OHR-a, OSCE-a i drugih međunarodnih organizacija u BiH koji su izrazili interes da prisustvuju sjednicama, predstavnici određenih nevladinih organizacija. Prema izvještaju službe, konstatujem da sjednici prisustvuje 39 poslanika. Odsustvo je opravdao uvaženi poslanik Sefer Halilović. I na ovoj sjednici, dame i gospodo poslanici, imamo jedno prethodno pitanje. Naime, radi se o Prijedlogu deklaracije o odgovornosti koju je podnio Klub poslanika SNSD-a koja je vama juče proslijeđena. S obzirom da u našem poslovniku nije precizno regulisano pitanje donošenja deklaracije, predsjedavajući Kluba SNSD-a je juče na Proširenom kolegijumu prihvatio prijedlog da ovu deklaraciju preimenuju u rezoluciju i, prema tome, kako je uobičajena praksa ovdje u Domu, za sve prijedloge rezolucija, mi sad treba da odlučimo da li će se Predlog rezolucije prethodno razmatrati u nadležnoj komisiji. I pozivam vas da se izjasnimo o tome da se Predlog rezolucije o odgovornosti prethodno razmatra u nadležnoj komisiji. Molim vas da se pripremite za glasanje. Možete glasati sad! „Za“ 33, „protiv“ četiri, „suzdržanih“ dva. Konstatujem da smo Predlog rezolucije o odgovornosti Kluba SNSD-a prethodno poslali u komisijsku fazu. Dame i gospodo, ovu sjednicu sam sazvao pozivom na stav (3) člana 62. Poslovnika ovog doma, to jeste u roku kraćem od 10 dana, kako bi u poslovničkom roku donijeli odluku o potvrđivanju imenovanja zamjenika predsjedavajućeg Savjeta ministara, ministara i zamjenika ministara Savjeta ministara BiH. 2 Takođe, smatram opravdanim naše nastojanje da i Budžet institucija BiH donesemo što je moguće prije pa je, kao što znate, Kolegijum skratio rokove za razmatranje Budžeta. Vi ste u pozivu za sjednicu dobili prijedlog dnevnog reda. U međuvremenu, nakon što smo sazvali pismeno sjednicu, Savjet ministara je utvrdio prijedloge zakona koji su Parlamentu dostavljeni 15. februara. Mi smo ove zakone odmah putem pošte proslijedili, uz napomenu da će biti uvršteni u dnevni red 22. sjednice ukoliko nadležne komisije dostave mišljenje za ove zakonske predloge, tj. mišljenja o ustavnom osnovu i mišljenja o principima. Mi smo se znači u Kolegijumu dogovorili da što brže idemo sa procedurom za ove zakone, imajući u vidu potrebu poštovanja određenih rokova, ali i da bi se ispunili što prije uslovi za potpisivanje Sporazuma o stabilizaciji i pridruživanju BiH. Na sjednici Kolegijuma kao i na sjednici Proširenog kolegijuma, koje smo održali juče u cilju pripreme ove sjednice, predsjedavajući klubova u principu su podržali ove dopune predloga dnevnog reda, tako da zavisno od toga kako će se nadležna komisija odlučiti, znači, izvršene su određene dopune predloženog dnevnog reda sa dva zakonska prijedloga koji se tiču reforme policije. Nadležna komisija u međuvremenu je zasjedala i vi ćete dobiti mišljenje nadležne komisije danas na sjednici. Na klupe ste dobili dopunjeni dnevni red. Otvaram raspravu o predlogu dnevnog reda. Izvolite. Uvaženi poslanik Križanović.
Zahvaljujem, gospodine predsjedavajući. Naime, odmah želim reći da smatram da nisu ispunjeni poslovnički preduvjeti za uvrštavanje u dnevni red Prijedloga zakona o nezavisnim i nadzornim tijelima policijske strukture i Prijedloga zakona o Direkciji za koordinaciju policijskih tijela i agencija za podršku policijskih struktura. Naime, u članu 105. Poslovnika stoji: Kad primi mišljenje Ustavnopravne komisije i nadležne komisije, dostavljena od predsjedavajućeg Doma, Kolegij uvrštava prijedlog zakona u dnevni red sjednice Doma, koja će biti održana u roku od 7 do 15 dana. Napominjem, mišljenje nadležne komisije još nismo dobili, a danas imamo prijedloge ova dva zakona da se uvrste na dnevni red. Prema tome, mislim da poslovnički, uzimajući u obzir i način kako su razmatrani ovi prijedlozi u Komisiji za obranu i sigurnost, mislim da bi bilo dobro da se danas odloži razmatranje ovih prijedloga zakona. Hvala lijepo.
Zahvaljujem. Kao što sam napomenuo, dobili smo Izvještaj Ustavnopravne komisije i imamo informaciju da je i Komisija za odbranu i sigurnost, Zajednička komisija, o tome raspravljala. Mišljenja su u fazi kucanja i mi ćemo ga sigurno dobiti na sjednicu, čime su se svi uslovi, po nama u Kolegijumu, ispoštovali da ti zakonski projekti budu danas na dnevnom redu. 3 Ako nema više za prijavu, ja zaključujem raspravu. S obzirom da nije bilo izmjena i dopuna dnevnog reda, konstatujem da 22. sjednica Doma ima sljedeći 1. Potvrđivanje imenovanja zamjenika predsjedavajućeg, ministara i zamjenika ministara u Savjetu ministara Bosne i Hercegovine; 2. Predlog zakona o Budžetu institucija Bosne i Hercegovine i međunarodnih obaveza BiH za 2008. godinu (drugo čitanje); 3. Predlog zakona o nezavisnim nadzornim organima policijske strukture BiH (prvo čitanje); 4. Predlog zakona o Direkciji za koordinaciju policijskih organa i o agencijama za podršku policijskoj strukturi u BiH (prvo čitanje); 5. Informacija o opštoj bezbednosti u Bosni i Hercegovini, sa posebnim osvrtom na maloljetničku delinkvenciju (po zaključku sa 21. sjednice Doma); 6. Informacija Savjeta ministara o aktivnostima u vezi sa formiranjem i radom Komisije za ispitivanju istine o stradanju Srba, Hrvata, Bošnjaka, Jevreja i ostalih u Sarajevu u periodu od 1992. do 1995. godine; 7. Predlog rezolucije o spremnosti Bosne i Hercegovine za NATO integracije, 8. Davanje saglasnosti za ratifikaciju Sporazuma između Savjeta ministara BiH i vlada ostalih zemalja učesnica SEECP, Misije privremene uprave Ujedinjenih nacija na Kosovu, u ime Kosova, u skladu sa Rezolucijom Savjeta bezbednosti Ujedinjenih nacija broj 1224. Dame i gospodo, s obzirom da sam dobio zamolbu od predsjedavajućeg Savjeta ministara, koji je trenutno na sastanku do 15 do 12, mi ćemo krenuti sa prvom tačkom dnevnog reda, gdje će se on prvo obratiti u 12,00 sati. Dajem pauzu do 12,00. PAUZA
Gospodo, predsjedavajući, uvažene dame poslanice i poslanici, cijenjeni gosti, predstavnici medija, htio sam samo da skrenem pažnju na nekoliko hronoloških elemenata vezano za prosljeđivanje Odluke o imenovanju ministara i zamjenika ministara, odnosno novog – starog saziva Savjeta ministara. Kao što znate, Predsjedništvo BiH je na 10. hitnoj sjednici, održanoj 27.12.2007. godine, donijelo Odluku da me imenuje za predsjedavajućeg Savjeta ministara BiH. Predstavnički dom Parlamentarne skupštine BiH na svojoj 19. sjednici, održanoj 28.12.2007. godine, odobrilo je imenovanje za predsjedavajućeg Savjeta ministara BiH, nakon što je nadležna parlamentarna Komisija za pripremu izbora Savjeta ministara BiH podnijela Mišljenja o mojoj podobnosti za obavljanje dužnosti predsjedavajućeg Savjeta ministara BiH. Nakon obavljenih konsultacija sa predstavnicima parlamentarnih stranaka, 3.1.2008. godine, dopisom sam zatražio od Stranke demokratske akcije, Stranke za BiH, HDZ-a BiH, HDZ-a'90., SNSD-a i PDP-a imena kandidata za mjesta ministara i zamjenika ministara, sa ispunjenim obrascima kandidata za provjeru u Centralnoj izbornoj komisiji, Državnoj agenciji za istrage i zaštite, komisiji Predstavničkog doma Parlamentarne skupštine BiH. Parlamentarne stranke su mi sukcesivno dostavljale imena za ministre i zamjenike ministara u Savjetu ministara BiH u periodu od 5. do 10. januara. Podatke su dosavili Stranka za BiH, SDA, HDZ BiH, HDZ '90., a u periodu od 11. do 14. januara 2008. godine PDP i SNSD. Nakon što su mi stranke dostavile podatke kandidata za ministre i zamjenike ministara, Centralnoj izbornoj komisiji i Državnoj agenciji za istrage i zaštitu sam dostavio njihove potpisane izjave na provjeru, u skladu sa Zakonom o izmjenama i dopunama Zakona o Savjetu ministara BiH. Državna agencija za istrage i zaštitu je 29.1.2008. godine dostavila Izvještaj u kojem je potvrdila tačnost navedenih podataka iz dostavljenih obrazaca. Od Centralne izborne komisije BiH sam 28.1.2008. godine dobio potvrdu za 13 kandidata da ispunjavaju sve potrebne uslove propisane članom 10.c) Zakona o Savjetu ministara BiH za imenovanje na 6 dužnost ministara i zamjenika ministara. Potvrde za preostalih šest kandidata Centralna izborna komisija je dostavila 7.2.2008. godine. Centralna izborna komisija nas je 7.2.2008. godine, takođe, informisala da su protiv kandidata za ministre i zamjenike ministara u Savjetu ministara BiH: Svena Alkalaja, Igora Crnadka i ranije Senada Šebića, te je donesen zaključak o pokretanju postupka zbog osnovane sumnje da su izvršili povredu odredbi Zakona o sukobu interesa u institucijama vlasti BiH, o čemu sam informisao i Komisiju Predstavničkog doma Parlamentarne skupštine BiH za pripremu izbora Savjeta ministara. Komisiji za pripremu izbora Savjeta ministara BiH sam 8.2.2008. dostavio potpisane izjave kandidata, službene potvrde Centralne izborne komisije, sa Informacijom o izvršenim provjerama kandidata i Izvještaj Državne agencije za istrage i zaštitu, sa molbom da što prije provedu postupak provjere kandidata i Predstavničkom domu dostave mišljenje sa preporukom. Komisiji za pripremu izbora Savjeta ministara BiH sam 8.2.2008. godine dostavio Odluku o imenovanju ministara i njihovih zamjenika. Nakon pozitivne odluke komisije od ovog doma tražim da danas potvrdi: - Svena Alkalaja za ministra spoljnih poslova; - Slobodana Puhalca za ministra spoljne trgovine i ekonomskih odnosa; - Dragana Vrankića za ministra finansija i trezora, istovremeno i za zamjenika predsjedavajućeg; - Božu Ljubića za ministra komunikacija i transporta; - Sredoju Novića za ministra civilnih poslova; - Safeta Halilovića za ministra za ljudska prava i izbjeglice; - Barišu Čolaka za ministra pravde; - Tarika Sadovića za ministra bezbjednosti, istovremeno za zamjenika predsjedavajućeg; - Selmu Cikotića za ministra odbrane; - Anu Trišić Babić za zamjenika ministra spoljnih poslova; - Filipa Primorca za zamjenika ministra spoljne trgovine i ekonomskih odnosa; - Fuada Kasumovića za zamjenika ministra finansija i trezora; - Veselina Poljaševića za zamjenika ministra komunikacija i transporta; - Senada Šepića za zamjenika ministra civilnih poslova; - Slavka Marina za zamjenika ministra za ljudska prava i izbjeglice; - Srđana Arnautovića za zamjenika ministra pravde; - Miju Krešića za zamjenika ministra bezbjednosti; - Marinu Pendeš za zamjenika ministra odbrane za upravljanje resursima i - Igora Crnadka za zamjenika ministra odbrane za politiku i planiranje. Ovaj dom molim da danas potvrdi ovaj saziv Savjeta ministara, s obzirom na obaveze koje stoje pred Savjetom ministara vezano za ispunjavanje uslova za potpisivanje Sporazuma o stabilizaciji i pridruživanju. Ja se nadam da ćemo danas voditi jednu demokratsku raspravu, da će ovaj saziv Savjeta ministara biti potvrđen. Ja vam se zahvaljujem. Želim da kažem da, kao predsjedavajući, nisam imao nijedan dan pauze, da nisam uradio ono što se očekivalo u skladu sa procedurom. Žao mi je što imenovanje, moje imenovanje je bilo 27., što je to bilo vrijeme novogodišnjih praznika i što je prvi radni dan bio 3., kada sam tražio od lidera političkih partija da mi dostave imena. 7 Oni su to uradili i ja sam svaki put kada sam dobio izvještaj, isti dan prosleđivao na adrese koje su dužne da daju svoje viđenje i, dakle, da daju svoju potvrdu da možemo dalje ići u proceduru. Ja se nadam da ćemo sa ovim danom danas završiti ovaj posao i predano raditi u interesu građana BiH. Zahvaljujem.
Zahvaljujem predsjedavajućem Savjeta ministara. Pitam predsjedavajućeg Komisije za pripremu izbora Savjeta ministara: Imate li potrebu da u ime Komisije nešto kažete? Nema. Otvaram raspravu. Izvolite. Ako nema prijavljenih, uvaženi poslanik Lagumdžija, pa Bahtić. Izvolite.
Uvaženi gospodine predsjedavajući, cijenjene kolegice i kolege, žao mi je što se javljam prvi. Ja sam zaista mislio da će predsjednik Komisije da obavijesti Dom o pitanjima koja su na Komisiji ostala sporna. Naime, postoji jedan broj pitanja koje možda ne mora obavijesti Dom jer je o tome se glasalo, i to je ostalo u manjini. Naime, o čemu se glasalo? Jedan broj članova Komisije, da budem precizniji, tri člana Komisije su tražili da se na Komisiji uopšte ne izjašnjavamo o pojedinim kandidatima iz dva razloga. Prvi razlog, zato što je, kao što ste čuli i od predsjedavajućeg Vijeća ministara, mislim jedno zaista koncizno i vrlo informativno izlaganje kada je u pitanju procedura, da smo dobili. Naime, predsjedavajući je imenovan 27., odnosno potvrđen od Doma 28.12. prošle godine. Zakon o Vijeću ministara propisuje, članom 10. stav (1) Zakon o Vijeću ministara, da u roku od 35 dana predsjedavajući Vijeća ministara treba da izvrši imenovanje ministara i zamjenika. Vrlo jednostavnom matematskom operacijom, koja podrazumijeva da januar mjesec ima 31 dan kao i decembar, doći ćete do toga da je 35 dana isteklo šest dana prije nego je predsjednik Vijeća ministara donio Odluku o imenovanju zamjenika i ministara. Drugim riječima, mandat predsjednika Vijeća ministara dat ovim domom je istekao. Druga je stvar što njemu nije istekao onaj prošli mandat iz prošle godine, po kojem je on kao i čitavo Vijeće ministara, koje bi sada trebalo da se ponovi, obnaša funkciju predsjedavajućeg. I ne postoji nikakav problem ni diskontinuiteta, ni ničega. Predsjedavajući, dakle to je stav bio jednog broja članova komisije, koji vrlo jasno stoji u zakonu, da predsjedavajući Vijeća ministara bi trebao da bude ponovo imenovan u proceduru koju je zakon propisao, iz jednostavnog razloga što je istekao zakonski rok od 35 dana. Činjenica je, što stoji u Izvještaju Komisije, da su drugi neki u lancu odlučivanja, organi, institucije, uradili svoj posao na vrijeme. Ali članom 10. stav (1) Zakona o Vijeću ministara je probijen ovaj rok. Nema potrebe da podsjećam na druge situacije u kojima su u ovoj zemlji imenovani mandatari, kada se itekako brinulo, čak u jednoj vrlo, još dublje 8 podijeljenoj situaciji, politički podijeljenoj situaciji, kada su itekako uvažavani rokovi koji su dati zakonom. Primjera radi, Narodna skupština RS kada je svojevremeno imanovan mandatar pod imenom Brano Miljuš, je li, čovjek je 30-tog dana, koliko mu je dato na raspolaganje, u 12 sati iz cedulje iz džepa vadio imena samo zato da bi ispoštovao rok od 30 dana jer je znao da sutradan više nije mandatar jer je istekao rok. Ovde nije bilo nikakvog razloga da mandatar Nikola Špirić dobije ponovo mandat od Predsjedništva, ponovo bude u Parlamentu, tim više što bi ova procedura, jer očigledno ne odustaje od starih ministara, išla brzo i ispoštovao bi se sav rok, a ništa se ne bi promijenilo, jer svakako imamo te ljude koje eto imamo. Ali osnovna stvar bi se zadovoljila, a to je da je procedura ispoštovana. Nepoštivanje procedure je prvi korak ka deligitimiranju institucija koje se samim tim delegaliziraju kada ne ispoštuju proceduru. Ovde je dakle narušen Zakon o Vijeću ministara. Da stvar jeste ozbiljna govori u prilog činjenica da je predsjedavajući Predsjedništva svoje kolege u Predsjedništvu upozorio da je istekao rok predviđen zakonom i tražio od njih da obnove proceduru, ne sumnjajući u to i ne sporeći da ponovo bude isti mandatar, ukoliko i dalje postoji ta politička volja, odnosno vidi se da ne postoji nikakva druga, pa što ne bi ta ostala. To pismo je, koliko je meni poznato, upućeno i Kolegiju da se ukaže na ovo od strane predsjedavajućeg. To ništa nije uvaženo. Mi nismo sporili, mi uopšte nismo došli do rasprave o tome da li ovi ministri jesu ili nisu podobni, pogodni, po našem mišljenju, i slično. Mi nismo željeli da učestvujemo, tri člana Komisije, nismo željeli da učestvujemo dalje u ovoj raspravi, tim više što je predsjednik Komisije kao jedno kompromisno rješenje, misleći da je to kompromis, rekao da će o ovome izvijestiti ... Parlament. Istina, Parlament je izvješćen ovim mišljenjem, ali sam očekivao da ipak predsjedavajući Komisije to. Ali nema potrebe da radi, evo ja sam ukratko kazao o čemu se radilo. Dakle, mi smo imali suštinsku primjedbu, i to je da ovo treba vratiti nazad, da ne treba nikoga sad imenovati, nego treba vratiti Predsjedništvu poruku sa ovog parlamenta da mi insistiramo na zakonitosti. Razlog više zašto u ovako delkatnoj situaciji smatram da je to jako važno, jer se jedino u institucijama BiH uvodi princip da sve što se par ljudi dogovori je uredu, bez obzira što to možda nije ni po zakonu, a možda sutra i po Ustavu. I to je razlog zašto smatram da ovaj parlament mora držati do svakog paragrafa, svakog zakona, bez ostatka. Tim više, što ovo nije stvar politikantskog nadmudrivanja jer, ko biva, moglo bi se Predsjedništvo predomisliti, pa imenovati, je li, po mišljenju nekih drugih, ne daj Bože, drugog čovjeka. Dakle, to ništa nije sporno. To je jedno. Drugo, problem koji smo imali i koji smo od Komisije tražili da se uputi Centralnoj izbornoj komisiji odgovarajuće očitovanje, iz jednog jednostavnog razloga što smo dobili materijale. Ja ću samo na primjeru jednog kandidata: da je komisija, očigledno, Izborna komisija, što kažu, odlučila da se s nama ponaša po principu: pa nije valjda da vjerujete vlastitim očima, vjerujte nama. Mi smo za jednog kandidata za ministra, kao i za sve, dakle Centralna izborna komisija je za sve do jednog – istina predsjedavajući je korektan bio zaista, drago mi je što je to tako naveo – dala potvrdu. Možete izabrati bilo koje potvrde, da su štampane, samo ime i prezime promijene i ime oca. Istina promjena gospodin i gospođa, gospodin, pa koji god, dakle potvrda. Gospodin ministar imenovani ispunjava sve potrebne uslove propisane članom 10.c) Zakona o Savjetu ministara za imenovanje na funkciju ministra ili zamjenika ministra u Savjetu ministara. 9 Za svakog od ovih ljudi je dobijena potvrda da je to uredu. Nažalost, po Komisiju, a na svu sreću po zdrav razum, dostavljeni su nam i dokumenti koji govore o podacima koje smo imali pred sobom. Naime, imam ovde ministra koji je u svom obrascu naveo da je član Nadzornog odbora jedne privatne firme. Zamislite, gluho bilo, da neki ministar vanjskih poslova ili unutrašnjih poslova neke zemlje sjedi u nadzornom odboru privatne firme osiguravajućeg ili reosiguravajućeg društva, i da to bude prvo normalno, a kamoli po zakonu. Kod nas to nije po zakonu, ali izgleda da je normalno. Naime, Izborna komisija nam je dostavila za kandidata, evo uzet ćemo jednog za primjer, pošto je eklatantan primjer – Bože, koji je ono ministar, koga da uzmemo – evo, recimo, ministar vanjskih poslova. Ma to smo uzeli kao primjer na Komisiji kad smo ostali u manjini. [[zajednička diskusija]]
Molim vas samo malo, samo malo. Izvolite.
Ovde već imamo kandidate za odgovore koji nisu čuli pitanje. To je,
Molim vas, malo tiše i vrijeme molim vas. Izvolite.
dakle, ministar je s pravom, i to je zaista korektno od njega i to je pošteno, napisao da je u Nadzornom odboru jednog osiguranja i da ima mjesečnu naknadu od 800 maraka. Jednostavnom kalkulacijom se dođe do 9.600 godišnje, i ne treba tu biti prepametan. Međutim, Ministarstvo finansija je, pozivajući se na dopis Izborne komisije, uputilo pitanje da li, dakle ne samo što je to samo po sebi eliminirajuće nego zakon ne dozvoljava da ministar sjedi u nadzornom odboru i prima za to platu, a da ta firma posluje sa državnim institucijama u iznosima većim od 5.000 maraka. Ljudi iz VGT-a su odgovorili da su, kakva čudna koincidencija, sa Ministarsvom za ljudska prava i izbjeglice, drugi ministar ali iz iste stranke, imali osiguranje od 9.500 maraka, a da jedno Ministarstvo finansija iz ... kantona gdje, kakva čudna koincidencija, ministar finansija iz iste stranke je za 40.000 maraka itd. Dakle, ovde se radi o očiglednom narušavanju zakona. Šta je nama Izborna komisija rekla? Dala nam je potvrdu da je sve uredu i rekli su da su pokrenuli postupak. Postupak čega, čega postupak? Sve je jasno ko dan! Dakle, ovde, kao što ćemo danas izgleda na ovome ćemo vidjeti, izgleda u ovom parlamentu ako ovo bude ovako uredu, onda sve što se većina dogovori je uredu. Onda ne treba, što će nam zakoni? Što ne počnemo odlukama sve rješavati, odlukom većine. Gospodine predsjedavajući, iz ovih razloga smo nas trojica bili protiv izjašnjavanja uopšte o kandidatima. Otvoren je razgovor o njima, uopšte nismo došli do merituma razgovora sa ovim kandidatima. Zato ja predlažem jednostavan zaključak da mi, uvažavajući ovo, 10 pozovemo Predsjedništvo da ponovo imenuje mandatara i da ovaj postupak stavimo u zakonske okvire, a da ovo ... Vijeće ministara sasvim prirodno nastavi svoj rad uspješno kao i do sada, odnosno, da budem precizan, na isti način kao i do sada, je li, da ne bih otvorio polemiku o uspješnosti. Eto, hvala lijepo.
Za repliku se javio uvaženi predsjedatelj gospodin Milorad Živković.
Zahvaljujem. Naime, dužan sam da kažem da pismo, koje smo dobili od člana Predsjedništva, smo razmotrili i stekli su se svi uslovi, po našem poslovniku i po zakonu, po našem mišljenju, da, nakon što smo dobili Izvještaj od naše komisije, ovo stavimo na dnevni red. Naravno da postoji pravni lijek za nekoga ko smatra da je narušen zakon, da se obrati instanci u ovoj državi i da se obrati na način na koji to zakonski propisi dopuštaju i da najviša instanca u ovoj državi odredi da li je to po zakonu ili nije. S druge strane, veoma smo zabrinuti da član Predsjednišva vodi brigu o zakonitosti koja se tiče formiranja Savjeta ministara a, s druge strane, ne obazire se na tačke Ustava koje se tiču njegovih dužnosti, u vezi sa predlaganjem finansiranja institucija, gdje predlaže neustavne tačke ili se zalaže za budžet koji ima stavke koje nisu u skladu sa Ustavom. Isto tako, kao što smo vidjeli iz novinskih natpisa juče, zalaže se za ukidanje nekih članova koji su zakonski, koji su direktno vezani za Ustav, tako da član Predsjednišva bi bolje trebao da vodi računa o Ustavu nego o tome kako Parlament radi. Hvala. Uvaženi poslanik Bahtić, pa Dolić, pa Novaković. Izvolite.
Zahvaljujem. Pozdravljam sve prisutne. Odmah da kažem da ću danas glasati za imenovanja zamjenika predsjedavajućeg, ministre, zamjenike ministara u Vijeću ministara BiH. Molim kolege iz SDP-a malo tišine. Iako i ja nisam zadovoljan sa sadašnjim njihovim radom – međutim, ako se zna u kakvom ambijentu su radili: globalizacija, regionalna dešavanja, politički ambijent i raznorazne opstrukcije koje dolaze uvijek iz istog centra, od čovjeka koji nikako da dođe u vlast, gospodina Zlatka Lagumdžije – mislim da su ipak zaslužili. Obezbijedili su nam parafiranje Sporazuma o stabilizaciji i pridruživanju, ako Bog da, usvojit ćemo zakone, da se i potpiše taj Sporazum o stabilizaciji i pridruživanju. Danas bi trebali da usvojimo i Budžet. Sutra na sjednici Vijeća ministara Fiskalno vijeće i Zakon o platama, mislim da je ovo Vijeće ministara jak ..., da ništa više ne uradi u ovom mandatu, su puno uradili, a opozicija je imala priliku da to sve uradi kad je bio na vlasti gospodin Lagumdžija. Evo, on sad tumači i zakone Izborne 11 komisije. Ja sam za ... zakon i tamo sjede stručni ljudi. Međutim, koje li se ... taj isti Zlatko Lagumdžija je bio predsjedavajući Vijeća ministara i ministar vanjskih poslova.
Molim vas pričamo o ovome Savjetu ministara.
Pa pričam ja upravo tako. Kada je njegov prvi član, firma kada je .... radila ... 500.000 maraka, a preko 5.000 maraka sukob interesa. Imaju ti računi u Telecomu. Smijite se vi, gospodine Lagumdžija. I za te pare ste otvarali lokale po Bihaću, po Švicarskoj, po Londonu. Ovo Vijeće ministara, također, [[zajednička diskusija]]
Molim vas dopustite, dopustite. Svako ima pravo reći o Savjetu ministara i tački dnevnog reda.
ovo Vijeće ministara je opterećeno negativnom kampanjom koja se u posljednje vrijeme vodi od pojedinih medija koje kontrolira dotični Lagumdžija. Ja što kažem, ja stojim iza toga. Uvijek sam jasan, konkretan i direktan. Slušamo raznorazne žalopojke, tobože liju suze, žale za BiH, a sve živo opstruiraju da u BiH nema napretka, koče evropski put, zato samo što on nije faktor. Kaže, par ljudi se dogovara, pa normalno, narod im je dao legitimitet da dogovaraju. Nećeš ti, tvoj je osnovni problem što ti ne razgovaraš.
Molim vas, molim vas dajte da razgovaramo o Savjetu ministara.
Smatram da evropski put nema alternativu i zadnji put smo, jesmo li, usvojili ovde Rezoluciju za brži proces u evropski put, i to, koji je upravo predložio Klub SDP-a i poslanik Halilović, pa koji je to onda mislim ... Dajte, pokažite to na djelu. Dajte ove zakone koji ovde dođu, koji su uvjet za taj evropski put i integraciju u EU, glasajte za te zakone. To je politikantstvo najvećeg stupnja i pokušaj kupovanja jeftinih političkih poena. Mislim da pred nama stoji put koji je ova vlast spremna riješiti oko reforme policije, reforme Javnog RTV servisa i saradnje sa Haškim tribunalom, da napokon potpišemo taj sporazum i da BiH postane kandidat za članstvo u EU. Ja se nadam i vjerujem u ovaj sastav, vjerujem u demokraciju, vjerujem u volju birača, građana BiH, i oni su ti koji odlučuju ko će ih voditi i ko će ... odvesti u evropski put. Nadam se da će i opozicija, to sam i prošli put kazao, i pozicija, kao što je u normalnim državama, 12 kada je u pitanju viši interes, kada je u pitanju država, kada je u pitanju evropski put, podržati ove zakone. To su i sami kazali i ja se nadam. Na kraju bih završio: novim – starim ministrima, pomoćnicima, želim uspješan rad, a mi ćemo ovdje, ako Bog da, na evropskom putu istrajati i nećemo se ponovo obazirati na opstrukcije i one koji bi mimo volje građana željeli da uđu u vlast. Pa vidite, to će na drugoj tački, ovih dana i jogurt revolucija krenula, iz istih centara moći. Ja ću to ministra sigurnosti pitati šta je on radio po tom pitanju. Toliko, hvala.
Zhvaljujem. Uvaženi poslanik Dolić, sljedeći. Izvolite.
Gospodo, predsjedavajući, cijenjene kolegice i kolege, uvaženi gosti, nije daleko od realnosti da ovaj parlament, u plan svojih redovnih godišnjih aktivnosti, svake godine unaprijed u naredne bar još dvije godine može planirati potvrđivanje imenovanja sastava Vijeća ministara. Danas imamo reprizu predstave od prije nešto više od godinu dana kada smo potvrdili imenovanje ministara i njihovih zamjenika u Vijeću ministara na mandat od četiri godine. Iako se radi o istoj predstavi, istim glumcima i istoj publici, kao prije godinu dana, ipak je danas situacija nešto, da ne kažem, bitno drugačija. Ako prije godinu dana nismo imali pouzdanu predstavu o tome kako će funkcionirati Vijeće ministara i kako će provoditi ono što je obećano u nastupnom govoru predsjedavajućeg Vijeća ministara, danas je slika mnogo jasnija i mnogo izoštrenija. Koliko mene pamćenje služi, ove klupe lijevo su u proteklih godinu dana bile uglavnom prazne, sa izuzetnim slučajevima kada potvrđujemo imenovanje Vijeća ministara ili kada se Parlamentu u rijetkim prilikama obraćaju visoki dužnosnici moćnih država ili međunarodne zajednice. Rijetki su primjeri da jedna vlada u tolikoj mjeri ignoriše ovaj parlament, kao što je to činilo Vijeće ministara u proteklih godinu dana. Rijetki su primjeri tolikog ignorisanja obaveza koje BiH mora ispuniti na evropskom putu kao što je to činilo Vijeće ministara u ovom sastavu u proteklih godinu dana. Niti jedan korak naprijed na evropskom putu u proteklih godinu dana nije napravljen, izuzev onog koji je za nas, koji su za nas koračali visoki predstavnik Lajčak i EU. Kolegice i kolege, mi danas pred sobom imamo zahtjev ili prijedlog da u narednu godinu studija upišemo studente koji u prethodnoj godini nisu položili niti jedan ispit. Ono što je gore i čudnije od ovoga je činjenica da na potvrđivanju danas imamo potpuno ista imena kandidata za ministre i zamjenike ministara koje smo imali prije godinu dana. To je jednostavno neodgovorno, nemoralno i uvredljivo, i taj podatak može konkurisati za rubriku Vjerovali ili ne. Ovo nije pripremjereno i, rekao bih, politički mudro, čak ni u situacijama da je Vijeće ministara savršeno funkcioniralo i odgovorno vršilo svoju funkciju, a da ne govorimo za 13 našu situaciju, dakle kada Vijeće ministara za godinu dana nije napravilo niti jedan značajniji korak koji bi bio vrijedan pomena. Ja mislim da je nepotrebno uopće trošiti riječi na to šta se može očekivati od ovog Vijeća ministara u narednom preostalom mandatu. Mislim da to ne ovisi od njih, već od njihovih stranačkih šefova, jer se politika Vijeća ministara odavno ne vodi u Parlamentu i Vijeću ministara gdje bi trebalo, već na političkim kružocima stranaka parlamentarne većine i na žurkama lidera stranaka parlamentarne većine. Otvoreno ću reći, iako mi to nije na zadovoljstvo, jedino u što vjerujem da može promijeniti situaciju i odnose unutar Vijeća ministara je češće i jače zavrtanje ruke šefovima parlamentarne većine ili brže aktiviranje Odjela za krupni kriminal pri OHR-u. Dakle, ako sam prije godinu dana prema imenovanju ovog Vijeća ministara imao nekakve rezerve, sada nakon sabiranja utisaka i ocjena o radu u protekloj godini, obzirom da se radi o potpuno istom sastavu, više nemam tih rezervi. Što se mene tiče, potvrditi ovo Vijeće ministara i koncept, prije svega, na kojem funkcionira, je priznati da smo slijepi kod očiju. Stolica i moć su očito najjača hemija u borbi za vlast i jedino po toj formuli ovo Vijeće ministara će danas dobiti podršku ovoga doma. Iako nisam pristalica takvih formula, ovo Vijeće ministara će i od Demokratske narodne zajednice i od mene, kao poslanika ovoga doma, imati podršku upravo za ono što je kolega Bahtić rekao, za sve ono što bude činilo na trasiranju i evropskog puta za BiH, vraćanju povjerenja među građanima BiH. To se neće moći postići funkcioniranjem na dosadašnji način već sa više međusobnog povjerenja, više timskog rada, više vjere u evropsku budućnost i više poštivanja, više korektnog odnosa prema ovome domu. Ako se nastavi sa dosadašnjim konceptom rada Vijeća ministara, onda mogu reći da je Bog u pomoći nama u ovom parlamentu i građanima sa svima nama u ovoj sali. Hvala lijepa.
Zahvaljujem. Uvaženi poslanik Jovičić: replika.
Poštovani predsjedavajući, dame i gospodo poslanici, članovi Savjeta ministara, gosti iz nevladinih organizacija i mediji, nemam običaj da repliciram na izlaganje gospodina Dolića. Vrlo korektno se ponaša, ali moram zaista da reagujem na ovu priču. Ovo nije jednonacionalna država, ovo nije jednopartijska država. Kako je onda moguće uspostaviti bilo kakve odnose u bilo kojoj instituciji BiH ako nije to ovaj način. Stalno, svaka tačka dnevnog reda, priča se o tome kako ovo nije efikasno, a ništa se ne predlaže kako bi možda moglo funkcionisati u nekoj državi gdje, rekao sam, gdje jednonacionalna i gdje jednopartijski sistem ili višepartijski, ali jedno je nacionalan. Kako je moguće u ovoj BiH, kada je ovakog sastava i naroda i građana, kako je moguće drugačije izabrati Savjet ministara? Evo, predložite vi kako je moguće! Je li sa vašim jednim poslanikom ili, ne znam ja, iz opozicije? Ako hoćemo da komplikujemo situaciju u BiH, onda je to ovaj način, pa se kaže: nije ispoštovana procedura od 35 dana. Je li to radnih dana, jesu li to tu državni praznici, vjerski praznici, vikendi, tamo nigdje ne piše! Šta je sad problem: Je li 35 dana radnih, neradnih, ovakvih, onakvih, ako mi zaista želimo danas da potvrdimo Savjet minitara i da ljudi krenu da rade zajedno sa nama! 14 Ja pitam kolege: Dokle ćemo komplikovati situaciju na ovakvim pitanjima koja ništa ne znače? Gubljenje vremena. Nađite neku drugu skupštinsku većinu, mogućnost da se formira nešto drugo što bi moglo funkcionisati kako vi mislite i mi ćemo se povući. Ali, ljudi, drugačije nije moguće. Nemojte na tome gubiti vrijeme, molim vas.
Uvaženi poslanik Bahtić je htio repliku. Je li ili? Ne. Remzija Kadrić. Izvolite.
Samo kratko. Zahvaljujem se, predsjedavajući. Dakle, zbog javnosti. Uvaženi poslanik Rifat Dolić je tri puta ponovio kako ovo Vijeće ministara u prethodnom, u zadnjih godinu dana, kako on kaže, ništa nije uradilo na putu ... evropskih integracija, dakle nijednu aktivnost nije poduzelo po pitanju potpisivanja, priključenja BiH evropskim integracijama. Dakle, ta njegova konstatacija, tvrdnja je proizvoljna, ona je netačna. Dakle, ta njegova, njegova tvrdnja ne odgovara istini. Treba pogledati šta je Vijeće ministara u zadnje vrijeme uradilo i stoga izvesti zaključak, dakle da tvrdnja ovoga uvaženog zastupnika/poslanika Dolića nije tačna. Dakle, ovo Vijeće ministara je uradilo ono koliko je uradilo i zato postoje dokazi. ... Za vrijeme ... rada ovog Vijeća ministara, mi smo parafirali Sporazum o stabilizaciji i pridruživanju, doneseni su i određeni zakonski projekti: Zakon o visokom obrazovanju, potpisan Sporazum CEFTA itd. Bilo je tu dakle dosta stvari koje su urađene a koje su bile jedan od kriterija, uslova za pridruživanje BiH evropskim integracijama. Prema tome, njegova tvrdnja je ... proizvoljna, netačna i ne odgovara, ne odgovara stvarnom stanju.
Zahvaljujem. Uvaženi poslanik Dolić: kontra.
Da kažem, prvo, ja nisam govorio o načinu na koji je došlo do formiranja ovog Vijeća ministara. Ja sam govorio o rezultatima koje je ovo Vijeće ministara polučilo u proteklih godinu dana. Što se tiče ovoga što je kolega Remzija rekao, mislim da ovo reći ovako, je uvjeravati nas da smo mi slijepi, da su građani ove zemlje slijepi. Vjerujte da ovo što sam ja rekao misli 90% članova parlamentarne većine, ali znate nije ni prigoda ni vrijeme ... da se o tome na takav način govori i ja, zaista, neću drugo ništa reći nego dovoljno je upitati i pročitati u sredstvima informiranja kakvi su rezultati i dovoljno je konkretno ih staviti na papir, pa onda sve o tome reći, govori.
Zahvaljujem. Sljedeći za diskusiju uvaženi poslanik Bahtić. 15
Kroz zadnju rečenicu, kažu, u sredstvima informiranja, ali kojim sredstvima, ima ih, ne svima, gospodine dragi. Toliko.
Uvaženi poslanik Novaković, prvo. Izvolite.
Gospodine predsjedavajući, kolege poslanici, ministri, zamjenici, poslije nekih replika razmišljao sam uopšte da li da se javim za diskusiju. Naime, neke kolege optužile su nas iz opozicije da smo krivi što nema bržeg napretka: a nas ima 12, a pozicije 30. Pa valjda nas 12 nije moglo spriječiti 30 poslanika da krajnje ozbiljno i odgovorno rade svoj posao zajedno sa Savjetom ministara. Kolega Jovičić bi još i da nas spriječi da diskutujemo. Pa bi bilo najbolje da ne diskutujemo prazne priče. Ja mislim da bi zaista bilo najbolje da smo ovaj Savjet ministara izabrali bez diskusija. Ali evo, kad sam se već javio, reći ću samo nekoliko rečenica. Prije svega, želim da čestitam predsjedavajućem Savjeta ministara. Mislim da je hrabrost preuzeti ovakav Savjet ministara i na tome naravno zaslužuje sve čestitke. Doduše, zamjerim mu na neprincipijelnosti kada je podnio ostavku i rekao da će nastaviti raditi u nekim drugim uslovima i sa nekim drugim ljudima. Ali nije predmet danas predsjedavajući Savjeta ministara. Ali ono što sam rekao, čestitam, zaista iskreno mislim da je hrabar čovjek. Naime, ovaj saziv Savjeta ministara je pokazao da vrlo, vrlo teško funkcioniše, da se na njemu užasno teško donose i vrlo jednostavne odluke i zbog toga mislim da je hrabrost ponovo pokušati ono što se pokazalo vrlo teško ili čak neuspješno. To što sada nema predsjedavajućeg Savjeta ministara, valjda je znak podrške ministrima i zamjenicima ministara. Bilo bi dobro da je i on ovdje pa da može, može, ove diskusije bar saslušati. Ali dobro. Vidite, predsjedavajući Savjeta ministara je iznio jednu hronologiju, slijed događaja koje je mogao iznijeti generalni sekretar Savjeta ministara i njemu bi više priličilo da je iznio to što je izneseno. Očekivao sam od predsjedavajućeg Savjeta ministara da iznese neke razloge ili bar po jedan razlog za svakog ministra zbog čega misli da zajedno s njima može ispuniti ono što nam je rekao kada je ovdje podnosio ekspoze, znači kada smo ponovo o njemu raspravljali. To bi valjda bilo i normalno iz čega bismo mi shvatili da, evo, i sa istim ljudima ali na sasvim drugačijim osnovama radimo, i to ne bi bio problem. Dakle, nisu problem isti ljudi, problem su određeni odnosi u Savjetu ministara koji su se pokazali i koji su izašli na površinu nakon ostavke predsjedavajućeg Savjeta ministara. Moram reći da ako je – a logika bi bila da jeste – onda zamjenik predsjedavajućeg gospodin Sadović odustao od onog što je govorio o predsjedavajućem ovdje sa ove govornice i on danas vjerovatno ne misli ono što je tada govorio i tada je emotivno reagovao na vrlo tešku situaciju. Inače ne vidim zašto bi gospodin Špirić predložio ponovo gospodina Sadovića ako je on ostao kod stavova koje je iznio ovdje za ovom govornicom. 16 Bilo je naravno još raznoraznih izjava, pisanja itd., o čemu ne bih govorio. Ono što sam ja zabrinut jeste što danas nećemo izabrati jednog ministra. Naime, kada smo prošli put raspravljali o zahtjevu za razrješenje ministra spoljnih poslova, svi poslanici iz RS-a su glasali za njegovo razrješenje, pa i poslanici SNSD-a. Dakle, danas poslanici SNSD-a neće podržati ministra spoljnih poslova i čovjek neće imati entitetsku većinu. I to je ono što mene sada zabrinjava kad formiramo Savjet ministara bez tako važnog ministarstva kao što je Ministarstvo spoljnih poslova. I da ne bih kasnije uzimao riječ, ja želim čestitati ministrima, zamjenicima ministara i zaželiti im uspješniji rad nego što je to bio u prethodnom sazivu. Hvala.
Uvaženi poslanik Kalabić: replika. Izvolite.
Iako sam mislio to zajedno sa diskusijom da kažem, ne sporeći pravo, i mislim da je to dobro da svi danas oko ove tačke dnevnog reda, shodno svojoj poziciji, da kažu sve ono što imaju ali shodno svojoj poziciji. Nije pozicija svih nas ista, i to je potpuno jasno. Neko ima veću odgovornost, neko manju, neko ima manji komoditet, neko veći. Vrlo je lako ljudima iz SDS-a govoriti, s obzirom da imaju najveći komoditet. Evo zašto. Mi nikad, a to bi bilo dobro da možemo komparativno upoređivati stvari, a tu nećemo doći nikad u situaciju jer, i pored njihove velike želje, oni nikad nisu imali niti će imati predsjedavajućeg Vijeća ministara. Iako su se godinama trudili iz sve snage i nisu ni blizu šanse da to ikada imaju i teško je upoređivati, i onda imaju taj komoditet. Znajući da nikada to neće biti, onda mogu da postave vrlo visoke standarde. Znajući i kod nas u RS-u da u narednih 27 godina neće biti vlast, isto tako, mogu sebi obezbijediti tu vrstu komoditeta, pa da kažu, vrlo komotno i bože moj. To su visoke ljestvice koje mi smatramo da treba dosegnuti ali vjerovano, i ono što nam opozicija zadaje kao zadatak, je na nama da ostvarimo. I sve ono što su oni nekada obećali, ono što mi danas pokušavamo da uradimo, opet ćemo mi morati uraditi, bez obzira šta mi mislili o nama. A ja bih priželjkovao ovaj komoditet: znate, tu ste, nećete nikada biti vlast, i možete da kažete šta god hoćete, jer vas nikada niko neće upitati zašto to niste uradili. Od vremena kada se sjetim one pozicije oko gospodina uvaženog Terzića, i onih ostavki, vraćanja i, ne znam ni ja, tretiranja pozicije nečije, ja ne bih to upoređivao sa ovim Savjetom ministara i činjenicom – a kasnije ću u diskusiji kazati ipak o dometima svim onim onih koji kritukuju, imaju pravo – ali mislim da ne treba zaboraviti reformu visokog obrazovanja i ne treba zaboraviti dostignuća u oblasti reforme sporta, onoga što smo tu uradili. Na kraju krajeva, potpisivanje Sporazuma o stabilizaciji i pridruživanju, da smo na korak, svidjelo se, parafa, da smo na korak, na korak, a kasnije ćemo govoriti ko taj korak sprečava. A neko je rekao oko stavova kako vlast i lideri vladajućih političkih partija zauzimaju stavove. Možda se to i meni, možda se na neki način u potpunosti ne sviđa, ali oni imaju taj legitimitet, imaju tu podršku ovdje koju imaju, ali bi bilo zanimljivo gdje opozicija ide po stavove. 17
Vrijeme, vrijeme!
Bilo bi vrlo zanimljivo gdje pojedini lideri opozicije idu po stavove! Različita geografska područja i različita mjesta. Ako bude potrebe, možemo i o tome govoriti.
Uvaženi poslanik Novaković: odgovor na repliku. Izvolite.
Zaista bi bilo dobro da sam ja u ovoj replici shvatio na šta je replika. Ustvari, šta je problem u mojoj diskusiji, pa je SNSD se uvrijedio. Naime, ja nisam sporio uopšte predsjedavajućeg, ja sam čak čestitao čovjeku na hrabrosti. Ja sam govorio o stavovima SNSD- a, znači i plašio se da nećemo izabrati jednog ministra. Valjda je na to replika ali, pošto nema ozbiljnog razloga za to, onda prebacimo na nešto drugo. Naravno, bilo bi dobro da smo svi upoznati, a ne moramo biti, da je SDS imao predsjedavajućeg Savjeta ministara u periodu od '98. do 2000. godine i da SNSD nije dobio Savjet ministara ni zbog čega nego zato što je red da to pripadne nekome od Srba. I naravno da SNSD, uvažavajući izborni rezultat, je to i dobio i ja mislim da nisu boljeg kandidata mogli naći od sadašnjeg predsjedavajućeg Savjeta ministara. Ja to iskreno mislim i mislim da niko ne bi sa toliko strpljenja radio ovo, sa koliko on radi, ali, to sad, nije on predmet izbora. Dakle, bilo bi dobro da repliciramo na konkretne stavove. Ja bih onda mogao i drugačije odgovoriti na repliku. Ali evo, dakle bilo bi dobro da kažete, gospodo, je li sve ok, uredu, završeno je, svi ministri imaju podršku? Ja ću biti veoma srećan čovjek poslije danas, poslije ove sjednice, jer idemo ka EU.
Za repliku se javio uvaženi predsjedatelj Milorad Živković.
Evo, želim da iskoristim svoje drugo pravo za repliku i da repliciram uvaženom poslaniku Novakoviću, s obzirom da SNSD nikada nije bio na početku da ovdje uvodi pravila. Vi znate dobro da je pravilo u ovome domu da se glasa u paketu o svim ministrima i zamjenicima. Mi samo slijedimo onako kako je SDS do sada radio i na isti način glasamo u paketu. Kada se promijeni taj način glasanja, ili poslovnički ili zakonski, onda ćemo se određivati o svakom ministru i pomoćniku posebno. Zahvaljujem. Uvaženi poslanik Jovičić. Izvolite, druga replika. 18
Pa zbog toga mi je žao ali evo da iskoristim priliku što ... imam pravo. Zaista, gospodine Novaković, uvažavam Vas, ali najblaže rečeno, to je insinuacija da bih ja nešto kao Vama zabranio ili mogao ili imao namjeru. Nemam ni jedno ni drugo, ni mogućnost ni želju. I dobro je da se čuju vaši stavovi ali ja vas ponovo pitam zašto gubimo ovoliko vremena kada je nemoguće da SDS bude većina parlamentarna i da vaši ministri budu u Savjetu ministara. To je nemoguće. Dakle, pođite od činjenice i budite pragmatični i realni šta je u ovom trenutku moguće. Drugo, tačno je to da smo mi tri puta glasali za gospodina Svena Alkalaja da ga smijenimo i danas bi, da je pojedinačno sam gospodin Alkalaj, glasali, i možemo bezbroj puta svaku sjednicu pokrenuti da ga smijenimo ali zar nam nisu jasni odnosi da je to nemoguće jer nećemo dobiti nikada podršku iz partijskih stranaka iz Federacije. Dakle, hajmo poslagati kockice i vidjeti šta je moguće, šta nije. I ja vas molim uzimajte vremena koliko hoćete ali ovo je samo odugovlačenje vremena kada vam je svima jasno kao i nama. Druga stvar, nemojte SNSD gurati u tu priču kako mi, eto, danas ćemo izabrati gospodina Svena Alkalaja. Pa, naravno, bira se Savjet ministara u paketu i mi nemamo ništa protiv toga. Ova parlamentarna većina funkcioniše na ovakvim odnosima, upravo što sam u prvom dijelu rekao, nije jednonacionalna i nije jednopartijska država da samo kažemo biće jedan narod ili biće jedna stranka. Samo su ovi odnosi mogući. Kakvi su takvi su, oni drugačiji ne mogu biti. Zato vas ja molim, uzimajte vi riječ koliko hoćete, ali samo gubimo na vremenu. Ovo će biti izglasano. I ja sam nezadovoljan sa mnogim stvarima kao i vi, ali recite mi koja je druga alternativna mogućnost da ne bude ovako. Hvala.
Zahvaljujem. Idemo dalje. Sljedeći za diskusiju se javio uvaženi poslanik Bećirović. Izvolite.
Zahvaljujem. Ja prvo želim reći da mi u Klubu SDP-a nismo sretni što je država u ovakvom stanju u kakvom jeste, a nismo ni sretni što uopšte imamo ovu tačku dnevnog reda danas. I mi, bez obzira da li bili u opoziciji, je li, i ne samo u poziciji, smo državljani ove zemlje, i mi ovdje imamo svoje porodice i budućnost gradimo u ovoj zemlji i niko normalan ne može biti sretan kada ovoj zemlji ne ide dobro. A BiH, nažalost, ne ide dobro. Da se radilo po programu Vijeća ministara kojeg je predložio gospodin Špirić i kojeg je podržala vladajuća struktura, ovih šest parlamentarnih stranaka koji čine većinu u ovom Parlamentu, mi danas, sasvim sigurno, ne bi imali ovu tačku dnevnog reda. Mi bi danas razgovarali o rezultatima ovog Vijeća ministara nakon jedne godine dana, kao što se to radi u većini drugih država. Umjesto realizacije i izvještaja o programu, mi danas imamo situaciju da 19 gotovo tri mjeseca imamo permanentnu krizu, a neki će s pravom reći nije to samo tri mjeseca već od dana formiranja do danas. Opozicija je danas očekivala ono što očekuje svaka opoziciona stranka u svakoj civilizovanoj zemlji, a to je da predsjedavajući Vijeća ministara napravi jedan osvrt na svoj program koji je ponudio ovom parlamentu na onaj elaborat koji nam je izložio – konkretno su bila zaduženja za pojedina ministarstva – i da vidimo kakvi su rezultati u realizaciji tog programa. Ja mislim da je to tako trebalo početi, ako ćemo da ozbiljno uvažavamo i Vijeće ministara i ovaj parlament. Nažalost, to nije urađeno i mnogo toga nije urađeno iz tog programa, iako nam predsjedavajući Vijeća ministara nije rekao zašto to nije urađeno, koji su razlozi i ko su odgovorni zašto ono što je zacrtano, ne od strane opozicije već od strane parlamentarne većine i samog predsjedavajućeg Vijeća ministara, nije realizirano. Da ne govorim sada o tome da bi bilo dobro da je predsjedavajući Vijeća ministara napravio možda osvrt i na realizaciju Platforme koju je potpisalo preko pola miliona građana ove zemlje gdje također su dati neki rokovi i neki zadaci koje bi bilo poželjno realizirati u naredne četiri godine. Naravno, ni od toga nema ništa. Danas treba ponovo parlamentarna većina da obnovi mandat ovom Vijeću ministara ali ta parlamentarna većina kao ni opozicija nisu čuli razloge zašto bi to trebalo danas učiniti. Otkud ova tačka dnevnog reda danas? Šta je otklonjeno od razloga zbog kojih je i sam predsjedavajući Vijeća ministara podnio ostavku prije tri-četiri mjeseca? Da li su ti razlozi otklonjeni da i on sam bude ponovo predsjedavajući Vijeća ministara i da ovi članovi Vijeća ministara ponovo obnove mandat? Koliko je nama poznato, očigledno da nisu. Ko treba da snosi u ovoj zemlji odgovornost za jednu propalu godinu? Neko reče parafiran je Sporazum o stabilizaciji i pridruživanju. Najmanje je parafiran zato što je to rezultat nekog rada Vijeća ministara. Svi dobro znamo da je to poklon međunarodne zajednice, jedna pružena ruka da bi napokon u BiH jedan proces približvanja ka EU poprimio neke ozbiljnije forme. Naravno, možemo mi govoriti i o odgovornosti i samog predsjedavajućeg Vijeća ministara ali i o pojedinim ministrima, međutim, istine radi, ne možemo zaobići činjenicu da se ovim Vijećem ministara uglavnom daljinski upravljalo. Nisu to ministri koji su radili po svojoj savjesti i razmišljanjima, najčešće su radili po direktivama lidera njihovih stranaka. Mi danas ne biramo nikakav novi saziv Vijeća ministara, mi jednostavno potvrđujemo ponovo isti sastav Vijeća ministara, koji nije dao očekivane rezultate u prošloj godini. Da li će dati i u ovoj, možemo evo analizirati. Ali svako onaj ko danas glasa za ovo Vijeće ministara, glasa i daje svoju pozitivnu ocjenu za jednogodišnji rad ovog Vijeća ministara, i ne bi bilo dobro da svi oni koji glasaju i pozitivno ocijene rad ovog Vijeća ministara, da danas-sutra opet po medijima kritikuju i iznose svoje nezadovoljstvo naspram rada ovog Vijeća ministara. Mi smo ukazivali i prije godinu dana, i danas to možemo još jednom ponoviti, na neke stvari koje u startu govore da ovo Vijeće ministara neće postići očekivane rezultate ni u ovoj godini. Imamo tu niz očigledno nekvalificiranih i nekompetentnih ministara za pojedina ministarstva. Imamo neprirodan savez između pojedinih stranaka bez onog zajedničkog imenitelja šta želi da se uradi. Imamo evidentno, i to vidimo na nizu drugih pitanja, da tu ne postoji ... zajednički program. Da ne govorimo o tome da ponovo treba da izaberemo Vijeće ministara u kojem, recimo, nema mjesta ni za jednu ženu itd., itd. 20 Kako glasati ponovo za ovo Vijeće ministara, recimo, a da slučajno dolazite iz Tuzle, gdje državljanin BiH Ilija Jurišić više od devet mjeseci je zatvoren u Beogradu, a da pri tome Ministarstvo pravde ili Ministarstvo za ljudska prava nisu gotovo ništa učinili da taj čovjek uživa prava koja zaslužuje. Da ne govorim o tome kako pojedini ministri u tom Vijeću ministara traže državljanstva drugih stranih država. Da ne govorim o tome kako se putuje u inozemstvo, a da pri tome nisu usaglašeni stavovi sa onima sa kojima trebaju biti usaglašeni itd. Ipak, istine radi, treba reći da su ovi ministri ogledalo, ipak, lidera njihovih vladajućih, odnosno stranaka vladajućih, i da oni nisu, uglavnom, ništa drugo radili osim ono za što su imali odobrenje od njih. Da ne govorim o tome da je i moj kolega iz Kluba, Selim Bešlagić, čini mi se, na prošloj sjednici pitao – ne vjerujem da je dobio odgovor i ne vjerujem da će ga i dobiti – kako je moguće da predsjedavajući Vijeća ministara BiH gotovo svake sedmice ga možete vidjeti na sjednici Vlade RS ili Skupštine RS što nije sporno da bude i tamo ako... vremena, ali ga nikada ne možete vidjeti na sjednici Vlade Federacije ili Parlamenta Federacije BiH, pa se onda pitate čiji je on predsjedavajući Vijeća ministara. Na kraju, moglo bi se još dugo govoriti ali ja mislim da je stvar političke odgovornosti da li danas podržati ovo Vijeće ministara koje – i pored svih ovih ocjena, na koje vi možete replicirati koliko hoćete, koje opozicija ovdje iznosi – nije ispunilo ni ono šta je bilo zadaća parlamentarne većine i što je bila projekcija samog Vijeća ministara prije više od godinu dana. Hvala.
Zahvaljujem. Prvo, uvažena Milica Marković, zatim Bahtić replika. ___________(?) [[nije uključen mikrofon]] Nije, on je imao dva puta. [[zajednička diskusija]]
Ja sam se javila za repliku. Nisam se javila za diskusiju danas jer sam smatrala da mi nemamo danas neku veliku potrebu da diskutujemo o prijedlogu starog – novog Savjeta ministara zato što je već poznato, i prijedlozi, i znamo koliko su radili ti ministri i zamjenici ministara, ali zaista sam se morala javiti za repliku jer imam utisak da predstavnici pojedinih političkih partija ovdje, prevashodno iz opozicije, bi danas našli za shodno da pitaju ministre kako su uskladili boje, ne znam, odijela, kravate i ostalo dok su bili ministri u Savjetu ministara. Znači, sve što im padne napamet, oni bi htjeli da postave danas pitanje ovim ljudima ovdje, pri tome minimizirajući i omalovažavajući ono što je do sada zaista urađeno i što se 21 učinilo uz velike napore koje ste i vi pomenuli da je bilo. I ja mislim da je Savjet ministara radio u dosta otežanim uslovima i okolnostima ali hoću da vam kažem sljedeće. Nije danas ni mjesto ni prilika da iznosite svoje političke frustracije ovdje, zato što vi niste u tom kontekstu i u toj priči i zato što vi, kako god da, šta god da rekli, kako god da se opredijelili danas u odnosu na prijedlog Savjeta ministara, ne nosite onu odgovornost koju će nositi političke partije koje će danas glasati i koje će izglasati da ovaj Savjet ministara ide i dalje radi na onom zadatku koji ima. Što se tiče predsjedavajućeg Savjeta ministara, gospodine Bećiroviću, maloprije što ste mu spočitavali da se pojavljuje u Parlamentu RS i da tamo boravi kao da eto nije samo predsjedavajući Savjeta ministara, pa mislim da to je zaista, u najmanju ruku, nekorektno i neprimjereno. Je li Vi to mislite da je grijeh da predsjedavajući Savjeta ministara dođe u Parlament RS ili da ode u Parlament Federacije, ako ga pozove. Ja vjerujem da je on otišao na poziv i da je traženo da on dođe i da prisustvuje određenim sjednicama. Ako ga pozove predsjednik Parlamenta iz Federacije, ja vjerujem da će se on odazvati i tamo. A mislim da opozicija danas ima ... svojih prečih drugih poslova nego o tome da vodi brigu, odnosno da spočitava i ono što nije ... za primjedbe i za stavljanje na teret ljudima koji su zaista više ili manje trošili trud, energiju i vrijeme da doprinesu, pa, ako ništa drugom, treba parafiranje Sporazuma za stabilizaciju i ... pridruživanje pomenuti i reći da je to njihov veliki uspjeh, mada ja znam da bi opozicija danas da imamo, recimo, da je Savjet ministara potpisao pristup BiH u EU, vi biste danas rekli - pa nije ni to dovoljno, hoćemo sad standard kao u Švajcarskoj. Hvala.
Samo malo da se dogovorimo. Znači, uvaženi poslanik Bahtić je imao jednu diskusiju i jednu repliku tako da on ... (?) nije uključen mikrofon ne, ne, nije. Molim vas, on je poslije gospodina Lagumdžije imao diskusiju i nije replicirao nikome i ima još jednu repliku. Poslije toga, tražili su repliku uvaženi poslanik Novaković i uvaženi poslanik Kalabić. Izvolite.
Evo, vidite, gospoda iz SDP-a bi meni zabranila čak i da govorim. Pa nije ovo Centralni komitet, gospodo draga. Pa evo, vidite, imam pravo, jednu repliku sam imao, imao sam jednu diskusiju. Pa vi ste naučili, vi ne možete nikako da dođete sebi da je rušenjem Berlinskog zida da je došla demokracija na ove prostore. Šta je vama? Je li vi meni hoćete da začepite usta ovdje, šta je vama? 22 Samo da kažem, gospodine, da je napisao gospodin Bećirović, kaže: kriza od dana formiranja. Nije baš tako ali, gospodo draga, evo vidite, u mnogo razvijenijim državama gdje je na najvišem stupnju demokratija, Italija, Belgija, pa dolazi do kriza pa nikom ništa, radi se, ide se dalje. Kaže da ništa nije urađeno, propala godina. Propala za vas godina. Vi želite krize i sanjate negdje nekako uskočiti u vlast. Ne možete nikako. Čakajte izbore, pa kad dođu izbori pa, ako narod hoće, ja ću vam prvi čestitati, skinuti kapu i nikada neću želiti da vas srušim ako vas narod hoće. Kaže: ogledalo pojedinaca. Ja se ponosim da sam ogledalo onih pojedinaca kojima narod da onoliko povjerenje, a stidio bih se da me vodi čovjek koji svake izbore dobije 50 hiljada glasova manje. Toliko, hvala.
Uvaženi poslanik Novaković, pa Kalabić, pa Bećirović. Izvolite.
Pa vidite kako neke kolege repliciraju, ja bih im po tri puta dao pravo da repliciraju. Vidite, draga koleginice, ja zaista nemam ni frustracija ni želje da SDS učestvuje u vlasti. Čak nisam nijednu ružnu riječ rekao ni o jednom ministru koji je ovdje predložen, i pazio sam se da govorim o njihovom radu, jer nisam u situaciji da mogu njihov rad cijeniti zato što ja ne radim sa njima nego Vi. Iz tog razloga, nisam nijednu ružnu riječ o njima rekao, a o Vašem povjerenju, valjda ste Vi sami rekli, ako ste rekli, da ćete glasati za neke ministre zato što su u paketu. To ste Vi rekli, to nisam ja rekao - da ćete glasati što su u paketu - nego ste Vi rekli, dakle, da nisu u paketu, Vi ne biste. Evo, moj cilj moje diskusije je bio ta Vaša konstatacija, a ne odnos prema ministrima. Ja mislim da sam uspio ono što sam htio.
Zahvaljujem. Uvaženi poslanik Kalabić: replika druga.
Sad mi je najteže i zaista je šteta na Denisa potrošiti ovu drugu repliku. To mi teško pada, pokušao sam, a sad je gospodin Novaković natjerao me da se sjetim: nama spočitava odnos prema drugim ministrima, a ja se sjetim muke SDS da ne zna ko su im ministri u prethodnom Savjetu ministara, niti da smije pitati za njihovu smjenu, niti su ih ljudi izašta pitali. I cijeli mandat su, protekao im je u tome, u prepisci jesu li njihovi, nisu li njihovi, nisu ni mogli da se bave drugim. I to je tako bilo. Sjećam se pokušaja smjene svojih ministara, neuspješne smjene od strane SDS-a, kad to nije išlo. ___________(?) [[nije uključen mikrofon]] 23 Da. Gospodin Kovač, je li bio, nije li bio, ne znam ni ja. A što se tiče diskusije gospodina Bećirovića, ja moram biti grub pa reći da Denis laže zato što, koliko ja znam, predsjedavajući, pazite, kaže svake.
Molim Vas da se sa uvažavanjem prema kolegama odnosite.
Pa molim vas, pa vrhunac bezobrazluka, kaže: Svake sedmice se predsjedavajući Vijeća ministara slika na sjednicama Vlade RS. A ono, što ja znam, da on nije bio, da on nije bio nikada u ovom mandatu na sjednici Vlade Republike Srpske, nije bio, nije bio. Ako je bilo u, po, ono što je rečeno, po pozivima, neka kaže gdje on to nije otišao po pozivima, pa, ako ih je bilo iz Narodne skupštine ili, ne znam ni ja, Parlamenta Federacije i svih ostalih. Ali šta je problem? Nije problem to što – evo, da malo umanjim, da kažem – da ne govori istinu, nego što hoće da kaže, u skladu sa njegovom filozofijom, da je gospodin predsjedavajući bio na neprijateljskoj teritoriji, da to nije dio naše države. Otkud njemu pravo da bude tamo, znate i to jednom što je bio? E, tu je problem, e tu je problem. I da je bio, bio je na teritoriji BiH, čiji je on predsjedavajući. A mogu da razgovaram zašto nije bio tamo gdje su ga pozvali, a nije bio, a nije bio. A onda to mora neko da kaže - pozivali smo predsjedavajućeg, valjda uvažavajući i ko ga može pozvati, ipak je on predsjedavajući Vijeća ministara. Što se tiče odnosa prema ženama, gospodine Bećiroviću, slažem se. To je uvijek pitanje problematično, ali ja bih Vas podsjetio kako je SDP pomeo tri žene, tri vrsna ambasadora u Zapadnoj Evropi, tri diplomate od karijere. Kako ih je slistio? Imao sam priliku da me dočekaju, kao vrsne diplomate. U jednom danu ih je pomeo tzv. SDP ljubitelj ženskog pola i doveo! Hoćete da kažem koga i kojeg pola, ako treba kad pričamo o tome? Žao mi je, moram da kažem prvi puta na Parlamentu, žao mi je što su te žene smijenjene, jer sam imao priliku da upoznam karijerne diplomate, koje su radile za ovu zemlju, koje su radile za ovu zemlju.
Vrijeme za repliku.
A tu se pokazao odnos, odnos SDP-a. Ja vas molim, produžiću minut, jer ću odustati od diskusije.
Može.
Zato što znam da teško pada SDP-u što je Nikola Špirić uradio za BiH, u proteklom periodu, više nego cijeli SDP od osnivanja i znam da to teško pada. I, znam da brod koji vodi 24 Nikola Špirić prema svetioniku, vi pokušavate na pučini da razvalite po filozofiji da komšiji crkne krava, po filozofiji sujete koja je nenormalna na ovim prostorima i spremni ste, do te mjere, pokušavate da hvatate putnike na brodu, da ih bacate u more, da ga on ne doveze do te te luke. Ja mu jedino u ovom momentu čestitam na toj hrabrosti što sa takvim putnicima vodi ovaj brod, mada nisam siguran da li će ga neko uspjeti, pred samom lukom, razvaliti i reći nema više broda.
Uvaženi poslanik Bećirović: replika. Izvolite.
Pa vidite, osnovna razlika između mene i kolege Kalabića.
nije uključen mikrofon
Molim Vas bez dobacivanja.
Dobro. Drago mi je da ga je predsjedavajući upozorio da ne dobacuje. E da ja sad krenem dalje.
Ma i Vi baš ...
Dakle, razlika između mene i gospodina Kalabića je u sljedećem. Gospodin Kalabić je našao za shodno, našao za potrebu da replicira meni na neke navode. To je njegovo pravo. Ja nisam našao nijedan valjan razlog da njemu repliciram. Čovjek je totalno pričao o nekim stvarima koje niti je ko govorio, niti spominjao, i to je njegovo dakle pravo. Da ne govorim ovaj dio oko terminologije laže itd., mislim ne pada mi napamet da se spuštam na tu kočijašku terminologiju. U ovom Parlamentu BiH, ovdje bi ipak trebali držati do digniteta. Dakle, malo je iznenađujuća replika, zaista ne osjećam potrebu da repliciram na ovakve navode zato što se ni na jednu konkretnu činjenicu nije osvrnuo već je izmišljao, konstruisao šta mu je već sve palo napamet, i to je njegovo pravo. Ja samo mogu reći da ću i ja kao i Klub SDP-a vrlo jasno i glasno iznositi svoje stavove. To što se ti stavovi ne sviđaju vama u parlamentarnoj većini, to je vaš problem. Imate pravo da se s tim ne slažete. A inače mislim da su ove silne replike totalno kontraproduktivne. Imamo priliku, evo iznosimo svoje stavove. Ja još nisam čuo ni poslije jedne replike da je neko nekog ubijedio u nešto, poslije neke replike. Prema tome, hajmo se vratiti na dnevni red, hajmo malo uvažavati ovaj parlament i hajmo se međusobno uvažavati koliko je to moguće, a ne uvoditi neku terminologiju koja ne priliči ovom parlamentu, i u tom smislu pozivam i gospodina Kalabića, ako je moguće, da se i on tako ponaša u ovom parlamentu. 25 Zahvaljujem.
Zahvaljujem. Je li ima neko možda još potrebu za replikom ili da idemo dalje? S obzirom da nema za repliku, sljedeći se prijavio uvaženi poslanik Okolić, pa Lozančić. Izvolite.
Gospodine predsjedavajući, uvažene koleginice i kolege, predstavnici Savjeta ministara, članovi, predsjedavajući, predsjednici nevladinih organizacija, međunarodne zajednice, sredstava informisanja i dragi gosti, obzirom da je prva diskusija, ja kao čovjek i vjerujem da svako od nas će biti sretan više kada se završi imenovanje Savjeta ministara nego da se ne završi, odnosno da se ta procedura ... ne izvrši zato što imenovanje Savjeta ministara daje jednu određenu političku i drugu stabilnost u jednoj državi. Ja, znači, želim da ova država dobije Savjet ministara i žao mi je što je dolazilo do ovih određenih problema kada je u pitanju Savjet ministara jer, evo na kraju, se ispostavilo da su bili nepotrebni, jer imenovanjem istog sastava to se i potvrđuje. Ja sam mislio zato da kažem da ovaj Savjet ministara ... ne može imati osporavajuću činjenicu da nije ništa uradilo, ili, nije tačno, urađeno je dosta toga. Međutim, vjerovatno je on mogao uraditi i mnogo više da nije bilo određenih problema i trzavica unutar samog sastava ministara. Ja to potkrepljujem dokazima da smo imali mi ovdje i u Skupštini oko toga polemiku, raznoraznim medijskim istupima, natpisima, govorima za govornicom itd., i to je evidentno da su oni između sebe imali određenih problema i vjerovatno je to, i moja je pretpostavka i ko god hoće da rezonuje normalno, moralo uticati na njihov određen način rada i njihovu efikasnost. Ja ovdje nemam zaista ništa protiv bilo kog ministra i neću osporiti, mislim, da osporavam pojedinačno bilo koga od njih. Svako ko je predložen ovdje od ministara i od zamjenika, ja sam ubijeđen, kao čovjek, da može izvršavati ulogu za koju je predlagan danas, odnosno za koju će danas vjerovatno biti izabran. Znači, on može biti siguran ... Međutim, šta je ono što mene plaši? Mene plaši ono što je bilo iza nas, što smo doživjeli određene trzavice javnog karaktera. Za to znaju mediji, narod, građani itd., za to zna kompletna javnost i sad se plašim da oni u ovom sastavu možda opet neće imati takvih problema i da neće zadovoljiti u svom poslu. Svi oni mogu da budu ministri, možda, ali neko može da bude u ovom sastavu, neko može u nekakvom drugom sastavu ali, čini mi se, pokazujući ovo do sada da, možda, u ovom sastavu će biti određenih problema i ja zato izražavam tu svoju bojazan. Tim prije još izražavam što smo na Komisiji za pripremu za imenovanje Savjeta ministara raspravljali o nekim od tih, evo da kažem, dilema i moje je pitanje prema predsjedavajućem – koje je bilo korektno a i on je korektno odgovorio – da li bi bila njegova želja i da li bi mogao biti možda uspješniji kada bi mogao dobiti barem po dva imena da bira, da ne kažem sad po koliko. To bi bilo još uspješnije da bira sebi tim, sa kojim bi mogao da vodi ovu BiH ka boljitku. Rekao je, ako nije tako neka me porekne, da bi to volio, da bi to bilo dobro, a da najvjerovatnije neće to moći biti moguće zbog, evo, politike koja je sada trenutno zastupljena ovdje. E, ja bih volio da je on mogao biti taj čovjek koji bi sebi izabrao 26 tim i onda bi snosio on veću odgovornost i imao bi i od mene tada veću podršku, možda i potpunu podršku. Ovako se plašim da je on preuzeo, vjerovatno, jedan dio rizika pod pritiskom da se zadrži isti sastav Savjeta ministara. Ja mu opet na tome čestitam i želim, ako danas budu izabrani a ne sumnjam da će biti, mnogo sreće u ovom Savjetu ministara, u koje će biti izabran zato što njihov uspjeh je uspjeh i BiH. Ali sam morao da izrazim svoju sumnju i morao sam svoju bojazan da izrazim ovdje ukoliko bi se desilo da mi možda ponovo doživimo da u medijima za ovom govornicom ili, ne daj bože, u ovoj skupštini budemo imali na dnevnom redu raspravu o odnosima u Savjetu ministara. Ne bih želio da do toga više dođe. Još jedanput hvala vam.
Zahvaljujem. Prvi zamjenik predsjedavajućeg uvaženi poslanik Lozančić, pa idemo redom: Erić, Dokić, Mitrović.
Zahvaljujem, gospodine predsjedatelju. Poštovani članovi Vijeća ministara, uvaženi gosti, dame i gospodo zastupnici, iako nisam razmišljao danas javljati se za raspravu po ovoj točci dnevnog reda, mislim, ima potrebe iz nekoliko razloga. Prvo, mi danas ponovo raspravljamo o Odluci o potvrđivanju zamjenika predsjedatelja i članova Vijeća ministara koji bi u narednom razdoblju trebali ispunjavati evo i naše želje i očekivanja i očekivanja svih građana BiH. Nisam čuo u dosadašnjem tijeku rasprave, i to su mnogi čak potvrdili u svojim raspravama, nijednu konkretnu zamjerku predsjedatelju Vijeća ministara na izbor bilo kojeg pojedinca u budući i aktualni sastav Vijeća ministara. Nisam čuo nijednu konkretnu zamjerku na dosadašnji rad Vijeća ministara. Čuo sam iznenađujuće – pa i iz oporbe, ako je to iskreno, i ja se priključujem tome – čestitke i predsjedatelju i ministrima u Vijeću ministara i što su dosad bili i što su prihvatili da i ubuduće budu članovi našeg Vijeće ministara. Način na koji mi promatramo naše Vijeće ministara meni najviše sliči na odnos između profesora koji su ko zastupnici i studenata koji su ko ministri u Vijeću minsitara, pa mi naum pade jedna priča dva sveučilišna profesora, u kojoj jedan sveučilišni profesor žali se kolegi i kaže - vidiš ti bolan ovih naših studenata, ništa ne valjaju, ništa od njih nema. Nema nikakve perspektive od njih. A ovaj mu drugi, malo mudriji, kaže - jeste, dragi kolega, samo mi smo, sjećaš li se kakvi smo mi bili kao studenti. Jeste, mi smo imali puno bolje profesore. ...Članovi Vijeća ministara nisu krivi, ni ovaj saziv ni eventualno neki drugi saziv, što žive u državi kakva ona jeste, što žive u odnosima kakvi oni jesu, što žive u okolnostima kakve one jesu, ali to je tako. I stvarno im treba čestitati zato što su prihvatili, unatoč svim nepovoljnim okolnostima, nepovoljnim uvjetima za rad bilo kojeg saziva Vijeća ministara, bilo kakve vlade, su ipak prihvatili izazov da i u, ja bih rekao, skoro nemogućim uvjetima pokušaju ovaj brod voditi prema luci koju mi svi očekujemo. I dobro bi bilo ako su čestitke iskrene, ako su one uistinu čestitke, ako nisu,... ne znam ni ja, nešto drugo, da ne kažem šta, da mi uistinu ovom sazivu Vijeća ministara damo podršku, ali istinsku podršku. Da mu pomognemo svi zajedno, znači da uistinu ovaj brod vodi tamo gdje bar deklarativno iskazujemo da bismo željeli. 27 Mislim da ćemo tada imati puno više i moralnog prava da ih kritiziramo. Ne znači da ćemo biti protiv njih ako im uputimo opravdane kritike ali dobra konstruktrivna kritika može biti pomoć njima da naše zajedničke ciljeve jer ja ne vidim da Vijeće ministara ima neke svoje ciljeve, a mi, kobajabgi, evo neke druge ciljeve. Mislim da su ciljevi ovih ljudi ovdje i ovih ovdje potpuno identično. Pitanje koliko se mi nekad snalazimo u realiziranju tih ciljeva, pa nam je onda lakše jer oni, na sreću ili nesreću, nama nemaju pravo replicirati i nemaju pravo nas ocjenjivati. Mi smo izabrani neposredno od građana da njih ocjenjujemo. Kada bi oni imali pravo i mogućnost da ocjenjuju naš rad, vjerujte da bi možda imali puno više razloga za kritiku nego što mi njih kritiziramo. Ali, znači evo, ... stanje je takvo kakvo jeste. Ja ne želim govoriti o učincima ovog Vijeća ministara i po opstrukcijama sa kojima se ono susreće, ali stanje je takvo jer mi smo po prvi put Proračun BiH, u postdejtonskoj BiH, imali prije nove godine u Predsjedništvu. Što on nije došao na vrijeme ovdje kod nas i što ga nismo razmatrali, nisu oni krivi. Znači, nemojmo njima svaljivati neodgovornost ni ono za šta nisu krivi. Znači, potrudili su se, uradili su itd. Danas ćemo ... imati priliku da taj proračun, možda najranije u postdejtonskoj BiH, usvojimo, ali to je do nas. To opet nisu oni krivi ako mi ne usvojimo to danas. I mnogo štošta drugo što su nam oni predložili, ... ili što nam predlažu, nemojmo rušiti po svaku cijenu samo da bismo nekakve sitne političke ciljeve ostvarili. Znači, ja želim, evo zato sam se javio, ... ne želeći nikome replicirati, pozvati sve nas, znači da uistinu, ukoliko i koliko smo iskreno spremni da realiziramo ciljeve koje od nas očekuju svi građani BiH, danas potvrdimo ovaj saziv Vijeća ministara, ali istovremeno da mu, da ga ne počnemo odmah od sutra rušiti nego da mu pomognemo da zajedničkim naporima dođemo do ciljeva koje, nadam se, svi očekujemo. Hvala lijepo.
Zahvaljujem. Uvaženi poslanik Erić. Izvolite.
Gospodo, predsjedavajući, kolegice i kolege, poštovani ministri, zamjenici ministara, gosti, predstavnici medija, ja ću samo ... podsjetiti na jednu činjenicu a ona me inače dovodi do priče kako danas da pristupimo ovom glasanju. Bili smo svjedoci da su pojedini ministri vršili opstrukcije predsjedavajućem Savjeta ministara, i da je taj tim djelovao kao raštimani orkestar. To je činjenica jedna. Pa smo imali krizu koja je dala obećanja da će ići naprijed. Ja sam danas očekivao da ćemo imati analizu proteklog perioda, da će nam se dati program pojedinih ministarstava i ministara. Znači, definitivno da mi kroz program glasamo i o ministrima i o njihovim vizijama kako ovu zemlju dalje da vode. Znači, ovo je sve epskog karaktera - biće dobro, mi ćemo uraditi, potpisali smo Sporazum o stabilizaciji. Ali isto tako da li će svi ministri ubuduće, kad budemo morali donositi prijedloge zakona i neka rješenja, kad se bude potpisao Sporazum o stabilizaciji, da li će znači podržati taj projekat ili ćemo imati ponovo krizu. To mi je dilema i mislim zaista da bi u tom pravcu trebali ubuduće da razmišljamo, pošto je sad kasno, a, čini mi se, da smo imali idealnu priliku da vidimo kako ćemo ove tri 28 godine da radimo, tj. kako gospoda vidi ovaj period od tri godine, da se ne svađamo, ...da se ne sukobljavamo. Hvala, toliko.
Zahvaljujem. Riječ ima uvaženi zastupnik Branko Dokić.
Gospodine predsjedavajući, dame i gospodo, i ja sam mislio da se ne javljam, smatrajući da će ovo ići mnogo brže nego što ide ali evo, dozvolite nekoliko, nekoliko mojih opservacija. Kao prvo, ja moram da kažem da ni ja nisam zadovoljan što ponovo imamo novi – stari saziv Vijeća ministara u kompletnom sazivu, ali vjerujte da je to rezultat odnosa političkih snaga u državi ... čiji će oni biti članovi Savjeta ministara. Ja znam da i predsjedavajući je želio da se naprave odgovarajuće promjene i vi znate dobro da je u javnosti bila jedna varijanta da partije koje učestvuju u skupštinskoj većini i koje predlažu ministre da predlože po dva kandidata, kako bi predsjedavajući mogao da bira, na neki način, sastav Savjeta ministara, ali da to nije prihvaćeno, da nije postojala politička volja. Takođe, znate da nije postojala ni politička volja da se promijeni skupštinska većina. Dakle, u takvom odnosu snaga, bilo je birati ili da i dalje produžavamo krizu, da Savjet ministara radi u tehničkom sazivu sa ograničenim mogućnostima ili da dođemo do ovog rješenja i da se ponovo pruži šansa ministrima i koji su i prije bili. Ja očekujem da će ovaj time out, koji su ministri i predsjedavajući imali nakon podnošenja ostavke predsjedavajućeg, da će biti od koristi i evo, po već nekim rezultatima koji su došli, da li su oni rezultat promijenjenog odnosa međunarodnih predstavnika, ovoga ili onoga, ali ne možemo osporiti da su napravljeni značajni pomaci od podnošenja ostavke gospodina Špirića u ovom periodu do sada. Pa ja se nadam da će i drugi, evo u tom, kažem, time outu, da su sazreli dovoljno i da će ovo drugo poluvrijeme, koje će, nadam se, trajati duže, biti znatno uspješnije nego što je bilo do sada i da će se lakše doći do dogovaranja, uz napomenu o, što je i maloprije kolega Lozančić, rekao, ovdje je na skupštinskoj većini isto tako odgovornost kao i na njima, hoće li dobiti podršku i hoće li biti bolja saradnja između sastava Savjeta ministara i skupštinske većine. Ovdje je odgovornost upravo na nama poslanicima koji činimo skupštinsku većinu. Sve u svemu, evo i ja moram da kažem ono što je i kolega Novaković rekao, ali bez imalo primjese ironije nego iskreno. Kolega Špirić zaslužuje čestitke što se prihvatio, u ovakvim okolnostima, da preuzme Savjet ministara, pogotovo u istom, u istom sastavu, i to bi trebalo da se cijeni u narednom periodu od svih onih koji će danas pritisnuti ovo zeleno dugme i izglasati Savjet ministara. Ali, želio bih da se osvrnem na nešto što je bilo na početku ove diskusije, ove rasprave, a to je probijanje ovih zakonskih rokova. Činjenica da to postoji ali činjenica da mi imamo u našem zakonodavstvu, koje regulišu ovo pitanje, potpuno neregulisane stvari. Vidite, tu su tri 29 instance koje su trebale da se uklope u roku od 35 dana: predsjedavajući Savjeta ministara, SIPA i Centralna izborna komisija. I vjerujte, svi su uradili posao u svom roku ali očigledno se nije vodilo računa da su se svi ti rokovi morali uklopiti u ovaj rok. Ovo je prilika mi ovdje da pokrenemo pitanje usklađivanja tih zakonskih odredbi koje regulišu ovo pitanje. Pazite, sama CIK je imala rok 30 dana i ona je završila taj svoj posao prije završetka tog roka, a prethodno su morale dvije instance da urade svoj posao. Dakle, nije moguće ispoštovati sve moguće. Jeste ali, ako svi poštuju svoje rokove, i ponašaju se komotno u tim rokovima, onda je ovaj rok od 35 dana nemoguće ispoštovati, i to je i razlog zbog čega komisija za ove izbore je sugerisala ovom domu da uđe u proceduru, proceduru izbora. Moram da kažem i to da nas je CIK zbunila sa nekim podacima, o čemu je govorio i kolega, kolega Lagumdžija, pogotovo kada se ima u vidu činjenica da kod prvog izbora prije godinu za jedan isti slučaj – kao što je ovdje slučaj gospodina Alkalaja – čovjek je potpuno eliminisan. Znate da se radi o Zoranu Tešanoviću. I ne samo da je eliminisan od mogućnosti da bude izabran već je i pokrenut postupak: pitanje odgovornosti itd., itd. Ovdje je zaista jedna zbunjujuća situacija. Ja, u najmanju ruku, očekujem, ako je CIK došla do nekih novih saznanja i onda dala svjetlo za izbor ovog ministra, da će vrlo brzo, evo poslije ovog izbora, poništiti sve one odluke koje su se odnosile na Zorana Tešanovića. Hvala lijepo.
Zahvaljujem. Riječ ima uvaženi zastupnik Hadži Jovan Mitrović.
Gospodo, predsjedavajući, dame i gospodo poslanici, evo, osjećam potrebu da kažem par riječi vezano oko izbora Savjeta ministara, iz razloga jednog prostog, obzirom da se radi o istom sastavu, znači stari i novi. I kada je biran ovaj Savjet ministara, nisam bio za njega, ne kao ljude već čisto kao savjet koji treba da funkcioniše i da poštuje Ustav, da poštuje zakone, da predlaže zakone ovom parlamentu, koji su u skladu sa Ustavom i BiH i ustavima entiteta odakle dolazimo. Da sam bio u pravu što nisam glasao jeste da u tom periodu rada do danas, evo, kada sam očekivao da će se naći neki novi kandidati za pozicije ministara, ono čime se hvali ovaj Savjet ministara, jeste da su donijeli prilično zakona, parafirali sporazum. Istina, donijeli su zakona ono što je nametnuo visoki predstavnik, napravili su krizu jednu i zbunili narod da je došlo do te mjere da je narod u jednom momentu razmišljao može svašta da se desi, da bi na kraju ista ta garnitura, od Predsjedništva, ponovo predložila, evo, istu osobu, a ista osoba predložila, normalno zahvaljujući političkim stranakama, iste ljude, što meni ukazuje da neće proći dugo vremena, zbog javnosti moraćemo doći ponovo u istu krizu, vjerovatno, u težu jer tada ćemo doći do zida i neće se moći dalje. Neće moći dalje ni narod obmanjivati jer će se morati jednom narodu reći ili jedno ili drugo. Učinjeni su prvi koraci onoga što nije trebalo da se radi kada je u pitanju poštivanje Ustava da se krši Ustav. Evo, kolega Kalabić je ovdje rekao: Donijeli smo Zakon o visokom obrazovanju, srednjem obrazovanju itd., pa ne znam, i Odluka Visokog predstavnika koja je 30 bila vezana o Zakonu o ministarstvima, o Poslovniku o radu itd. Sve je to doneseno protiv Ustava, evo ja ću reći, RS i Ustava BiH. Sve se to može donijeti, ali kada se usaglasi i usaglase oni koji treba da se usaglase u skladu sa Ustavom. Da će se toga dešavati i da ćemo dopodne reći ovo nećemo, a poslijepodne hoćemo. Ja na komisiji sam imao primjera niz, nažalost, od mojih kolega, koji u jednom momentu kažu prenose se ovlaštenja ne želim to podržati, a ovdje, kada dođemo u ovaj parlament, dignu se ruke, ta parlamentarna većina podigne ruke i ... tad nije prenos ovlaštenja. Zakon o poljoprivredi koji je na dnevnom redu – a prenijeli smo niz takvih zakona slično ovdje, nisam učestvovao u tome zato što mislim da treba poštovati Ustav i treba Ustav promijeniti i uskladiti i onda donijeti sve ove reforme – došlo je do dopisa iz, evo, i Vlade RS kažu: ovo nije u skladu sa Ustavom RS, nije u skladu sa Ustavom BiH, a niz ostalih zakona je preneseno koji danas-dan se vode u ustavima da su u ingerencijama entiteta, a da nisu u ingerencijama, što se tiče Ustava, i državnog nivoa BiH. Danas, evo poslije ovoga kada izabere se Savjet ministara, izabraće se normalno i neka se izabere. To neće brinuti mene, to treba da brine većinu, neće biti odgovornost moja, to će biti odgovornost većine. Imamo zakon, ova dva zakona što se tiče policije, ponovo obrazloženje onakvo kakvo jeste i priča jedna ide u javnost, a druga se dešava ovdje na terenu. Zato kažem, približava se vrijeme kada dolazimo da će se udariti glavom o zid i neće se imati kud, a javnost će tražiti odgovornost: Šta je? Iz tog razloga – što u jednom kontinuitetu jedno se priča, drugo se radi, sprovode se, vjerovatno, odluke političkih stranaka koje čine većinu, a nastavlja se dalje istim tempom da radi – ja i danas ću ostati, znači pri svom stavu: nisam za ovakav rad Savjeta ministar. Ne kao ljudi, mislim da stoji iza toga političke stranke, jer doćemo u poziciju gdje će se tražiti odgovornost svih. Ali, boga mi, ne možemo odgovarati svi, odgovaraće oni koji izaberu ovaj Savjet ministara. Hvala.
Zahvaljujem. Sljedeći za diskusiju: uvaženi poslanik Džaferović. Izvolite.
Gospodine predsjedavajući, koleginice i kolege, razmišljao sam da li da danas uopće govorim kod ove potvrde imenovanja Vijeća ministara. Bio sam čvrsto odlučio da ne govorim ali jedna stvar me je nagnala da nešto kažem i želim da je ovdje pred svima vama iznesem i da, možda, podijelimo razmišljanja na tu temu. Dakle, neću govoriti o ovim izvještajima, razlozima, smetnjama eventualnim, dakle oslobodit ću se toga. Govorit ću o nečemu što bi se moglo, možda, nazvati nekom postepenom devalvacijom pozicije Vijeća ministara u BiH, a što ja primjećujem da je evidentno u ... proteklom periodu. Mislim da je to jedna vrlo opasna tendencija jer, kada smo donosili zakon 2002. godine, ja sam bio jedan od onih koji je ispred svoje stranke, zajedno naravno sa predstavnicima svih drugih stranaka, učestvovao u izradi toga zakona, kada smo uspostavili devet pozicija u Vijeću ministara, i znam da je to Vijeće ministara pozicionirano praktično kao državna vlada. Tamo ima jedna rečenica u kojoj piše da obavlja poslove vlade, u zakonu, i da je zamišljeno da bude motor svih reformi u BiH. 31 Kada smo pokušali 2005. i 2006. godine da reformiramo Ustav BiH i oni koji su bili za tu reformu i oni koji su bili protiv te reforme nisu osporavali činjenicu da Vijeće ministara mora imati još naglašeniju ulogu u bosanskohercegovačkom društvu i da mora biti osnažena njegova pozicija kao lidera reformskih procesa u našoj zemlji, lidera koji će ovu zemlju zajedno sa ostalim institucijama voditi ka Evropi i NATO-u. Dakle, Vijeće ministara je prema toj zamisli – ja kažem tu zamisao nisu osporavali ni oni koji su zagovarali ustavnu reformu, a ni oni koji su je osporavali – da bude pozicionirano praktično kao stub ili šef izvršne vlasti u BiH. Bojim se da u posljednje vrijeme ta tendencija i ta želja i, očigledno, potreba bosansko- hercegovačkog društva za takvom institucijom, se pomalo ne slabi i da pozicija i uloga Vijeća ministara u bosanskohercegovačkom društvu se pomalo devalvira. Ja, naravno, neću optužiti ljude iz Vijeće ministara. Drago mi je da je ovdje predsjedavajući Vijeća ministara, kao šef tog orkestra, prisutan. Ja mu želim posebno, dakle pred njim, i ostalim članovima Vijeća ministara da kažem da je ovo činjenica koja nije ostala nezapažena i da je ovo, zapravo možda, najvažnija stvar u kompletnoj ovoj priči. Neću kazati da su ljudi koji vode i čine postojeći sastav Vijeća ministara odgovorni za ovo ili, možda je pošteno kazati, da nisu jedini odgovorni i ambijent kojeg mi imamo u bosansko- hercegovačkom društvu je, naravno, odgovoran za to. Ja sam, da ne budem krivo shvaćen, recimo, u periodu 2005.-2006. godina, kada smo govorili o ovome, zamišljao da jednoga dana u Vijeću ministara imamo šefove političkih stranaka, najjače političke ljude u BiH. I mislim da bi to bio motor, dakle da bi to bilo mjesto na kojem bi postojala i potpuna politička moć, mjesto na kojem bi se mogle donositi, ... kako se zove, odluke, ali, evo, to se nije dogodilo tada i imamo situaciju koju imamo. Ali, to me ne priječi da zamolim i zatražim od predsjedavajućeg Vijeća ministara i članova Vijeća ministara da ovu činjenicu imaju na umu, da se spram nje ravnaju jer – bez obzira na zastoj kojeg smo mi imali, čemu su doprinosili i članovi Vijeća ministara pa i predsjedavajući Vijeća ministara – ja ne vidim drugog puta kojim BiH ...treba da ide kada je posrijedi pozicija njene izvršne vlasti. Ja zaista mislim da Vijeće ministara BiH mora postati stub ili šef izvršne vlasti u BiH. Danas je to Predsjedništvo BiH, a Vijeće ministara je, praktično, njegov organ, takva mu je ustavna pozicija, i da se u skladu sa Zakonom o Vijeću ministara, u skladu sa Zakonom o ministarstvima počnu ponašati ili kreirati svoje poteze, kreirati svoje postupke i spram toga imati i odgovarajuće odgovornosti. Mislim da bi to u mnogome pomoglo i ovom Vijeću ministara, a i nama svima ... ovdje jer moj je dojam, nemojte se ljutiti, gospodo, predsjedavajući i članovi Vijeća ministara, da, moj je dojam, i ja vidim da ima mnogo više moći u ovom, recimo, parlamentu kada je, ne govorim o zakonodavnoj, zakonodavna je potpuno ovdje, ali i izvršnoj sferi vlasti, u Predsjedništvu ili, recimo, u sastancima lidera političkih stranaka, ... ili u entitetskim vladama nego što toga ima, nego što toga ima kod vas. Mislim da niste iskoristili sve mogućnosti koje su propisane... zakonom i ja vas pozivam, dakle da u skladu sa tim rješenjima, naravno u atmosferi kooperacije, ovoj zemlji je potrebna, dakle kooperacija, potrebna dobra atmosfera, ja o tome sam prošli puta govorio, vodimo svi skupa ovu zemlju još snažnije naprijed. Toliko, hvala vam.
Zahvaljujem. Uvaženi drugi zamjenik gospodin Belkić. Izvolite. 32
Poštovane kolegice i kolege, dakle, po mom mišljenju, ova današnja rasprava je apsolutno i primjerena važnosti trenutka i slažem se s onima koji su naglasili da je ovo vrlo važan trenutak za našu zemlju, jer jednostavno potvrđujemo i dovršavamo proces zaokruživanja vlade države, odnosno ... Vijeća ministara. Sama rasprava, uključujući naravno i onu koja je osporavala i izbor i modele i sve ostalo, po meni, može biti vrlo korisna i za dosadašnje i buduće, nadam se, ministre i njihove zamjenike, a naravno i za nas poslanike biti poučna i biti putokaz, dakle, samo ako želimo na pravilan način razumijevati šta su ljudi danas govorili. Sigurno je da postoji tu i jedna nota, da tako kažem, folklornog, ponekad nepotrebnog itd. ali jednostavno to treba prihvatiti kao način rada u Parlamentu. Što se tiče, ja sam se najviše javio, dakle što se tiče Stranke za BiH, kao dijela parlamentarne većine, mi smo od samog početka procesa bili opredijeljeni da se što prije uspostavi vlada ove zemlje, jer je ona vrlo, vrlo važna i nezaobilazna. I mi smo u samom procesu, dakle kroz različite institucije, davali doprinos ubrzanju ovog procesa i uspostavi vlade, dakle, imenovanjem mandatara na Predsjedništvu, potvrđivanjem ovdje i dajući povjerenje mandataru da predloži ovom parlamentu sastav. Kada je riječ o ministrima i njihovim zamjenicima, Stranka za BiH stoji iza svojih dosadašnjih kandidata koje je, na kraju krajeva, i predložila i u novi Savjet ministara, naravno i zamjenika koje Stranka za BiH je predlagala. Dakle, evo da ponovim, mi ćemo podržati predloženi sastav vlade, odnosno ministre i njihove zamjenike, dajući podršku svima zajedno, naravno, prije svega i ministrima koje mi predlažemo. Kada je riječ o Izvještaju Komisije, evo neki članovi Komisije su – što ja ne uzimam za zlo, ... umjesto predsjedavajući, neke stvari ovdje, ... neću reći problematizirali – ukazali na neke stvari ali, evo, ja ne bih ponavljao, dakle pojašnjenja su data vezano za ove rokove. Dati su i ovi procesi itd., ali mi u Kolegiju, kojem se ta komisija obraćala, smo cijenili da nije dozvoljeno niti potrebno da se Kolegij ili bilo ko petlja, odnosno upliće u procese koje CIK automno vodi, niti mi šaljemo poruke da ona ne vodi procese. Mi jednostavno smo se koncentrisali na činjenicu da smo dobili ono što CIK treba da uradi u ovom postupku, a to je jednu vrstu dozvole, dakle jednu vrstu jasne saglasnosti da nema smetnji za ljude koji su ovdje predloženi. Ovdje se je čulo razmišljanje – dakle, imali smo mi upozorenje jednog člana Predsjedništva, ne Predsjedništva – dakle, ovdje se čulo razmišljanje da bi bilo možda najpametnije napraviti taj korak natrag, proces obnoviti itd. Ja mislim da nema nikakvog razloga da pravimo korak natrag nego da mi napravimo taj jedan korak naprijed, da mi danas ovo potvrdimo i da nastavimo rad. Hvala lijepo.
Zahvaljujem. Uvaženi poslanik Nanić pa Raguž. Izvolite.
nije uključen mikrofon 33
Uvaženi poslanik Lagumdžija: replika. Izvolite.
S obzirom da Beriz i ja se dovoljno dugo znamo, da je ovaj korak nazad bio upućen mom prijedlogu – da, da, korak nazad, da se vratimo – da se Predsjedništvu vrati na ponovno imenovanje mandatara, ja vas molim da ne pravite korak naprijed, ako ste nas doveli do provale. Iza ovog koraka je korak u kršenju zakona, i to je korak u provaliju za ovaj parlament. Dakle, ja nisam nudio povratak, korak nazada. Ja sam nudio povratak na proceduru koja je propisana zakonom, gospodine Belkiću, i to nije vraćanje nazad. U svakom slučaju, ja se nadam, na kraju dana, kada budemo glasali, da ćemo moći glasati i o tom prijedlogu koji sam ovdje dao. Ja svjesno nisam govorio o meritumu, o čemu je govorio kolega Bećirović, jer sam smatrao da je dovoljno da proceduralno postavimo stvar kako treba da napravimo korak naprijed, da ne bi napravili korak, korak, da napravimo kako Vi kažete korak nazad, da ne bi pravili korak naprijed u provaliju koja se zove kršenje zakona. Ja svjesno nisam govorio, svjesno nisam podsjećao moju kolegicu Hadžiahmetović koja je prije godinu dana rekla da će još samo ovaj put glasati za ovakvo Vijeće ministara, sa ovakvim gender rasporedom, a sljedeći put to više neće dozvoliti. Ja svjesno nju nisam na to podsjećao jer vjerujem da će se sjetiti toga kada bude glasala. Ja svjesno nisam podsjećao gospodina Izetbegovića da je rekao: Poslije godinu dana ćemo povući crtu i vidjeti ako sve bude u redu da im ponovo damo mandat, i ne sumnjajući, valjda, da će... Dakle, ja ne govorim o meritumu. Meritum je s moje strane savršeno jasan. Jasan je i vama. Druga je stvar što vam je jasna, i kako kažete, realnost koju prihvatate i kao takvu nas vodite da ona bude još grublja. Eto, hvala lijepo.
Uvaženi poslanik Belkić: replika. Izvolite.
Nije replika u vezi ovih koraka, replika je na tvrdnju, dakle radimo nezakonit proces, ulazimo u bezakonje. Kolegij i ja, kao dio procesa, tvrdimo da nismo prekršili nijedan zakon, i sa stanovišta rokova i sa stanovišta formalno-pravnih smetnji za imenovanje, potvrđivanje ove današnje vlade. Naravno, ko misli drugačije, ... ... postoje pravni lijekovi da se to provjeri. Hvala lijepo.
Zahvaljujem. Uvaženi poslanik Nanić. Izvolite.
Zahvaljujem se. 34 Predsjedavajući, članovi vlade, gosti, kolegice i kolege poslanici, ja sam htio kroz ... svoju prijavu na dvije stvari ukazati koje su ovdje, ... mislim, nedovoljno rečene. Mi smo čuli da u Izvještaju Komisije za provjeru kandidata ima određen zaključak. Meni je zaista žao, ja nisam nigdje dobio taj izvještaj komisije, a mislim da je jako dobar i potreban zaključak vezano za problem kada se radi o imenovanju Vijeća ministara, obzirom na činjenicu, evo, da od imenovanja predsjedavajućeg Vijeća ministara do danas je prošlo 56 dana i sve je u proceduri. Zahtijeva toliko vremena. Ja mislim da ne postoji država u svijetu u kojoj treba od imenovanja mandatara do imenovanja ostalog sastava Vijeća ministara 56 dana i da zaista se tu treba nešto uraditi. U ozbiljnim državama, to se riješi u pet dana, sedam dana, imenuje se Vijeće ministara i omogući se rad onima koji su dobili mandat da uspostavljaju vlast. U tom smislu, ja bih stvarno zatražio, eto, ako ima taj zaključak, da glasamo o tom zaključku, da se pokrenu procedure ove skraćenja rokova oko imenovanja Vijeća ministara. Druga stvar, koju bih ovdje htio reći i iskoristiti priliku što je tu prisutan i predsjedavajući i članovi Vijeća ministara, zamolio bih ih i zatražio i očekujem, znači od predsjedavajućeg Vijeća ministara i ministara i zamjenika ministara, a posebno, obzirom na izlaganje predsjedavajućeg Vijeća ministara prilikom ostavke u dva navrata od negdje po dvadesetak minuta, da se zaista onako i ponaša, i znači govorim i za ostale članove Vijeća ministara, u odnosu prema ovom domu, u odnosu prema poslanicima, u odnosu prema poslaničkim pitanjima, prema poslaničkim inicijativama i da stvorimo to jedno potrebno povjerenje, odgovornost i uvažavanje. Zaista sam smatrao potrebnim da to kažem u ovom momentu i očekujem, znači uz punu podršku u novom sazivu, novom – starom sazivu Vijeća ministara da ćemo na ovaj način nove odnose uspostaviti.
Zahvaljujem. Uvaženi poslanik Izetbegović: replika. Izvolite.
...kratko prekinuto snimanje... par minuta se sjetim ... na šta je to mislio prof. Lagumdžija kad sam ja to rekao da ćemo nakon godinu dana podvući neku liniju pa nešto preispitati.
nije uključen mikrofon
Bogami se ja toga ne sjećam. Ja mislim da se toga jedino Vi sjećate, profesore. Ne sjećam se toga. A, ... normalna stvar da mora biti diskusija oko svega i normalna stvar da ćemo na kraju nakon svih tih diskusija imenovati ovo isto Vijeće ministara, pa samo što to, brate, predugo traje, zamarajuće. Imamo ogroman dnevni red... pred sobom, pa vas ja molim da skratite i da više to presiječemo, da imenujemo. Hvala. 35
Uvaženi poslanik Raguž: diskusija. Izvolite.
Diskusija ali vrlo kratko, koliko traje replika. Pozdravljam znači Kolegij i sve zastupnike, članove Vijeća ministara i mislim da je prigoda da i mi iz parlamentarne većine kažemo jednu ocjenu koja možda se još nije u ovoj raspravi čula. Znači, ne smatramo mi da je ovo sa Vijećem ministara do sada, ova godina dana bila idealna ali smatramo da je vrlo značajno za ovu zemlju da je na jedna miran način ova situacija sa ostavkom predsjedatelja i imenovanja novog Vijeća ministara dovedena u vrlo jednom složenom političkom trenutku i za ovu zemlju i za regiju i mislim da je danas prilika da pokažemo stabilnost institucija i mogućnost prosudbe šta je važnije od važnijeg. U tom smislu, bit će podrška naša Vijeću ministara ali, naravno, i zajednička odgovornost i ovog parlamenta i Vijeća ministara da ipak moramo se pogledati u oči, puno kvalitetnije i puno odgovornije svi skupa pokrenemo neke stvari. I zato sam se javio za riječ jer mi moramo respektirati situaciju da u ovom trenutku nisu jasno podijeljene nadležnosti između, prvenstveno, vlada entiteta i Vijeća ministara u mnogim važnim reformskim oblastima i da zbog tog jednog nepreciznog odnosa i nespremnosti da se aktivno učestvuje u stvaranju kvalitetnih odnosa, poštujući ulogu vlada entiteta ali i ulogu Vijeća ministara, može se puno brže i kvalitetnije, pogotovo u onim prioritetnim i strateškim oblastima, važnim za ovu zemlju a čija je odgovornost, ipak, na razini BiH. Druga stvar. Vijeće ministara, to je poruka i predsjedatelju i članovima Vijeća ministara a i to je naš konsenzus ovdje – euroatlanski put, mislim da ima puno više prostora nego do sada da se nametne Vijeće ministara, kao lider, u tom procesu. I u smislu stvaranja pozitivnog ambijenta i odnosa prema javnosti, prema institucijama i to generiranje inicijativa i pripremanje javnosti, mislim da je jedna od slabih strana dosadašnjeg rada Vijeća ministara i mislim da tu zajedno trebamo mijenjati stvari i paliti motore, kako to zna reći gospodin Šefik Džaferović. Mi ćemo, znači HDZ 1990., podržati, na koncu, ove sugestije da politički lideri budu unutar Vijeća ministara, to je kod naše stranke situacija, i sigurno dajemo maksimalnu dimenziju značaja rada u tom Vijeću ministara i mislim da, bez obzira na složenost ustavnih rješenja, složenost regionalnog konteksta, ovo Vijeće ministara ima zaista prostor da uz podršku Parlamenta u narednim mjesecima pokaže ne samo jednu formalnu dimenziju nego zaista dimenziju koju će ovu zemlju situirati definitivno u pozitivnom pravcu. Zato i podrška. Hvala.
Zahvaljujem. Ja više namam prijavljenih za diskusiju i osjećam potrebu da izrazim svoje mišljenje o prijedlogu zaključka gospodina Lagumdžije. Naime, Dom će reći svoj stav o ovoj tački dnevnog reda, a nakon toga i o Vašem prijedlogu zaključka jer smatramo da Predsjedništvo BiH nije razriješilo gospodina Špirića. Ako je to uradilo, mi ćemo znati. Znači, on je u funkciji i mi postupamo u skladu sa Zakonom o Savjetu ministara koji nam je dao rok za donošenje odluke o potvrđivanju po prijemu odluke od Komisije za pripremu Vijeća ministara. 36 Isto tako, imam od poslaničkih klubova zahtjev da glasamo o tome, i to je bio zahtjev i predsjedavajućeg Savjeta ministara i od ministara, da glasamo o tome da, mimo našeg zaključka kojeg smo ovdje usvojili, sada glasamo o Savjetu ministara da oni mogu da polože zakletvu i da idu na službena putovanja koja su im danas a i sutra već predviđena. Ako se slažete, ja bih sada zaključio raspravu i pozivam Dom da se izjasnimo o tome da glasamo, znači da glasamo o potvrđivanju sad, a ne na kraju rasprave o svim tačkama dnevnog reda. Molim vas da se pripremite za glasanje. Molim vas da glasate sad! [[zajednička diskusija]] Ako nema niko na glasanje primjedbu, primjedba ima na glasanje. Mi ćemo ponovo glasati. Uvaženi poslanik Lagumdžija nije ni bio tu kad sam rekao o čemu ćemo glasati. Sad imate i primjedbu. Izvolite.
Gospodine predsjedavajući, ja ne znam jeste li Vi upoznati da je danas počeo prenos na internetu tako da sam ja u susjednoj sali Vas posmatrao na internetu o čemu ste pričali dok sam pretraživao nešto, tako da je to jedna inovacija koja omogućava da ljudi znaju šta je bilo i čestitam Vam na toj inovaciji. Mislim, bez tih inovacija, ja zaista ne bih znao šta ste Vi pričali. Dakle, i za mene, čak i iz vladajućih stranaka je postavljeno pitanje o čemu glasamo. Ja bih Vam samo skrenuo pažnju da smo mi dužni po članu 76. stav (2) se prvo izjasniti o zaključcima koji su predloženi tokom rasprave, pa onda o materijalu. A materijal ovdje je odluka Nikole Špirića, tako da, bez obzira što se vama ne sviđa taj zaključak, što ćete ga vi oboriti, šta ja znam šta ćete sve uraditi, dužni ste po Poslovniku da glasate, da ponudite prvo glasanje o zaključku kojeg sam predložio.
Ja, uvaženi poslanik Zorić. Izvolite.
Istina je, ja sam se javljao i prije nego ste Vi, predsjedatelju, dali ovo na glasanje. Ja nemam ništa protiv Vašeg prijedloga ali ja sam ... htio izmijeniti, evo, ili drugačiji zaključak predložiti. Ja predlažem da danas glasamo poslije svake točke dnevnog reda. Upravo iz razloga kojeg ste Vi spomenuli. 37
Molim vas, samo malo. Želim prvo da odgovorim gospodinu Lagumdžiji da smo mi upoznati da je na internetu počela redovna sjednica, ali da je dužnost poslanika da bude na sjednici, a ne da preko interneta prati sjednicu. S druge strane, tražio sam od Doma da mi dozvoli da na taj način regulišemo ovu tačku dnevnog reda zbog zahtjeva poslaničkih klubova i zahtjeva Savjeta ministara. Ako Dom tako ne uradi, mi ćemo uraditi prema našem zaključku da završimo raspravu o svim tačkama dnevnog reda i da nakon toga glasamo. Međutim, ovo je specifična situacija jer se nakon toga polaže zakletva i svi ministri bi ovdje, koji su sad prisutni, položili zakletvu da ne bi se dešavala situacija da neki nisu tu, a onda svake skupštine polagali zakletvu ovdje ponovo. Znači, iz čisto praktičnog razloga. Molim vas da imate to u vidu. Uvaženi poslanik Lagumdžija. Izvolite.
Pošteno da vam kažem, s obzirom da su danas iza ove tačke Prijedlog zakona o Budžetu institucija i dva kapitalna zakona koja su vezana za Sporazum o stabilizaciji i pridruživanju, ja čak mislim, da nemamo ovog zaključka naše generičko, da bi bilo dovoljno razloga da upravo o njima glasamo poslije ovih tačaka, kako bi ih tako natjerali da budu ovdje, što bi bilo normalno da su ovdje stalno, dok se raspravlja makar o budžetu i makar o zakonima koji su kapitalni. A Vi nama obrćete stvari. Hoćete da sad za njih glasamo, da bi ih pustili da idu, kad govorimo o dvjema kapitalnim stvarima u ovoj godini. To zaista ...
Molim Vas nećemo govoriti hipotetički da li će biti ili neće. Ja pozivam Dom da se izjasni prema mom prijedlogu da glasamo o potvrđivanju Savjeta ministara sad odmah. Molim vas da se pripremite za glasanje. Možete glasati sad! „Za“ 27, „protiv“ šest, „suzdržanih“ pet; dovoljna entitetska većina. Sada ćemo prvo da glasamo o potvrđivanju imenovanja zamjenika predsjedavajućeg, ministara i zamjenika ministara u Savjetu ministara BiH. Nakon toga ćemo glasati o zaključku i član koji ste pročitali tiče se zakonskih projekata, a ne projekata koji se tiču kao što je potvrđivanje Savjeta ministara. Zato se glasa o zaključku nakon toga. Mislim da u Kolegijumu smo saglasni da je tako tumačen Poslovnik i stoga stavljam na glasanje Potvrđivanje imenovanja zamjenika predsjedavajućeg, ministara i zamjenika ministara u Savjetu ministara BiH. Molim vas da se pripremite za glasanje.
nije uključen mikrofon 38
Poslovnička intervencija. Izvolite.
Gospodine predsjedavajući, Vi možete na silu sve. Ne znam što to radite, jer očigledno moj zaključak nema većinu. Ali što to radite, uporno Vas pitam. Član 76. govori Rasprava o tačkama dnevnog reda, tako se zove: Rasprava o tačkama dnevnog reda, citiram, gdje kršite Poslovnik. Rasprava o tačkama dnevnog reda: Tačka (1) Svaka tačka dnevnog reda – svaka tačka, svaka tačka, ponavljam, svaka tačka – razmatra se prije donošenja odluke o njoj, osim ako je ovim poslovnik propisano da se odluka donosi drugačije. Tačka (2). na koju se pozivam, kaže: Kad iz rasprave o tački dnevnog reda – Špirić je tačka dnevnog reda i Vijeće ministara, pardon, pardon Vijeće ministara – proistekne više prijedloga zaključaka o istom pitanju – ja sam imao prijedlog zaključka o tom pitanju, i onda: nakon što se prvo izjasni o prijedlozima poslanika, Dom glasa o cijelini o prijedlogu materijala koje razmatra. Nakon toga stav (3) člana 76. Vam kaže: Raspravu o izvještajima o ustavnim amandmanima, predloženim zakonima i drugim pitanjima sastoji se itd. Dakle, vrlo je jasno. Ne znam što to radite. [[zajednička diskusija]] Mislim, možete šta hoćete vi. Vi sve možete.
Zahvaljujem. Molim vas ovo, nemojte molim vas da dobacujete. Dali smo vam, kada je zaključena rasprava, apsolutno mogućnost da kažete ovdje šta mislite. Uopšte nije bitno da li ćemo glasati prvo o zaključku ili Savjetu ministara. Sve vrijeme ovdje pričate o formalnim razlozima, a u stvari su suštinski razlozi. Molim vas da ovaj dom se izjasni o tome – prijedlogu Kolegijuma da glasamo prvo o potvrđivanju, a nakon toga o zaključku. Molim vas ovaj dom pitam da se izjasni da glasamo na taj način. Molim vas da se pripremite za glasanje. Možete glasati.
nije uključen mikrofon 39
Poslovnička intervencija: uvaženi poslanik Novaković. Izvolite
Pa ja sam već nekoliko puta o tome diskutovao. Ja mislim da nama ovaj poslovnik ne treba.
Molim Vas da mi kažete samo na koji član se pozivate i da glasamo o tome što Vi predlažete. Imate li neki prijedlog?
Imam prijedlog da poštujete član Poslovnika,
Koji član?
a ne da na svakoj sjednici odlučujete hoćete li poštovati ili nećete.
Molim Vas da mi kažete koji član Poslovnika?
76. tačka (2).
I Vaš je prijedlog da se glasa prvo o zaključku. Je li tako?
Naravno.
Da se glasa prvo o zaključku? Ja sam pitao Dom hoće li to tako da se uradi. U čemu je problem?
Ne možete pitati Dom, to piše. Dom je usvojio Poslovnik. Ne možete svaki, ja govorim da ne možete svaki put pitati hoćete li ovako ili ćete ovako. Šta će nam Poslovnik onda?
Molim vas, ovo je nepotrebno što radimo ovdje. Stvarno je nepotrebno. 40
Pa Vi to radite.
Ako želite da napravite situaciju u kojoj ne možemo ni oko Poslovnika da se dogovorimo, onda možemo da napravimo takvu situaciju i ovdje. Ali ovo je stvarno nepotrebno što radimo. Ljudi nas čekaju da završimo posao. Nemam ništa protiv ako se Dom izjasni na način na koji Vi tražite. Apsolutno, ja kao predsjedavajući sam dopustio Domu da to uradi. Ako ko krši Poslovnik, onda će Dom da krši Poslovnik. Molim vas, evo izjasnite se da se neće da krši Poslovnik. U čemu je problem? [[zajednička diskusija]] Molim vas, dopuštam prvo raspravu o zaključku i onda ćemo, i onda ćemo se dogovoriti na koji način ćemo glasati o zaključku ili o... Prvo rasprava o zaključku. Izvolite. Uvaženi poslanik Lozančić: rasprava o zaključku.
Evo, sve koje sam prvi put pozdravio pozdravljam i sada. Pa moram reći, ne bih se javljao ni po ovom pitanju, ali da vidimo i da javnost vidi oko čega mi ovoliko raspravljamo. Koji je tekst, koji je sadržaj i koja je poruka ovog zaključka? Znači, ovdje se nas zastupnike dovodi u pitanje da, eventualno, izglasamo sljedeće: Mi, zastupnici Zastupničkog doma, pozivamo Predsjedništvo BiH da ponovo imenuje predsjedatelja Vijeća ministara i, evo, jer je prekršen zakon, prekršen rok itd. E, sad gledajte. Evo, recimo, hipotetički sad, pošto je ovdje sve hipotetički postavljeno, recimo, da mi sad izglasamo to. Šta ćemo ako Predsjedništvo slučajno ne čuje naš poziv pa se ne odazove? Šta ćemo onda? Hajde, ima li, imate li prijedlog šta ćemo onda? Hoćemo li onda opet zaključak? Hoćemo li onda uputiti alarmantan poziv Predsjedništvu? Pazite, Predsjedništvo je, bar vi koji imate ... svoje stranačke kolege, drugove u Predsjedništvu, vi biste trebali više uvažavati tu instituciju! Znači, trebali biste. Znači, Predsjedništvo kao institucija je imenovala predsjedatelja Vijeća ministara i dala mu mandat da imenuje ministre i zamjenike. I, temeljem toga što mu je Predsjedništvo dalo, predsjedatelj je to uradio. Predsjedništvo nijednim svojim gestom, govorim o Predsjedništvu jer ono ima mandat o ovom pitanju, nijednim svojim gestom, iako ono, ja se nadam, prati, znači prati proceduru imenovanja Vijeća ministara, jer je ono dalo mandat predsjedatelju Vijeća ministara, nijednim svojim gestom nije dalo naslutiti da misli da treba birati novog predsjedatelja Vijeća ministara. Ja, s tim u vezi, zaključujem da Predsjedništvo apsolutno još uvijek stoji iza postojećeg predsjedatelja Vijeća ministara i, normalno, poteza koje on povlači. Znači, a ovo da mi pozivamo Predsjedništvo da nešto čini, ako bismo mi mogli. Međutim, Predsjedništvo, realno pogledajte malo pošto se pozivate na Ustav, na zakone itd., gdje Predsjedništvo na pozive se 41 mora odazvati, a gdje ne mora, pogledajte to, pa, znači da ne donosimo zaključke kojima ćemo u neugodnu poziciju dovesti sebe ovdje, jer donosimo zaključke koji se ne mogu realizirati, a i Predsjedništvo koje se ne mora odazvati na ovakve pozive, jer je apsolutno svjesno, ja se nadam da je svjesno ... da nije prekršen Zakon o imenovanju predsjedatelja ni članova Vijeća ministara. Ali, evo možemo mi donijeti ovaj zaključak ako će to nekoga ...umiriti. Ne vjerujem da ćemo time napraviti nikakav korak ni naprijed ni nazad nego mislim da ćemo ispasti, svi skupa, smiješni.
Uvaženi poslanik Raguž: poslovnička intervencija. Izvolite.
Gospodine predsjedatelju, Vi ste zaključili raspravu. Mi smo ovaj zaključak imali i tijekom rasprave. Mi sada možemo se samo izjašnjavati o tim zaključcima. Evo, Dom prihvaća da se izjašnjavamo prvo o zaključku. Mislim, rasprava je sada izvan Poslovnika, iznad ... [[zajednička diskusija]]
Zaključujem raspravu. Glasamo prvo o Zaključku uvaženog poslanika Lagumdžije, ne, ne, ne, tražimo Poziva se Predsjedništvo BiH da ponovo imenuje predsjedavajućeg Vijeća ministara pošto je istekao po Zakonu o Vijeću ministara predviđeni rok za imenovanje ministara i njegovih zamjenika. Molim vas da se Dom ...
nije uključen mikrofon
U zagradi: član 10. stav (1) propisuje rok od 35 dana. Molim vas, molim vas da se pripremite za glasanje o ovom zaključku. Možete glasati. ___________(?) [[nije uključen mikrofon]] Ušli smo u poziciju glasanja, molim vas. Možete svojim glasanjem da se izrazite u vezi sa ovim zaključkom protiv. Molim vas. ___________(?) 42 [[nije uključen mikrofon]]
Izjavljujem
da ću savjesno da vršim dužnosti koje su mi povjerene PREDSJEDAVAJUĆI,
da ću savjesno da vršim dužnosti koje su mi povjerene, 43
poštujem Ustav Bosne i Hercegovine, PREDSJEDAVAJUĆI,
poštujem Ustav Bosne i Hercegovine,
u potpunosti sprovodim Opšti okvirni sporazum za mir u Bosni i Hercegovini, PREDSJEDAVAJUĆI,
u potpunosti sprovodim Opšti okvirni sporazum za mir u Bosni i Hercegovini,
štitim i zauzimam se za ljudska prava i osnovne slobode, te štitim interese i ravnopravnost svih naroda i građana. PREDSJEDAVAJUĆI,
štitim i zauzimam se za ljudska prava i osnovne slobode, te štitim interese i ravnopravnost svih naroda i građana.
Čestitam. ... da se ovdje nađemo u tri sata, u tri. [[PAUZA]] Prelazimo na drugu tačku dnevnog reda: Ad. 2. Prijedlog zakona o Budžetu institucija BiH i međunarodnih obaveza BiH za 2008. godinu (drugo čitanje)
Zahvaljujem, predsjedavajući. Poštovani zastupnici, evo dozvolite malo pozornosti da prođemo kroz ovo što smo napravili između dvije sjednice, kako bismo se lakše snalazili i imali bolji uvid u ono što smo napravili. Kao što sam prošlog tjedna u svom obraćanju upoznao sa polazištima na kojima je utemeljen Nacrt proračuna koji je usvojen od strane Vijeća ministara u siječnju 2008. godine, te izmjenama koje je Predsjedništvo BiH unijelo u Prijedlog proračuna, dozvolite mi da vas upoznam sa izmjenama unijetim u Prijedlog proračuna na temelju zaključka Zastupničkog doma sa sjednice održane 12. veljače, te zaključaka i amandmana sa sjednice Povjerenstva za financije i proračun Zastupničkog doma, koja je održana 16. veljače ove godine. Dakle, Zastupnički dom na sjednici od 12. veljače donio je zaključak da se Povjerenstvo za financije i proračun zadužuje da, u suradnji sa Ministarstvom financija i trezora BiH, utvrdi Prijedlog proračuna, u kojem će na prihodovnoj strani biti planirani prihodi sa Jedinstvenog računa za financiranje institucija BiH u iznosu od 675 miliona maraka, dok će ukupan Okvirni proračun iznositi 1.186.357.560 maraka, uključujući naravno i vanjski dug. Drugim riječima, ovim zaključkom se prihodovna strana Prijedloga proračuna Predsjedništva svodi na prihodovnu stranu Nacrta proračuna usvojenog od strane Vijeća ministara u siječnju ove godine. Nadalje, zaključeno je da će u ovome ukupnom okviru biti uvaženi i prijedlozi Predsjedništva u iznosima koje će usuglasiti Povjerenstvo za financije i proračun s Ministarstvom financija i trezora, te Ministarstvom za ljudska prava i izbjeglice, Ministarstvom civilnih poslova i Ministarstvom vanjske trgovine i ekonomskih odnosa. Sjednica Povjerenstva za financije i proračun je zatim zakazana za subotu, 16. veljače. Naglasio bih da smo imali tijekom, da smo imali ovo Povjerenstvo za financije i proračun tijekom kojeg smo uvažene zastupnike izvijestili o zvaničnim očitovanjima Ministarstva za ljudska prava i izbjeglice, Ministarstva civilnih poslova i Ministarstvom vanjske trgovine i ekonomskih odnosa o dodatnim sredstvima koja su ovim korisnicima dodijeljena prijedlogom Predsjedništva. Naime, radi se o tekućim grantovima od 25 miliona maraka koja su dodata na već postojeći tekući grant za Program povratka izbjeglih i raseljenih osoba u Proračunu Ministarstva za ljudska prava i izbjeglice, 10 miliona maraka, znači za, izdvojene u novom grantu Proračunu Ministarstva za civilne poslove pod nazivom Kotizacija za pristup fondovima 45 EU FP7, te 5 miliona maraka izdvojenim u novom grantu u Proračunu Ministarstva za vanjsku trgovinu i ekonomske odnose pod nazivom Program za pristup tržištu EU. Ministarstvo za ljudska prava i izbjeglice je u zvaničnom dopisu podržalo uvećanje od 25 miliona maraka koje je Predsjedništvo predložilo dok se Ministarstvo vanjske trgovine i ekonomskih odnosa izjasnilo da dodijeljeni program nije u nadležnosti ministarstva. Što se tiče Ministarstva civilnih poslova, u njihovom dopisu je navedeno da sukladno zaključku Vijeća ministara sa 36. sjednice, održane 24. siječnja ove godine, Ministarstvo civilnih poslova je zatražilo od Evropskog povjerenstva odobrenje korištenja sredstava iz instrumenata pretpristupne pomoći EU, tzv. IPA fondovi za plaćanje kotizacije FP7 programa, koji će za 2008. godinu iznositi 794 tisuće eura Dakle, amandmanima Povjerenstva za financije i proračun unijete su sljedeće izmjene u odnosu na Prijedlog proračuna koji je usvojen od strane Predsjedništva. Prihodi su umanjeni za 45 miliona maraka, i to na sljedeći način: planiran je, planirani prihodi sa Jedinstvenog računa za financiranje institucija BiH su umanjeni za 35 miliona maraka, sa 710 na 675 miliona maraka. Prihodi dobiti Centralne banke su smanjeni za 10 miliona maraka, tj. sa 60 na 50 miliona maraka. Rashodi su, naravno, također umanjeni za 45 miliona maraka kako bi se postigao balans, i to na sljedeći način: smanjeni su svi materijalni troškovi, da ih ne pominjem, znači putni troškovi, telefonski i svi ostali troškovi, grijanja, u ukupnom iznosu od 5.096.908 maraka, tj. sa 2,7% od svih korisnika linearno. Smanjene su bruto plaće i naknade za 26 tisuća, 26.862.655 maraka ili po 6,3% od svih korisnika linearno. Sukladno očitovanju nadležnih ministarstava brisan je grant u iznosu od 5 miliona maraka u Proračunu Ministarstva za vanjsku trgovinu i ekonomske odnose pod nazivom Program za pristup tržištu EU. Umjesto granta od 10 miliona maraka za Kotizaciju za pristup fondovima EU FP7, kod Ministarstva za civilne poslove planiran je novi program, novi grant pod nazivom Program za pripremu projekata potencijalnih kandidata za sredstva iz Fonda EU FP7 u iznosu od 500 tisuća maraka. Povećana su sredstva za rekonstrukciju i investiciono održavanje kod Parlamentarne skupštine BiH sa iznosa 1.030.000 maraka na 3.030.000 maraka, i to za uređenje vanjske fasade na zgradi Parlamentarne skupštine BiH. Grant Pomoć programu sufinanciranja institucija kulture u BiH kod Ministarstva civilnih poslova povećan je sa 2.900.000 na 3 miliona maraka. Grant Sufinanciranja sportskih manifestacija BiH kod Ministarstva civilnih poslova je povećan sa milion maraka na 1.300.000 maraka. Dakle, u ovome prijedlogu su ugrađeni amandmani; sa ugrađenim amandmanima ukupni prihod institucija BiH u 2008. godinu i planirani su u iznosu 1.186.357.560 maraka, što predstavlja uvećanje od 172.648.099 maraka ili 17% više u odnosu na odobreni Proračun 2007. godine i odnosi se na prihode za financiranje institucija BiH u iznosu od 924.426.842 marke koji su veći za 174.326.842 marke ili 23% više u odnosu na Proračun za 2007. godinu; prihode 46 za servisiranje vanjskog duga u iznosu od 261.930.718 maraka koji su manji za 1% u odnosu na Proračun 2007. godine. Struktura izvora finansiranja je sljedeća: prihodi kojim se finansiraju institucije BiH izdvojeni su sa Jedinstvenog računa u iznosu od 475 miliona maraka, što je za 7% više u odnosu na Proračun za 2007. godinu. Ostali prihodi u iznosu od 249.426.842. marke i odnosi se na vlastite prihode 153.452.000 koji raste 52% u odnosu na 2007. godinu uglavnom zbog rasta prihoda iz dobiti Centralne banke čiji rast iznosi 150% u odnosu na 2007. godinu namjenski raspoređenih prihoda iz 2007. godine koji su najvećim dijelom usmjereni ka višegodišnjem kapitalnom ulaganju i proračunu, tj. 34 miliona maraka i 61 milion maraka prenesenih iz prethodnih godina koji nisu utrošeni u proračunima institucija BiH. Ukupni rashodi institucija i međunarodnih obaveza za 2008. godinu planirani su na razini od 1.186.357.560 maraka što predstavlja povećanje od 17% u odnosu na odobreni Proračun 2007. godine. Od ukupnog iznosa od 1.186.357.560 maraka, iznos od 261.930.718 maraka je planirano za servisiranje vanjskog duga, dok 924.426.843 marke predstavljaju planirane rashode institucija BiH bez znači servisiranja vanjskog duga i veći su za 174.326.000 maraka nego u 2007. godini. Na kraju, moram naglasiti da ovim izmjenama nisu narušeni principi i ciljevi Proračuna, te da se postigla maksimalna razina kompromis. Zato molim zastupnike da danas daju potporu usvajanju Proračuna kako bismo okončali privremeno financiranje koje onemogućuje proračunskim korisnicima da na vrijeme započnu nove i prošire programe i aktivnosti sukladno usvojenim prioritetima Vijeća ministara na ostvarenju programa koji žele. I na kraju, jedna rečenica. Znači, Komisija je odbila sve amandmane, a promišljajući u duhu amandmana koji su bili predloženi, predložila je svoje amandmane u zadanom okviru koji je zaključak ovoga doma usvojio, i izašla sa svojim prijedlogom i smatra da je postigla većinu onoga što su amandmani željeli da postignu. Hvala lijepa.
Zahvaljujem, ministre. Ima li neko potrebu iz komisije? Uvaženi poslanik Bahtić. Izvolite.
Zahvaljujem. Kao što je rekao uvaženi ministar Vrankić, Komisija je na zahtjev Kolegija u subotu održala sjednicu i razmatrala sve pristigle amandmane, vodeći računa o zaključku Parlamenta da Okvirni budžet ne prelazi 1.186.357.560. Ja sam na Komisiji zastupao stav, kao i moj kolega Huskić, Predsjedništva gdje je bio Okvirni budžet veći, međutim nakon rasprave i usaglašavanja sa Ministarstvom finansija našli 47 smo neki kompromis da Budžet ima podršku ovog parlamenta, i, što je najbitnije, najbitnije da država BiH danas dobije Budžet kako ne bi doveli u pitanje funkcionisanje institucija BiH. Bilo je amandmana: Zlatko Lagumdžija, Denis Bećirović, Jerko Ivanković Lijanović, Niko Lozančić, Klub poslanika SNSD-a, Momčilo Novaković, moja malenkost i Bajazit Jašarević. Mi smo na komisiji glasali pojedinačno o svakom prijedlogu i o svakom amandmanu i Komisija je, ima li potrebe da čitam, ... podržala sljedeće amandmane gdje smo predložili ja, ispred Komisije: ja i kolega Bajazit Jašarević. Amandman I. U članku 2. tabela 1. Bilans prihoda po izvorima i namjenama mijenja se i sa sljedeće tačke, u tački 1. Prihodi sa Jedinstvenog računa Uprave za indirektno oporezivanje za finansiranje institucija BiH smanjuje se dati iznos za 35 miliona tako da se ... iznos od 710 miliona mijenja i sada glasi 675 hiljada a što je usvojio ovaj parlament na osnovu zaključka iz prijedloga SDA. Također, prihodi iz dobiti Centralne banke, smanjuje se dati iznos za 10 hiljada, tako da se postojeći iznos od 60 hiljada mijenja i sada glasi 50, 60 miliona i sada glasi 50 miliona. U skladu sa navedenim, smanjenje u tabeli 2. člana 2. Zbirni bilans rashoda po ekonomskoj kategoriji mijenja se na način da se u tački 1. Tekući izdaci smanjuju dati iznos za 5.096.908 KM, tako da se postojeći iznos od 807.281.436 KM mijenja i sada glasi 802.184.528 KM. U tački 1. Brutoplaće i naknade smanjuje dati iznos za 26.862.655, tako da postojeći iznos od 456.390.711 mijenja i sada glasi 429.528.056. Da podvučem, znači za ... onih 25 miliona što je bilo ... Predsjedništva, Komisija je u dogovoru sa Ministarstvom finansija išla na teret plaća, plaće znači umanjene ... i što je dobro. U tački 4. Tekući grantovi, postojeći iznos smanjuje se za 14.100.000, tako da postojeći iznos od 59.209.300 se mijenja i sada glasi 45.109.300. U tački 6. Rezerviranje, i to stavka Tekuća rezerva, smanjuje se iznos za 940.437 KM tako da se postojeći iznos od 17.629.655 mijenja i sada glasi 16.899.218. U skladu sa navedenim smanjenjem iz člana 2. ... tabela Raspored prihoda po budžetskim korisnicima i u tabelama za pojedinačne korisnike smanjuju se rashodi za sve materijalne troškove, da ih ne nabrajam, u ukupnom iznosu od 5.096.908, tj. za 2,7%. Za bruto- plaće i naknade u ukupnom iznosu od 26.862.655, tj. za 6,3% kod svih korisnika, osim Agencije za poštanski promet i Državne regulatorne komisije za električnu energiju. Amandman II. U članu 3. u pojedinačnoj tabeli br.13, Ministarstvo vanjske trgovine i ekonomskih odnosa, Tekući grantovi: briše se tekući grant pod nazivom Program za pristup tržištu EU u iznosu od 5 miliona KM. U članu 3. u pojedinačnoj tabeli, Amandman III, broj 1. Parlamentarna skupština BiH u stavci Kapitalni izdaci, rekonstrukcija ili ... uvećava se za 2 miliona, ove zgrade, tako da se postojeći iznos od milijardu i trideset, nemojte se smijati kolega Lagumdžija doći ćete i Vi na red, mijenja se i sada iznosi 3.030.000. 48 Amandman IV. U članu 3. u pojedinačnoj tabeli br. ... Ministarstvo civilnih poslova: Tekući grantovi, briše se tekući grant pod nazivom Kotizacija za pristup fondovima EU FP7 u iznosu od 10 miliona. Umjesto njega dodaje se tekući grant pod nazivom Program za pripremu projekata potencijalnih kandidata za sredstva iz Fonda EU FP7 iznos od 500 hiljada. U istoj tabeli član 3., nazivi stavki Finansiranje institucija od značaja za BiH, iznosi postojećeg stanja mijenjaju se tako da naziv glasi Pomoć programu sufinansiranje institucija kulture u BiH iznos povećava se za 100 hiljada, odnosno sa 2.900.000 na 3 miliona. Kolega Kalabić samo malo tiše, ovo ...
Samo malo molim vas, da se slušamo.
Sredstva za sufinansiranje sportskih manifestacija povećaju se sa iznosa 300 na milion, odnosno sa miliona na milion i tristo. To je kolega Lazar Prodanović ... Amandman V. Stav (1) član. 20. mijenja se i glasi: 'Sredstva za rješavanje problema finansiranja ... izbjeglih i raseljenih lica osiguravaju se preko Ministarstva za ljudska prava i izbjeglice a troše se putem ovog ministarstva i Fonda za povratak na osnovu odobrenih programa i projekata.' U sklopu ovoga, Komisija je prihvatila i sljedeće zaključke Prijedloga zakona čije je usvajanje sada na Domu. Prvi zaključak je Komisija jednoglasno prihvatila: Obavezuje se Ministarstvo finansija i trezora BiH da nakon usvajanja Zakona o budžetu institucija BiH i međunarodnih obaveza BiH uradi instrukcije i distribuira ih svim budžetskim korisnicima radi posebnog praćenja sredstava koja su ranije bila iskazana putem programa posebnih namjena na osnovu čega se i stavka koja ... klubova poslanika – delegata u Parlamentarnoj skupštini BiH u okviru Budžeta institucija izdvojiti i pratiti kao posebna stavka u iznosu od 495 hiljada KM. Drugi zaključak je Komisija usvojila sa 5 glasova „za“, dva „protiv“ i jedan „suzdržan“ ... budžetu institucija BiH za 2009. moraju se upoređivati isti parametri planirani i ostvareni budžeti države i entiteta. I treći zaključak isto sa pet glasova „za“, dva „protiv“ i jedan „suzdržan“: Zbog akumuliranih neutrošenih sredstava iz prethodnih godina ... sa Jedinstvenog računa Uprave za indirektno oporezivanja za 2008. godinu ne mogu biti osnovica za izradu budžeta institucija BiH za narednu godinu. Komisija je nakon rasprave sa pet glasova „za“, jednim „protiv“ i dva „suzdržana“ glasa prihvatila tekst Prijedloga zakona o Budžetu institucija BiH i međunarodnih obaveza BiH za 2008. godinu, sa usvojenim amandmanima, kao i zaključke ... jedini prijedlog, uz konstatiranje neophodnosti njegovog donošenja, te predlažem Predstavničkom domu 49 Parlamentarne skupštine BiH da podrži prijedloge, Izvještaj Komisije i da napokon dobijemo ovaj budžet. Ako bude potrebe, imat ću diskusiju. Toliko i hvala.
Zahvaljujem. Ima li prijavljenih za raspravu? Uvaženi poslanik Nanić. Izvolite.
Zahvaljujem se, predsjedavajući. Evo, ja bih kroz ovaj budžet, cijeneći potrebu da ga imamo, i uz mišljenje Komisije koje je nama ovdje iznešeno, ja bih htio da obratimo pažnju i zatražiti odgovore od ovdje prisutnih ministara resornih samo po pitanju jedne stvari koju želim da problematiziram, a to je troškovi zakupa. Kao što vidite, u ovom budžetu od 61 institucija, odnosno budžetska korisnika, 54 od njih plaćaju troškove zakupa. U ovoj godini, to je 19 miliona, skoro 20 miliona maraka i zaista znači samo njih sedam ne plaća zakup. Da ne nabrajam sada koje su to sve institucije, zaista ih je jako puno i, cijeneći vrijeme ovdje koje imamo, ja bih ... predložio jedan zaključak koji bih da Parlamentarna skupština donese kojim bi zaključkom zadužili. Znači, zaključak bi imao sljedeći sadržaj: Da se zadužuje Vijeće ministara BiH da uradi program ili plan aktivnosti na rješavanju smještaja institucija BiH kako bi se umanjili troškovi zakupa tih institucija. Cijenim da su ova sredstva od 20 miliona, samo u ovom jednom mandatu Vijeća ministara, u četiri godine 80 miliona, možda će to biti i veći iznos sa formiranjem novih institucija, može se izgraditi potpuno novi, novi objekti koji bi bili i vlasništvo BiH, na taj način smanjili i troškovi održavanja i svega ostalog i mislim da je daljnje obrazloženje ove inicijative nepotrebno i zamolio bih poslanike da podrže ovaj zaključak koji ću priložiti.
Tražite li da se o zaključku glasa prije ili poslije budžeta?
nije uključen mikrofon
Uvaženi poslanik Lagumdžija. Izvolite. 50
Ja sam, kolega Živkoviću, se javio za riječ da obrazložim svoje amandmane da ne bih sad i ja pročitao ponovo Zapisnik Komisije ili počeo čitati Budžet, pa onda išao sa stavkama slažem, slažem, slažem, ne slažem, ja bih samo o amandmanima koje sam, je li, dao ponovo, nakon što su odbijeni, odbijeni na Komisiji, je li, pod vodstvom vladajućih stranaka. Ja imam devet amandmana. Mislim da bi uvažavanjem razumnog broja ovih amandmana ovaj budžet mogao, je li, kvalitetno da se promijeni i da se promijeni u skladu sa obrazloženjima i ciljevima za koja se svi mi zalažemo i za koje postoji inače konsenzus i ne vidim razloga zašto se ovi amandmani ne bi prihvatili, tim više što sam ja slijedeći logiku, je li budžetsku, koja nam je manje-više postala svima poznata, pa evo i meni poslije toliko godina, da, kad predlažeš da se negdje nešto doda, da onda kažeš gdje se oduzima, ako je već u prvom čitanju zadat okvir. I moji amandmani su, je li, zatvoreni, što kažu tačno se kaže gdje, koliko da se uzme i moji amandmani ne traže nikakva dodatna finansijska sredstva. Prvo, moj prvi amandman, moja četiri prva amandmana se odnose na one stavke koje bi mogle da se s jednim razumnim pristupom ovakvom trošenju umanje na onim mjestima na kojima su povećanja više nego očigledno otišla u neželjenom smjeru, odnosno u željenom smjeru, za onoga ko hoće da troši, ali, neželjenom smjeru, za onoga ko hoće racionalno da troši. Malo me uplašio, čak i najava kod predhodne tačke dnevnog reda da nakon tri zakona koje je proizvelo ovo Vijeće ministara je prošla oba ova doma plus one zakone koji su od ranije, je li, bili u proceduri, da možemo vrlo brzo dobiti i četvrti zakon Zakon o plaćama. Pa uopšte najava Zakona o plaćama već ... je dovoljan razlog da se upale za početak žuta svjetla, upozoravajuća, da ne bi utrčali u prostor u koji, bojim se, da se krenulo, a to je enormno povećavanje bruto plata i naknada, naknada troškova zaposlenih i povećanja ugovornih i drugih posebnih usluga. Moj prvi amandman je usmjeren ka tome da se, i mislim da je ministar Vrankić zaista pokazao veliko umijeće, donekle, čak, što bi rekao, jel, kolega Novaković, za drugu prigodu i hrabrost, da smanji brutoplate i naknade i tako je našao ono što mu je Parlament naložio. Ja mislim da tu postoji, ministre Vrankiću, još prostora i zato sam ja dao amandman koji kaže da se u članu 2. iznos za stavku Brutoplate i naknade umanji za dodatnih 10 miliona. Naime, mi imamo povećanje od 372 miliona, imali smo na 456, sada je sa 372 otišlo na 429 miliona. Ne vidim razloga zašto bi se plaće povećavale iznad troškova života, iznad rasta industrijske proizvodnje, iznad rasta GDP-ija, iznad, evo uzmite bilo koje od ovih parametara, a naročito da se povećavaju plate za sumu ovih, je li, rastova. Saberite rast GDP-ija u prošloj godini, rast cijena u prošloj godini i inflaciju i vidjet ćete da povećanje brutoplata i naknada u ovoj godini mi imamo veće nego što je sve ovo zajedno. A svaki od ovih parametara je dovoljan razlog da bude limitirajući za rast plata, ukoliko želimo da imamo socijalni i stabilizacioni budžet. Da to ide u socijalne namjene, ne bi bio problem, ali, očigledno, čim ide u bruto plate i naknade, a ne u programe. 51 Zatim naknada troškova zaposlenih. Imaju indeks povećanja 136 procenata ili povećavaju za 36 procenata, kako god hoćete, i sa 112 miliona idu na 153 miliona. Zato moj amandman ide na to da se to smanji za dodatnih 20 miliona maraka. Bojim se da smo predaleko otišli i u stavci koja se zove Putni troškovi. Putni troškovi se povećavaju sa 13 na 19 miliona. Uz puno uvažavanje, porast, indeks, ili kako god hoćete, 141 ili 41% da se poveća taj iznos, ne vodi nas nigdje i zato je predloženo ovdje smanjivanje troškova za 2,5 miliona. Zatim četvrti amandman govori o Ugovornim i drugim posebnim uslugama. To je ono minsko polje, uvijek bilo. Ovde, u odnosu na prošlogodišnja 23 miliona, se ide na 50 miliona i zato je prijedlog da se to smanji za 20 miliona, odnosno sa 50 da bude 30, da sa 23 ode na 30 miliona. Toliko, što se tiče ušteda koje ne sumnjam da su racionalne, za šta bi se to trebalo potrošiti. Prvo želim da skrenem pažnju, ono što sam očekivao od ministra da će, ...da ne kažem, da sam očekivao od predsjednika Komisije, ali bar sam od ministra to očekivao da nam ipak malo objasni tu sinusoidu ili tu krivu od budžeta Vijeća ministara, preko budžeta Predsjedništva i onoga što smo dobili sad. Da budemo jasni, mi smo se sada dakle vratili na cifru Vijeća ministara koju je Predsjedništvo odbilo, odnosno nije imalo podršku nijednog člana Predsjedništva, pa smo se vratili sad na tu cifru. Uredu. To je bio zaključak Parlamenta prošli put. Međutim, tako je zaključak Parlamenta bio da se uvaže, podsjećam, da se uvaže prijedlozi članova Predsjedništva. Je li tako? Članovi Predsjedništva! Nije pisalo od članova Predsjedništva iz vladajućih stranaka. Da je pisalo članova Predsjedništva vladajućih stranaka, onda ste ispunili zaduženje. Međutim, vi ste napravili amandmane koji su suprotni zaključku za koji ste vi većinom se opredijelili, a to je uvažili ste amandmane samo jednog člana Predsjedništva, drugi, hvala Bogu, nije imao, a treći član Predsjedništva, koji ne pripada stranački vladajućoj većini, njegove amandmane, kako je to neko rekao maloprije, nabijeni su nogom. Dakle, čovjek je predložio 10 miliona za onaj projekat FP7 za pretpristupne fondove za posebni na engleskom program sedmi EU, težak 55 milijardi eura i predlog je bio nakon posjete Janeza Potočnika, evropskog komesara za nauku i tehnologiju, koji je od svih ovde primljen sa punim uvažavanjem i data mu podrška njegovoj ideji da mi nešto odvojimo. Pazite, njegova je ideja da mi nešto odvojimo. Pa da nešto uzmemo od tih 55 milijardi eura. Mi smo taj prijedlog člana Predsjedništva, gospodina Komšića, da budem vrlo jasan, u Komisiji je on praktično odbijen i postupljeno suprotno zaključku Parlamenta koji je rekao da se uvaže sva tri. Sljedeći zaključak koji je Predsjedništvo imalo u odnosu na Vijeće ministara je 10 miliona maraka crkavice, imajući u vidu za šta? A to je za, odnosno, pardon, 5, ovamo 10 i ovde 5 za poljoprivredu. Za podršku poljoprivredi kao najvećem, ne gledam u Dokića zato što se je on uvijek zalagao za podršku novim tehnološkim stremljenjima, novo tehnološko stremljenje je, Zoriću, da se ulaže u poljoprivredu zato što se ukazuje na svjetskoj ravni, a ti to sigurno pratiš, da će pitanje proizvodnje hrane biti dominantan problem u narednoj dekadi i da će svijet sve više imati problem hrane a naš trgovinski deficit, koji je prošle godine iznosio 8 milijardi maraka i najveći u povijesti ove zemlje, je samo po osnovu hrane imao blizu, pardon, hrane i vode, hrane i pića oko 2 milijarde, pri čemu smo iz zemalja drugih uvezli blizu 3 52 milijarde eura robe koje su oni nama prodali tako što su oni uvezli iz trećih zemalja. Dakle, samo što smo bili treća ruka i samo što smo pili vodu koju nemamo, mi smo dobacili do preko 3 milijarde. I zato je ovdje prijedlog deficita. Zato je ovdje bio prijedlog da se makar nešto načne, a to je dva najveća fonda u EU, za poljoprivredu i za nauku i tehnologiju. I pored zaključka Parlamenta da se uvaže stavovi sva tri, oba člana Predsjedništva jer nije pravljena razlika, nisu uvaženi svi stavovi jednog člana Predsjedništva, dakle ovo je suprotno zaključku Parlamenta od prošlog puta, pored što je suprotno zdravom razumu, ali to je sad posebna priča. Na to se ovde ne može apelovati. Zato Amandman V. kaže da se u članu 3. unese stavka, koja bi išla u Ministarstvo vanjske trgovine mogućnost razvoja domaće proizvodnje i stimulacija od 25 miliona. Uvažavanjem te stavke bi se praktično pokrili, hajde nazovimo to Komšićevi amandmani, odnosno ono što je ovaj parlament davno govorio, a to je da treba ulagati. Dakle, nije Komšić izmislio poljoprivredu i nauku. Nismo mi iz takve stranke da mislimo da je naš predsjednik, član Predsjedništva sve izmislio. Čovjek je čitao i hodao za nama, čitao naše zaključke i vidio da to treba. Dakle, Amandman V. – mogućnost razvoja domaće proizvodnje i stimulacije. Kaži, Martine, izvini.
nije uključen mikrofon
Samo malo, molim vas, samo malo.
To je moj predsjednik, gospodine Bahtiću, to je moj predsjednik, jeste. Ja imam, e pa, hvala Bogu, i ti ubode jednom nešto. Dakle, Amandman VI. u članu 24. zakona je i zahvaljujem se, zaista se iskreno zahvaljujem ministru finansija ovde, i ministru saobraćaja što je ovde zato što dobar broj amandmana se odnosi upravo na ovaj domen saobraćaja iz njegovor resora. Naime, Amandman VI. je vezan za član 24. zakona koji po ko zna koju godinu umjesto da stavi u bilans kod Budžeta onu stavku iz licenci za Koridor Vc stalno se prebacije ... na drugo mjesto, tako da ne možemo da upratimo gdje je prošle godine to otišlo. I moj prijedlog je, dakle u Amandmanu VI. da se u Ministarstvu za komunikacije i promet stavi iznos od 27 miliona maraka za realizaciju projekta i izradu plansko-studijske projekte dokumentacije za Koridor Vc. Ne sumnjam da će to naići na podršku i ministra za saobraćaj i komunikacije, tim više što prošle godine smo imali Konsultantske usluge vezane za Koridor sa nekih 180 hiljada, koliko se ja sjećam, pa pošto ništa nije istrošeno, sada je otišlo na nula. Moj prijedlog nije da se konsultantima da 27 miliona ili da se onaj iz člana 24. prebaci ovo u budžetsku stavku i da idemo dalje. 53 Amandman VII., privodim kraju, stav, član 3. kaže: Izrada domenskih politika za razvoj Informacionog društva u BiH, sad je imala oznaku nula; da se u Ministarstvu komunikacija stavi 500 hiljada. Zašto 500 hiljada? Zato što je prošle godine bilo 136 hiljada u prvoj verziji. Dom je usvojio da se poveća na milion, pa je onda vraćeno nazad zbog, opet, ovih viših ciljeva i ostalo je 136 hiljada. E, sad može neko reći što sada predlažeš 500 hiljada? Pa zato što ovih 136 hiljada uopšte nije utrošeno, a kasnimo za, evo već drugu godinu. Imamo i obaveze međunarodne, čak je naše ministarstvo organizovalo vrlo fine međunarodne konferencije na kojim su se neke obaveze preuzele. Drugim riječima, Izrada domenskih politika, za razliku od Informacionog društva, kao naša regionalna obaveza, da se stavi iznos od 500 hiljada, a prošle godine također po 100, a ove godine se jednostavno ukida. I na kraju, dva amandmana. Mislim da su bitna i zbog sljedeće tačke dnevnog reda kad budemo pričali o ovoj reformi policije, a to je kad se prave nove institucije na državnom nivou, a ne krešu se institucije na nižim nivoima. Preuzima se funkcija na državni nivo, na entitetskim i na kantonalnim ostaje sve isto, kreira se novo mjesto troška, nova administracija, i kao rezultat imamo od toga da će jednog dana neko reći, e, baš nam je neefikasna ova država. Zašto? Zato što generiše samo institucije koje ne rade ono zbog čega bi trebalo da se naprave, a na donjem nivou imate institucije slične ili parainstitucije koje drže vlast u rukama, zaista. Zato Amandman VIII., kaže da prvo: Izdaci za plaće i naknade troškova zaposlenih po jednom uposlenom ne mogu preći iznos iz 2007. uvećan za povećanje troškova života. Amandman IX. (veza na to), kaže, Iza člana 3.a) dodaje se član 3.b) koji glasi: Finansiranje povećanja broja zaposlenih, izdatke za plaće u institucijama BH, mora početi od prijema viška radnika u drugim institucijama BiH sa odgovarajućim kvalifikacijama, a potom mora pratiti smanjivanje finansiranja adekvatnog broja zaposlenih izdataka za plaće na nižim nivoima. Mimo ovog ograničenja koje podrazumijeva prijem novih ljudi, iz postojeće administracije se mogu primati samo pripravnici, i to po posebnom programu koje će usvojiti Vijeće ministara. Ja sam ovo prepisao od prošle godine, pošto sam to čuo i od predsjednika Vijeća ministara da će biti poseban program ... za pripravnike i da ćemo ove pripravnike i moram priznati da su prošle godine svi čestitali predsjedniku Vijeća ministara na toj ideji, tako da, što kažu, evo nas opet na početku još jedne godine i još jednog budžeta. Na kraju, gospodine predsjedavajući, ovi moji amandmani ne traže nikakva dodatna sredstva, ovi moji amandmani ne izlaze iz okvira koji je dat prošlim, na prošlom ... kad ste prošli prihvatili Budžet u prvom čitanju i ovi moji amandmani ustvari vas vraćaju u okvire vašeg zaključka sa prošlog Doma, a to je da uvažite ono što su članovi Predsjedništva dali. Ja, kad bi bio maliciozan, predložio bih zaključak. Ne brinite, neću zaključak taj predložiti, da, s obzirom da je ministar za ljudska prava i izbjeglice prošle godine imao više para nego što je potrošio, i to mnogo, mnogo više, a da ih nije potrošio, a da sada treba da dobije novo povećanje, bilo bi logično, je li, da uzmemo novog ministra koji će znati to da potroši na pravi način. Tako da nije, ne brini, Bahtiću, ne brini, niste vi tolike sreće da nekog kao mene tu imate, tako da se ne sekirate. Mislim da bi čak usvajanje ovakvog budžeta vi vrlo brzo mogli da preispitate koji ministri ovo mogu da nose, ali to je bila prethodna tačka, pa ne bih htio da se vraćam čak ni proceduralno na nju. 54
Ispravak netočnog navoda, uvaženi predsjedatelj Milorad Živković.
Zahvaljujem. Naime, u skladu sa onim što smo pričali u prethodnoj tački dnevnog reda da neki članovi Predsjedništva svjesno krše Ustav BiH, želim da vas na dva samo segmenta uputim za koje ja mislim da je na taj način i urađeno. Naime, predloženo povećanje Tekućih grantova od 10 miliona u Ministarstvu civilnih poslova BiH za finansiranje kontribucije, odnosno ulazne karte za pridruživanje BiH Okvirnom programu EU za istraživanje i razvoj, značajno odstupa od iznosa kojeg je predložio komesar EU za nauku i istraživanje kojeg ste vi imenovali, gospodin Janez Potočnik. Kontribucija u prvoj godini i pridruživanje za zemje Zapadnog Balkana, uz popust od 80% iznosi 794 hiljade eura, odnosno 1.558.000 KM, a ne 10 miliona. Savjet ministara je pokrenuo aktivnost da se od Evropske komisije zatraži saglasnost da se navedena sredstva obezbijede iz pretpristupnih fondova EU namijenjenih BiH kako bi se stvorili uslovi za potpisivanje Sporazuma o naučno-tehničkoj saradnji sa EU. Mi jesmo za tu saradnju, mi jesmo za te pretpristupne fondove, ali nismo za politizaciju toga na ovaj način. I, s druge strane, govorimo o vanustavnom, odnosno neustavnom predlaganju. Naime, prijedlog da se Ministarstvu spoljne trgovine i ekonomskih odnosa povećaju sredstva budžeta za dodatnih 5 miliona, za stvaranje uslova neophodnih za pristup tržištu EU, a posebno certifikovanih i akreditovanih, je u suprotnosti, po mom mišljenju, Ustava ali i važećih zakona jer certifikacija proizvoda se vrši od strane certifikovanih tijela, imenovanih od strane nadležnih entitetskih ministarstava kao i podrška privrednim objektima za plasiranje proizvoda na tržište EU, uvođenje C znaka. S druge strane, finansiranje Instituta za akreditovanje regulisano je zakonom kojim je predviđeno finansiranje i sredstava ostvarena sopstvenom djelatnošću, participacijom iz budžeta, što je planirano Nacrtom budžeta za ovu godinu, koji je predložio Savjet ministara. Po tom mišljenju ... je to vanustavno djelovanje jednog člana Predsjedništva. Zahvaljujem. Uvaženi poslanik Lagumdžija. Izvolite.
Mi smo maloprije, je li, bar ste Vi tako konstatovali da nema potrebe da mi tumačimo Predsjedništvu kažemo šta da radi, nego da treba da se brinemo šta mi treba da radimo i šta su naše obaveze. Sad smo upali, izgleda nazad ste se vratili u taj krug koji ste sami formirali. Naime, ako hoćete da ponudite Parlamentu da Parlament konstatuje da jedan član Predsjedništva se ponio protivustavno, tako što je predložio ove dvije stavke, probajte to, 55 testirajte na Parlamentu, možda ste u pravu, da imate većinu za to. Čak me ne bi začudilo da imate većinu za takvu ocjenu ali izvolite testirajte. Ali ja ovde govorim o zaključku Parlamenta. Ne više o Predsjedništvu. Parlament je prošli put zaključio, kada je prihvatao Budžet u načelima, da se uvaže one primjedbe. Zna se koje su to primjedbe bile tri člana Predsjedništva! Što tad niste rekli da je neka od njih neustavna? Pa što se tad nije reklo da se uvaži primjedba koja se tiče izbjeglica, tačka. Nikakav problem nije. Ja kažem samo da je ovakav budžet, ovako kao što je usvojen na komisiji, da je ovo suprotno onoj odluci od prošlog puta jer nije uvažena ... Ja smatram da je u skladu sa Ustavom i da nije protivustavno djelovanje tražiti da imamo pristup kroz nadležno ministarstvo kod nas, za Minsitarstvo vanjske trgovine, za pretpristupne fondove i fondove EU i pripremanje za fondove, pripremanje EU iz domena poljoprivrede jer EU, nažalost, neće da promijeni pravilo, pa neće se sa entitetskim ministarstvima poljoprivrede o tome razgovarati. Eto, nažalost, neki kažu ali mi imamo državno Ministarstvo vanjske trgovine koje se time bavi. I što se tiče programa FP7, nije tačno što bi rekao ono maloprije Kalabić krivi navod ovaj, dakle krivi navod da je Potočnik, po bilo kojoj interpretaciji svoje izjave, da bi mogao da bude čovjek koji je bio argumentacija da je 500 hiljada maraka taman za nauku i tehnologiju, za FP7 jer 500 hiljada maraka, kao sedmogodišnji projekt od 55 milijardi podrazumijeva da ste vi unaprijed odredili da mi participiramo sa jednim 400-hiljaditim dijelom iznosa, koliko to rade svi drugi zajedno. To Potočnik nije, ja čovjeka znam privatno, on nije budala, to je 100%, on nikada ne bi rekao da je za nauku i tehnologiju nama 500 hiljada maraka godišnje taman da bi se išlo prema Evropi. Mislim, moram stati u odbranu čovjeka, znam ga ...
Uvaženi poslanik, replika, je li? Bahtić, replika ili diskusija?
Imam ja repliku.
Replika: Alajbegović. Izvolite.
Ja sam htjela, vezano za ovaj FP7, da kažem da je u ovom Predstavničkom domu prije godinu dana pokrenuta inicijativa prema Ministarstvu finansija i Vijeću ministara i Komisiji za ekonomska pitanja i finansije da se za Budžet za 2008. godinu uvrsti stavka Finansijska sredstva za pripremu za projekte za FP7. Projekte za FP7 BiH ne može sama da aplicira, znači niti jedna institucija, niti jedna osoba, odnosno ličnost koja se bavi naukom, bez saradnika iz zemalja koje su članice EU, a za pripremu projekta je potrebno 10 hiljada eura. Ja sam izračunala da iza ovih 500 hiljada, koliko je ostalo u Budžetu u njegovom finalnom prijedlogu, bi oko 25 institucija i 25 naučnih radnika moglo da aplicira na FP7 zato što smo mi u ranijim projektima EU koji su bili FP5 i FP6, i oni su etapni projekti po nekoliko godina, neki naši naučni radnici su bili u tim projektima, naravno kao saradnici na projektima gdje su voditelji bili naučnici iz zemalja EU. Tako da sam, zapravo, samo htjela na neki način da objasnim da smo mi već ranije razgovarali i razmišljali o finansijskim sredstvima i sredstvima koja će biti potrebna da bi naši ljudi mogli da apliciraju na FP7 i naravno komesar EU za nauku i 56 uspostavljanje saradnje, gdje bi BiH mogla sama da aplicira, znači bez strateških partnera iz zemalja koje su članice EU i kolega iz tih zemalja, bi, u svakom slučaju, jako puno doprinijela razvoju nauke u BiH i samim tim bi bila osnova za razvoj ekonomije, kvalitetnih drugih projekata koji su nadgradnja života. Hvala.
Zahvaljujem. Uvaženi poslanik Prodanović. Replika, je li?
Gospodine predsjedavajući, kolege poslanici, poštovani ministri, ovdje, javljam se zapravo za krivi navod. Gospodin Lagumdžija, prije svega, tvrdi kako nije ispoštovan stav. Jeste ispoštovan stav članova Predsjedništva, uključujući i člana Predsjedništva gospodina Komšića, ... po zaključku Predstavničkog doma. On jeste tražio, njegov prijedlog je bio 10 miliona sredstava za pretpristupne fondove. Mi smo, rukovodstvo Komisije, imali razgovor sa ministrom finansija i njegovim saradnicima, gdje smo vrlo argumentovano uvjereni da predvidjeti ovolika sredstva i koristiti ih za kotizaciju znači nemati njihov povrat, jer procjene da BiH, što je uvažena koleginica Azra maloprije iznijela, 25 projekata, mala je vjerovatnoća sa sadašnjim sredstvima da će BiH biti u stanju da aplicira u ovoj godini. Dakle, to je jedno. Drugo, ono što smo, čime smo uvjereni od strane ministra finansija i njegovih saradnika da, bude li veći broj projekata, da će se iz sredstava rezerve, neće se apsolutno dovoditi u pitanje kotizacija sredstava sa projektima pretpristupa EU. I još jedno pitanje koje vi često pominjete. To govorim zato što su me novinari par puta pitali: Šta to znači da parlamentarci BiH gube 53 milijarde evra? Dajte, molim vas, možda vi tako ne mislite, a možda su novinari tako shvatili, nemoguće je i onda se sve sruči protiv parlamentaraca kako su oni protiv sredstava za to! Nemojmo da dezinformišemo javnost. BiH sa svojim punim kapacitetom niti zadnjih godina korišćenja sredstava neće biti u stanju da godišnje povuče milijardu evra, milijardu evra. Evo doživjećemo, nadam se, većina to, pa da vidimo. Dakle, sredstva od 53 milijarde su sada priča o tome kako smo mi protiv razvoja ove zemlje. Dakle, želio sam samo ovo da pojasnim ... da to nije baš tako.
Uvaženi poslanik Dokić: replika. Izvolite.
Da li je replika ili je konstatacija! Ne ulazeći u druge amandmane, koje je kolega Lagumdžija sugerisao, evo ja predlažem da, ako sam dobro razumio amandman koji se odnosi na 19 miliona il' nešto za dokumentaciju za Koridor Vc, da odustane od tog amandmana, jer je, jer su sredstva za dokumentaciju na Koridoru Vc obezbijeđena iz licenci tri telekoma za mobilnu telefoniju, kao što znate, i to nisu budžetska sredstva. Za to smo se izborili u ovom 57 prethodnom periodu. Dakle, ona ne opterećuju sredstva. Postoje sredstva ako se ugovore i Koridor Vc ima prioritet u odnosu na druge poslove za šta se ta sredstva od GSM licenci mogu koristiti. Dakle, ovo je obrazloženje, nije replika.
Zahvaljujem. Sljedeći za diskusiju, krivi navod: uvaženi poslanik Lagumdžija.
Ja, krivi navod. Žao mi je, gospodine Dokiću. Ja bih Vas zamolio da pogledate moj Amandman VI. Kaže, Konsultanske usluge vezan za Koridor sa iznosom od 0, jer ostalo, ime ostalo od prošle godine samo iznos se prenio – 0, se mijenja u realizacija projekta, pazite, realizacija projekta i izrada planerskog studija iz projektne dokumentacije za autoput na Koridoru Vc. Dakle, ukoliko nešto treba za planersku dokumentaciju. Ako kaže Dokić da treba manje ili da je sve gotovo uredu. Zato stoji ovdje realizacija projekta i izrada jer ova podrška koju ima od ministra Dokića je, mislim, uvijek ovdje bila dobro dočekana samo što nema Koridora Vc kroz aktivnosti tog ministarstva. I, gospodine ... Lazare, da budem jasan. Pod pretpostavkom da milijardu eura, daj Bože ..., ovo što se ovdje predlaže, 4 hiljade puta manje, 4 hiljade puta manje. Evo, nek nije 55 milijardi, nek je milijarda kao što ste Vi rekli, što ćemo ... dobiti! Ovdje se predlaže 4 hiljade puta manje!
Uvaženi poslanik Prodanović, pa Kalabić, replika.
Da li Vi kotizaciju podrazumijevate iznosom onolikim koliki će se povući. Pa ja sam i za prvu godinu, ako je stav, dakle informacija Savjeta ministara, u razgovoru sa gospodinom Potočnikom, prva godina aplikacije, znači sredstava koja, sa sredstvima koja bi se preko fonda koristila iznosi oko, manje od 800 miliona, 800 hiljada eva, 800 hiljada evra. Znači, to je oko milion i 500 hiljada maraka. Mi smo planirali 500 hiljada maraka, ne dovodeći ničim u pitanje da projekte koje BiH, tužna je stvar što mi – nažalost, nemamo naučnih kapaciteta, niti stručnih, ni u saradnji sa drugim zemljama i zajedničke projekte koje ... – ne možemo to uraditi ali ako to bude dovedeno u pitanje nikada Savjet ministara iz sredstava rezerve to neće dovesti. Meni je žao, ispada da ja sada tumačim stav Savjeta ministara ili ministra ali naše opredjeljenje je isključivo rukovođeno argumentima o svakom amandmanu. Sve i jedan amandman koji smo imali, rukovodstvo Komisije je razgovaralo sa ministrom i njegovim najkompetentnijim saradnicima za oblast budžeta. Toliko.
Uvaženi poslanik Kalabić: replika. Izvolite. 58
S obzirom da sam čuo dio diskusije gospodina Lagumdžije, iako Vas moram iskreno pitati, evo to će potvrditi i članovi Komisije: gospodine Lagumdžija, to ne mora biti tačno, neko je na Komisiji rekao da ste uzeli iste amandmane od prošle godine, da ste samo promijenili datum. Što se tiče odnosa prema budžetu i prema da su potpuno, ali ja ne tvrdim. To je, to je rečeno na Komisiji, ja ne tvrdim da je to tako pošto Vi niste, rečeno je da ste samo promijenili, a da ste potpuno se poslužili istim tekstom od prošle, od prošle godine. Ali mislim da ima tu ko će to elaborirati, mislim da ima ekspert za to.
Samo malo molim vas, samo malo.
A druga stvar, javio sam se pored onoga što je rečeno u javnosti, vezano za nekorektno ponašanje člana Predsjedništva i njegov, njegov odgovoran odnos, gospodina Komšića prema prema budžetu. Čovjek izgleda dosta mlađi od ostala dva člana Predsjedništva i kako koliko je mlađi, toliko se neozbiljnije ponaša, iako je moja zamjerka da se ostala dvojica ponašaju potpuno ozbiljno. On ne bi mogao nanositi tu vrstu štete zato što nađe i ove u raskoraku pa onda radi to što radi. Jer, ako imate zalaganje člana Predsjedništva za sve ostalo, pitam kako predsjedavajući Predsjedništva, recimo, stavku Zakupa u Predsjedništvu povećava sa 80 hiljada na 483 hiljade. Ako imamo brigu, ako imamo određene proevropske stavove, ako imamo, ne znam ni ja, potrebe tamo koje su takve kakve, evo, vidite, predsjedavajući stavku u Predsjedništvu, koja i mene interesuje kako to, ako je briga za malog čovjeka, kako on to kaže, onda je ona na svakom koraku, nije samo van zgrade Predsjedništva, nije samo u Evropi nego i ovdje u ovim stavkama, bez obzira koliko one bile velike ili male. Svaka ona nosi, ovdje je mogao da pokaže svoj doprinos, pa da onda i nas nauči. Neću da govorim o rokovima, neću da govorim da smo imali prvi puta priliku da taj član Predsjedništva nije uradio što je uradio, da bi imali budžet prije nove godine. Imali bi budžet prije nove godine. A sjećam se vremena kada je njegova politička partija, koliko ja se sjećam, budžet donosila u junu, ili ne znam u kom periodu. I zato mislim da možda i nije korektno što o njemu govorimo ali, ako je već u kontekst stavljen negov doprinos, mislim da je vrlo, vrlo negativan njegov doprinos u ovoj priči oko budžeta.
Zahvaljujem. Sljedeći se za raspravu prijavio uvaženi zastupnik Momčilo Novaković.
Gospodo, predsjedavajući, kolege poslanici, pošto ja nemam člana Predsjedništva, ja ću onda toliko puta kraće diskutovati, odnosno, odnosno evo ja sam imao pet amandmana. Od jednog sam odustao, sa obrazloženjem Komisije 59 da se on sadrži već u nekim stavkama, i obnovio sam četiri amandmana, od kojih ću, evo danas skrenuti vašu pažnju samo na dva, da bih pomogao da što prije završimo raspravu oko ovoga. Amandman I se odnosi na program finansiranja izbjeglih i raseljenih lica i ja sam dodao: opredijeljenih za ostanak. Naime, 3 miliona KM, naime ne trebam ponavljati da je Dejtonskim mirovnim sporazumom definisano pravo izbora mjesta življenja svakog građanina BiH, tako da, u najmanju ruku, nije korektno da oni koji su iskoristili to pravo na jedan od mogućih načina budu kažnjeni u odnosu na druge koji su ga na drugi način iskoristili. Dakle, prema nekim podacima, ukupno je prikupljeno preko 13 hiljada prijava o uništenoj imovini onih koji su se opredijelili da ostanu na sadašnjim mjestima, od čega je, opet po podacima sa kojima raspolažem, preko 70% uništeno nakon potpisivanja Dejtonskog mirovnog sporazuma, što bi opet na svoj način bila poruka onima koji su otišli zbog toga kako i na koji način da se vrate. Dakle, smatram da u silnim ovim milionima o kojima se ovdje govori i daje na raspolaganje Ministarstvu za izbjegla i raseljena lica za finansiranje različitih programa iz ove oblasti, ima mjesta bar za 10% za one koji su se opredijelili za ostanak na sadašnjim i zbog toga sam evo i predložio samo 3 miliona ali 3 miliona koji u principu trebaju značiti naše obraćanje ili naše viđenje tih ljudi da oni postoje, a ne da riješimo sve te probleme koje oni imaju. Amandman II se odnosi na direktne transfere. I pod brojem 10. predlažem da se unese stavka Sprovođenje priprema za popis stanovništva. Vidite, ja sam pokušao sa nekim stručnjacima iz ove oblasti da vršim malo konsultacije pa da vidim šta znači u toj nekoj dinamici ovdje ugovoreni datum 2011. godina. Naime, mi smo ovdje nekoliko puta, ne u ovom sazivu nego u prethodnom, govorili o mogućem popisu 2011. godine i mislim da smo imali i sugestije određenih međunarodnih institucija da se ne ide u, da bi se 2011. godine mogao vršiti popis stanovništva. Da bi se on izvršio 2011. godine, neophodno je, dakle po mišljenjima stručnjaka, napraviti jedan pilot-projekat popisa stanovništva 2009. godine i naravno potrebno je izdvojiti određena sredstva kako bismo došli do tog popisa. Ja neću govoriti o značaju popisa jer vjerovatno upravo ovi koji su sastavljali ovaj budžet i ljudi od ekonomske struke najbolje znaju šta znače ulazni parametri koji su vezani za popis stanovništva da bismo dobili kvalitetne, kvalitetne ove parametre. Ali to nije predmet, i o tome neću govoriti. Kao što ste vidjeli, i oni koji su gledali ovaj amandman, dakle predviđeno je ukupno 9 miliona, od čega 150 hiljada za obuku kadrova, 80 hiljada za izradu metodologije i uputstava, 2.500 nabavka potrošnog materijala, priprema statističke infrastrukture 80 hiljada, terenski rad na pripremi adekvatne kartografske dokumentacije 5 miliona, nabavka opreme 3,5 miliona i instaliranje i obuka kadrova 150 hiljada, što ukupno iznosi 9 miliona. Bilo bi dobro da ovo nije političko pitanje nego da je pitanje struke i bilo bi dobro, ako ništa drugo, da otvorimo proces, jednom otvorimo proces, pa da kažemo kada ćemo ovo pitanje rješavati. Pored ova, dakle imao sam još dva amandmana. Jedan koji se tiče stimulacije izvoza radi smanjenja spoljnotrgovinskog deficita, no, imajući u vidu zaista neke odnose i prema nekim od amandmana koji su predlagani, neću ga posebno obrazlagati, ali vjerujem da u narednom periodu ćemo morati pozabaviti se ozbiljno ovim pitanjima, ne samo na nivoima entiteta nego i na ovom nivou. Dakle, vrlo ozbiljno se pozabaviti pitanjem stimulacije izvoza kako bismo negativne posljedice spoljnotrgovinskog deficita koliko-toliko umanjili. 60 Ja bih pozvao kolege, posebno govorim o prva dva amandmana, da zaista ozbiljno i odgovorno razmislimo o ove dvije stavke. Hvala vam lijepo.
... imam krivi navod.
Zahvaljujem ali uvaženi poslanik Lagumdžija, ja, ja sam.
nije uključen mikrofon
Znam, ali to u Poslovniku potpada pod istu savku i član i jednostavno Vi ste imali jednu diskusiju, imali ste dvije replike, i to je ono što se u okviru jedne tačke dnevnog reda može dopustiti. Ja volim da budem principijelan. Ako smo bili principijelni u prošloj tački dnevnog reda sa poštovanjem Poslovnika, onda bi trebali da to radimo i u ovoj tački dnevnog reda. Sljedeći za diskusiju se javio uvaženi poslanik Bahtić. Izvolite.
Hvala lijepo. Želim da kažem da sam se i ja zalagao i uvijek zalažem za veći budžet i na Komisiji sam bio za to da se predlože, da se podrži prijedlog Predsjedništva 1.231.000.000, međutim u takvoj smo poziciji da treba da dogovorimo ono što može da prođe kroz ovaj parlament. Želim tako da istaknem, usporedbe radi, ja sam to na Komisiji kazao: Hrvatska ima Budžet za 2007. godinu 28 milijardi, Srbija 14 milijardi, Crna Gora ove godine 4 milijarde, Makedonija 3 milijarde i 600, Slovenija 15 milijardi. Sad vidite gdje je BiH. Naši entitetski budžeti su veći od državnog. Dobro se sjećam, ja sam donio, nije to ništa, iz prošle godine amandmana gospodina kolege Zlatka Lagumdžije: 19 amandmana. Ove godine je prepisao devet ali bukvalno sve isti. Obrazloženje od a do ž sve isto, apsolutno. Neka, ja cijenim, tržišna ekonomija, vrijeme, novac, služba, organizacija, znači to je apsolutno sve isto. Meni je samo žao, ja sam prošle godine podržao ovo, sve ekonomski ima rezona, ja sam podržao, sjećate se, ja sam glasao za Vaših pola amandmana, ali ovo je, po meni, klasična demagogija. Odmah da vam kažem, evo zašto, ja, ja volim ..., 20. sjednica parlamentarne Komisije za finansije i budžet, gospodine Lagumdžija, bio si samo na dvije sjednice. Jednu bio 10 minuta i prošlu, kada je bio budžet, sat vremena. Ove godine nije se udostojio čak ni da dođe, a predlaže amandmane. Pa da je došao možda bi nešto usvojili, ima ovdje nekih ... amandmana, a to je taj odnos prema tome. Pa, evo vidite sad, kolege ministri polažu zakletvu, zamjenici, kolega Zlatko Lagumdžija napušta, čak ... 61
Ovo je tačka o budžetu, molim vas.
Govorim o odnosu kolege Zlatka Lagumdžije prema ovome parlamentu i građanima BiH. Kolega, kolega
Molim vas, nemojte dobacivati. Ja sam upozorio, molim vas da se držimo tačke dnevnog reda, da idemo dalje. Izvolite.
Nisu oni ništa slagali, ... slagati. Narod to vidi, narod vas kažnjava svake izbore, vidi narod kako vi radite. Ne možete vi, možete lagati ove ... koji samo mašu glavom, ne možete narod i mene slagati. Po meni, mislim da je ovo čista politička demagogija i ovi amandmani. Da je istinski tako želio, došao bi na Komisiju i trudio se da uđe bar jedan amandman. A ovo što vi predlažete, to je utopija. Kada bude SDP imao vlast, u entitetu RS i Federaciji, državi, ja ću biti najsretniji da bude 50 milijardi budžet za BiH ili da bude ... ali ne može, gospodine Lagumdžija, morate shvatiti realnost. Ruke govore, bolan, vi možete pričati šta god hoćete, demokratija ... [[zajednička diskusija]]
Uvaženi poslanici, ja, ja nemam više prijavljenih za raspravu. Uvaženi poslanik Lijanović. Izvolite.
Poštovani predsjedatelju, kolegice, kolege zastupnici, uvaženi gosti, ja sam imao dva amandmana. U jednom sam tražio 500 miliona maraka za poticaj u poljoprivredi, i u drugom sam tražio 200 miliona maraka za izbore naredne općinske da platimo biračima troškove zbog izlaska, i da na taj način potaknemo demokraciju. Nažalost, ni jedan ni drugi amandman nije usvojen na Komisiji, a proračun ovaj, koji imamo danas, objektivno ne može odgovoriti potrebama građana i gospodarstva BiH, posebno kad gledamo vanjskotrgovinski deficit. Dobili smo svi analizu Ministarstva vanjske trgovine i ekonomskih odnosa. Ne znam da li je neko stigao da je pogleda? Posebno, kad pogledamo poljoprivredu, gdje smo '99. godine imali deficit od 1.262.000.000, a danas, zapravo prošlu godinu smo završili sa 2.211.000.000 62 maraka uvoza poljoprivrednih proizvoda. To je sva roba koju možemo proizvesti u BiH bez većih problema. Da bi alarm bio veći, pokrivenost uvoza izvozom je samo 15%, i od '99. godine do danas, do prošle godine se praktično ta pokrivenost sa pet povećala na 15 i, ako bi išli ovakvim tempom, za nekih 90 godina bi mogli imati uravnoteženu razmjenu u području poljoprivrednih proizvoda. Mi smo i prošle godine o poljoprivredi raspravljali u ovom parlamentu, ratificirali smo Sporazum o CEFTA-i koji dodatno liberalizuje tržište u BiH. Parafiran je Sporazum o stabilizaciji i pridruživanju, želimo sada da on bude i potpisan, i to je neophodno, i treba napraviti što prije, ali on, pored dobrih strana, sa sobom nosi i dodatnu liberalizaciju trgovine. Neki trgovinski sporazum stupa na snagu odmah kad bude Sporazum o stabilizaciji i pridruživanju potpisan, što nam znači da u ovoj godini će naše tržište biti izloženo još više nego u prošloj godini. Ovde se govorilo o mjerama koje treba napraviti: da će entiteti povećati poticaj za poljoprivredu, da će to biti u nešto značajnijim iznosima. Nažalost se to nije desilo. I realno, u ovoj godini možemo očekivati veliku propast poljoprivredne proizvodnje, ako nešto ne napravi se u tom pravcu. Iz tog razloga bih ja apelovao i na Vijeće ministara da vidi šta u narednom periodu može napraviti ako kroz neki rebalans proračuna, ako to nisu uradili entiteti, se osigura na razini države BiH određena sredstva za poticaj u poljoprivredi. Iz svih ovih razloga, za Narodnu stranku Radom za boljitak, nije prihvatljiv ovakav proračun i ja danas neću moći podržati taj proračun. Hvala.
Zahvaljujem. Uvaženi prvi zamjenik predsjedavajućeg gospodin Lozančić, pa Dolić, pa Bećirović.
Zahvaljujem, gospodine predsjedatelju, dame i gospodo, evo, ja ću pokušati kratko, iako mislim da je ovaj obnovljeni amandman vrlo jasan. Uvažavajući da je u Predsjedništvu postojala snažna volja da se potakne značajno povratak i pomoć povratnicima, da je to prepoznato i u prijedlogu Vijeća ministara, u našoj parlamentarnoj raspravi, moja namjera je bila samo da u realizaciji ovih sredstava, evo, na određen način, pomognemo resornom ministarstvu da kroz ciljanu potporu za jedan broj općina, da znaju ljudi gdje je to, da mogu pripremiti kvalitetan program i da ne dođemo u poziciju da na kraju ove godine imamo nerealiziranih sredstava, jer sam uvjeren da u ovim općinama za koje sam predložio evo ciljano da se usmjeri jedan dio sredstava ovaj, da se omogući da se na vrijeme naprave kvalitetni programi, da se isti programi realiziraju. Pa evo očekujem da ćete podržati ovu namjeru. Hvala lijepo. 63
Zahvaljujem. Uvaženi poslanik Dolić. Izvolite.
Gospodine predsjedavajući, cijenjene kolegice i kolege, ja sam mislio danas ne trošiti svoje i vaše vrijeme na raspravu o Budžetu za 2008. godinu, ali ne mogu da i u ovoj fazi, kada je očito budžet uštiman unutar parlamentarne većine, a da ne ponovim da je donošenje Budžeta institucija BiH primjer kako nije dobro raditi, primjer kako ne treba raspolagati sredstvima poreskih obveznika. Ja ću nastojati da ne ponavljam ono što sam rekao prilikom rasprave u prvom čitanju o budžetu. Onaj tko malo može ući u stručnu analizu strukture ovoga budžeta i budžeta drugih nivoa vlasti, može argumentirano zaključiti da ova zemlja ne može na zelenu granu u situaciji kada se između 60 i 70% budžeta troši na javnu potrošnju, a u normalnom svijetu je ta nekakva granica do 40%. Svakome tko zna je onda potpuno jasno otkud tolika nezaposlenost, otkud toliko siromaštva, otkud toliko kriminala i toliko zaostajanja za svim zemljama u regionu. Ja nisam dostavio amandmane zbog spriječenosti i skraćivanja tog roka, a, i da sam dostavio, evo vidim kako bi prošli, onda bolje da nisam ni dostavio. Ono što je potpuno jasno, pred sobom imamo potrošački i izborni budžet i sve poruke koje smo slušali i u proceduri njegovog donošenja, od zalaganja za više sredstava za povratak, za nauku i obrazovanje do zalaganja za manje troškove administracije na državnom nivou, su jednostavno izborne poruke kako bi se građani ponovo vodali žedne preko vode. Ovo nekoliko amandmana koje je usvojilo Vijeće ministara i ova Komisija za finansije budžet išli su u pravcu da se smanje materijalni troškovi i troškovi plaća kod budžetskih korisnika i to se promovira na sva zvona, a zaboravlja se da su upravo troškovi i broj zaposlenih u budžetu veliki potencijal za manipulacije takve vrste. Licemjerno je, prvo, nerealno povećati izdvajanja za materijalne troškove, plaće i administraciju, i onda to velikodušno smanjivati. I u ovom budžetu i u budžetima svih drugih nivoa vlasti, efekte PDV-a i povećanje prihoda umjesto u poticaje i finansiranje razvoja, usmjerili smo u potrošnju i finansiranje administracije. Naravno, uz to je i zapostavljen i socijalni aspekt koji iz dana u dan u BiH dobiva i šire i teže dimenzije. Ja neću glasati za ovaj budžet jer smatram da nije u duhu stabilizacije prilika u BiH i da doprinosi daljnjoj destrukciji u socijalnoj i ekonomskoj sferi života. Ovakav pristup u donošenju budžeta, jednostavno ne može donijeti ništa dobroga za BiH i njene građane. Apetiti potrošnje u budžetu se moraju suzbijati u korist razvoja i u korist socijalne stabilizacije BiH. Ovaj budžet nije na tom fonu i BiH će zbog toga trpiti sve teže posljedice. Ono što je u ovome momentu pozitivno je da konačno BiH dobije budžet i da nestane jedna neuralgična tačka oko koje se troši puno energije i koja opterećuje i političku scenu, a i građane BiH. Naravno, ovaj čin je u rukama parlamentarne većine. Hvala lijepo. 64
Zahvaljujem. Više nema prijavljenih. A, uvaženi poslanik Bećirović, izvinite. Izvolite.
Ja sam se također javio u vezi šest amandmana koje sam dostavio. No, želio bih reći, prije toga, da Komisija za finansije i budžet je trebala svim predlagačima amandmana na vrijeme i u roku dostaviti poziv da prisustvuju sjednici Komisije, obzirom da je poziv, evo konkretno meni, stigao u petak u 5 sati navečer, a Komisija je zakazana ujutro u subotu. To je pomalo neuobičajeno. Ja imam šest amandmana. Prvi amandman: odnosi se na smanjenje putnih troškova u institucijama države BiH u iznosu od 1 milion KM. Smatram da su oni neopravdano visoki. Drugim amandmanom, unutar Direkcije za evropske integracije, predlažem da se poveća iznos za 300 hiljada KM. Podsjećam Parlament da smo mi na prošloj sjednici usvojili i Rezoluciju o ubrzavanju pristupanja BiH u članstvo EU, a da je za očekivati da ćemo u ovoj godini i potpisati Sporazum o stabilizaciji i pridruživanju, što će sasvim sigurno nametnuti i nove obaveze. Treći amandman: odnosi se na povećanje sredstava za Komisiju za očuvanje nacionalnih spomenika u BiH u iznosu od 200 hiljada KM. Moram reći da je stanje u ovoj oblasti trenutno zabrinjavajuće. Mislim da je zaista nužno povećati sredstva za ovu oblast. Četvrti amandman: odnosi se na uvećavanje sredstava za Arhiv BiH u iznosu od 300 hiljada KM. Arhiv BiH predstavlja nacionalno blago ove države i njenih naroda. Mislim, zaista da je potrebno obezbijediti dodatna finansijska sredstva kako bi Arhiv BiH funkcionisao kao i arhivi drugih država. Peti amandman: odnosi se dakle na izgradnju spomenika Srđanu Aleksiću u Trebinu. To je jedan više simboličan iznos od 20 hiljada KM. A podsjećam i Predstavnički dom da smo mi na 10. sjednici, 13. juna 2007. godine, usvojili Inicijativu kojom smo zadužili Vijeće ministara da pomogne finansijski u izgradnji ovog spomenika, tako da ovaj amandman nije samo moj amandman. Jesam ga ja predočio, ali je to ustvari realizacija usvojene Inicijative u Predstavničkom domu Parlanamenta. I šesti amandman: odnosi se na povećanje sredstava planiranih za izgradnju Memorijalnog centra u Srebrenici dakle u Potočarima koji predstavlja jednu moralnu ljudsku obavezu svih organa institucija BiH.
Uvaženi poslanik Bahtić: još jedna replika, imate pravo. Izvolite. 65
... prozvana ovde Komisija, moram da odgovorim, kolegi Bećiroviću. Kaže da je Komisija za finansije i budžet sastala se u subotu, nije dobio poziv. Ja ne znam, na zahtjev Kolegija, mi smo se sastali u subotu. To samo govori koliko je Komisija za finansije i budžet, koliko su članovi ozbiljni, koliko smatraju budžet, čak i subotom da rade, ne svi, nažalost. Nadam se da je SDP jedna ozbiljna stranka organizirana. Mislio sam da će ovaj član Komisije obavijestiti. Očito, vidi se da ste raštimani na svim poljima. A, kažete subota, normalno kolega Lagumdžija
Polako, nemojte dobacivati. Molim vas da završimo ovu tačku. Izvolite.
Mi smo se sastali, odradili posao da bi građani BiH danas dobili budžet. Zato smo i subotu, nama nije teško i nedjeljom, za razliku od vas koji bi danas bili sretni da nije budžet na dnevnom redu. Toliko, hvala.
Zahvaljujem. S obzirom da nema pomoćnika, ja bih morao sam sebi da dam riječ. [[zajednička diskusija]] Zahvaljujem. Samo kratko. Znači, da ne bi bilo nejasnoća kad se bude glasalo o amandmanima. Naime, drago mi je da je Ministarstvo zajedno sa našom komisijom uspjelo da okvirni budžet smanji na onu cifru koja je prihvatljiva i koja ne prelazi od zahvatanja od Uprave za indirektno oporezivanje više nego što u ovoj godini se to može uraditi. Istovremeno, bili smo za neke amandmane, međutim postavlja se pitanje svrsishodnosti predlaganja takvih amandmana, ako recimo nije prošla odluka ovde koja je predlagana od Kluba SNSD-a da se ovlasti Savjet ministara da krene od pripremljene radnje za popis stanovništva, tako da bi se mogla i ta sredstva planirati u samom budžetu. Ne bi niko bio sretniji od mene da to najzad krene, iz jednostavnog razloga što sam pošao i pisati neku disertaciju i potrebni su mi ti podaci. Međutim, nije realno stavljati nešto što neće dobiti ovde podršku, kao što nije dobila podršku ta odluka od skupštinske većine. S druge strane, mi iz SNSD-a smo smatrali da predviđena sredstva uvećanja za stavku za izbjegla i raseljena lica, po našem mišljenju, imamo bojazan da će se utrošiti ta sredstva, odnosno, da moramo da poštujemo Zakon o izbjeglicama koji je naveo da se finansiraju programi, pri čemu to mora da ide preko komisije, odnosno preko Ureda za povratak i smatramo da možemo da dođemo u situaciju da ta sredstva u ovom iznosu ne budu utrošena u ovoj godini, a stalo nam je da budu utrošena i da se ispoštuje zakonska procedura, tako da smatramo da ova naša mala 66 popravka na taj dio i uveliko je omogućila da se ta sredstva stvarno i utroše. Evo, u načelu, mi smo za ovaj budžet, sa ovim malim izmjenama koje predlažemo. S druge strane, zaključak koji je uvaženi poslanik Nanić predložio? Ako vidite zaključak od prošle godine koji smo usvojili, on je na tom istom fonu. Možda trebamo samo da ponovimo da taj zaključak treba da se ispoštuje, da se napravi plan, smještaj institucija od značaja BiH, da se svake godine ogromne sume ne izdvajaju za zakup, da riješimo i ovaj problem u našoj zgradi, problem sa smještajem poslanika i osoblja, tako da i mi smatramo da se treba ponovo razmotriti u ovoj godini smještaj insitucija BiH i smanje iznosi za zakup koji su svake godine sve veći i veći. Zahvaljujem. Uvaženi poslanik Zorić se javio. Izvolite.
Pozdravljam sve kolege i kolegice. Ja ću odmah kazati da ćemo ja i kolega Raguž podržati ovaj proračun, da podržavamo također zaključak kolege Huseina Nanića i ja bih zamolio da sada date na glasanje ono što sam ja već bio predlagao, dakle da glasamo o Proračunu i sada. Isti će moj zahtjev biti i za prva čitanja, dakle za sljedeća dva zakona. I volio bih da uvedemo praksu da glasamo po setovima, dakle odradimo druga čitanja, glasamo. Odradimo prva čitanja, glasamo. I onda ostalo, dakle zakoni, zakoni ipak trebaju biti izuzeti od svega.
Zahvaljujem. U vezi sa vašim zahtjevom, mi smo u Kolegijumu napravili malu konsultaciju i želim da vas obavijestim na sljedeći način. Mislimo da ne bi bilo dobro da uvodimo praksu uvođenja stalnog zaključka o tome da se izvrši glasanje o pojedinoj tački dnevnog reda nakon toga, iz jednostavnog razloga što ćemo prekršiti naš zaključak koji je zajednički ovaj dom donio da se poslije svih rasprava vrši nakon toga glasanje, iz razloga toga što neki poslanici nakon završetka razmatranja zakonskih projekata ili onih koji su zanimljivi njihovi, tačke dnevnog reda, odlaze i nemamo načina da ih zadržimo da poslije toga glasaju. Za razliku od toga, neki poslanici neuobičajeno dugo diskutuju i onda nam produže dnevni red. Mislim da je za efikasniji rad ovoga parlamenta bolje da obavimo raspravu o svim tačkama dnevnog reda, a onda da se zakaže vrijeme kada će se glasati. To je stav Kolegijuma u vezi sa vašim prijedlogom. Želim da upitam ministra finansija da li nakon ovih diskusija imate potrebu da kažete? Izvolite.
Zahvaljujem. Nemam namjeru obrazlagati amandmane pojedinačno. Oni su, je li, bili na Komisiji. To je stvar Komisije, nije mene, Ministarstva. Dvije-tri stvari ... razumijem šta je Parlament, 67 politika, poruka itd. Mislim da je toga najviše bilo ali to je vaše pravo i, dozvolite, ispričavam se što i ovo komentiram. Nekoliko stvari koje su ovdje istina, koje ja kao ministar primjećujem. Jako puno amandmana nije validno, je li, nisu postavljeni u duhu, onako kako se moraju postaviti, znači nisu ispravni, veliki broj. To još jedanput iščitavam ... prethodno što sam rekao. S druge strane, često se puta predlaže za ono za što resorni korisnici ili ministarstva ili korisnici u proračunu uopće nisu iskazali zahtjev, niti imaju to u svom planu i programu. Znači, sad smo mi ono, je li, puno brižniji od njih nego oni sami i mi im otvaramo oči da bi to trebalo napraviti. Mislim, ne stoji. S druge strane, jako puno ima i tehničkih stvari koje su objašnjenja, evo kao što je uvaženi zastupnik Kalabić rekao, ne znam, kod člana Predsjedništva ili članova, sasvim svejedno, povećali se troškovi, to su tehničke stvari. Nisu povećani zato što je Ured u Hagu bio kao Program posebnih namjena, sad je vraćeno zbog onog našeg, je li, stava da to drugačije radimo u proračunskog korisnika i, kad se on prebacio kod njega, onda je ispalo da su se povećali troškovi, tako da svaku stavku znači treba pomalo biti unutra, što bi rekli, znati je tumačiti i dati pravu mjeru prema tome. Treća stvar, još ovo kada je u pitanju inicijativa za spomenik, za Aleksića u Trebinju. Vijeće ministara je sukladno tom zaključku reagiralo i zadužilo mene kao ministra da riješim taj prijedlog. Vas želim informirati da sam iz svog ureda imao korespondenciju sa načelnikom Općine u Trebinju i nakon dugo vremena, evo sticaj okolnosti, Odluka je završena. Mislim da će biti, ako ne sutra na Vijeću ministara, naredni četvrtak, 20 tisuća ili 25, evo nemojte, 20, evo kolega, 20 tisuća maraka se izdvaja ali smo imali problem – jer nismo dobili korespondenciju s njima – gdje uplatiti, ko će voditi taj projekat itd. Tako da evo zbog toga i nije, i smatram da u našem proračunu ima jako puno operativnosti da sve ono što se iskaže kao potreba i neophodnost, bilo u ovim evropskim našim putevima koje želimo svi slijediti, to je ovdje očito, imamo dovoljno prostora da sve to zadovoljimo. I zbog toga mislim da na jedan takav način, sa jednim elastičnim pristupom, i sa programom Vijeća ministara i nas ovdje, mislim da možemo izvršiti sve zadaće, ukoliko postoji politička volja za to. Evo, ja bih vas zamolio da učinimo ono što je najmanje moguće ili potrebno u momentu da dođemo do proračuna, to je najveća pomoć institucijama BiH. Hvala.
Zahvaljujem. Evo, uvaženi poslanik Zorić, nakon što ste čuli stav Kolegijuma i mišljenje da tako radimo, je li vi odustajete od tog zahtjeva, pa da nastavimo dalje raspravu o ostalim zakonima?
Ne odustajem. 68
Molim vas da Dom bude svjestan da nakon ovoga možemo da napravimo možda negativnu praksu, ali i mogu da stavim na prijedlog uvaženog poslanika Zorića, molim. Uvaženi poslanik Džaferović. Izvolite.
Pa ja bih zamolio kolegu Zorića. Pazite, najgore je kad pravila igre mijenjamo u toku igre. Pravila se moraju znati i mi nismo slučajno usvojili Poslovnik i kazali da ćemo raditi tako. I treba se, gdje god je to moguće, u svim situacijama – ovaj parlament naravno može promijeniti svoj zaključak, može promijeniti Poslovnik sada i kaže vrijedi tri minuta – dok ovo ne uradimo, ali nemojte da to radimo. Mislim da nema potrebe. Ja mislim da smo se opredijelili za ovaj način da glasamo nakon što završimo tačke dnevnog reda. Danas je bio opravdan razlog u odnosu na tu tačku i zaista i bio je jednoglasan stav Kolegija. Dakle, moramo gledati u ovakvim situacijama šta misle ova trojica ljudi koji vode ovo sve skupa. Njihov stav je takav. Ja molim kolegu da odustane, neka ovo ostane na kraju da ne mijenjamo pravila igre od slučaja do slučaja. Toliko.
Zahvaljujem. Ja mislim da ne preostaje nam onda ništa nego da zaključimo raspravu o ovoj tački dnevnog reda, da pređemo na treću tačku dnevnog reda: Ad. 3. Predlog zakona o nezavisnim nadzornim organima policijske strukture BiH Predlog ovog zakona, kao što sam na početku sjednice rekao, dostavljen je u proceduru 15. februara. Ustavnopravna komisija Mišljenje o ustavnom osnovu dostavila je 18. februara. Nadležna Komisija za odbranu i bezbjednost, kao što vidite, dostavila je danas svoj izvještaj. Ja predlažem poslanicima da i četvrtu tačku dnevnog reda: Ad. 4. Predlog zakona o Direkciji za koordinaciju policijskih organa i o agencijama za podršku policijskoj strukturi u BiH
Evo, ja ću prepustiti gospodinu Izetbegoviću pa ću onda ja. Kao predsjednik Kluba, neka gospodin Izetbegović, pa ću ja uime Komisije nešto kazati.
Ja ovde nemam elektronski prisutno. Uvaženi poslanik Izetbegović. Izvolite.
Dakle, znamo, je li, preko tri godine rasprave je o ujedinjenoj policiji, reformi policije. Takva policija ne treba samo građanima i narodima BiH i svakom od pripadnika tog naroda, jer ona garantuje i Srbinu u Sarajevu da će se osjećati ovde sigurnim i povratnicima na Drinu i povratnicima u raznim drugim dijelovima BiH. Ona garantuje i Evropi da kada jednog dana primi BiH u EU da će imati jednu zemlju koja garantuje da tu neće biti terorizma, trafficinga, odnosno da će biti puno manje, da će biti puno sigurnija od tog svog zla, sa jednom pravom reformom policije. Pa smo imali Vlašićki dogovor, pa smo imali Martensov plan, pa smo imali rad Direkcije za reformu policije, koji nas je koštao skoro pola miliona maraka i godinu-dvije dana rada itd., pa onda Lajčakov prijedlog, pa neki dogovor Silajdžić – Dodik, tako da nas ne podsjećam. Svaki put je bivalo sve manje i manje prave reforme u tim materijalima. To je curilo između prstiju. Ovo što sad imamo, to ni stranci ne kriju, nije uopšte više ta reforma. Ona je odstupila od ona tri osnovna principa. Dakle, mi znamo, SDA zna šta znači ... stabilizacija, asocijacija, pridruživanje, je li, šta znači taj sporazum, šta znači nastavak evropskog puta. Međutim, naprosto ne možemo da dignemo ruku za nešto što se zove reformom, a što to nije. Razumijemo i ove ostale koji misle drugačije, procjenjuju drugačije od nas, jer u politici je sve kompromis, a naročito u BiH. Dakle, SDA će glasati protiv ovih zakona.
Zahvaljujem. Uvaženi poslanik Džaferović, jeste li htjeli? Izvolite. 70
Gospodine predsjedavajući, koleginice i kolege, ako pogledate ova mišljenja Zajedničke komisije za odbranu i sigurnost Parlamentarne skupštine BiH, vidjet ćete da su ova mišljenja, u odnosu na dosadašnja mišljenja koja smo dobijali na klupe, atipična iz razloga što u pogledu ova dva zakona, mi praktično, umjesto dva mišljenja o dva zakona, mi imamo četiri mišljenja o dva zakona. Neuobičajeno, ja ustajem samo da kažem tu stvar ovdje. Ja ću naravno glasati protiv ovih zakona, jer evo predsjednik mog kluba je iznio razloge kojima se mi iz SDA rukovodimo kada je naš odnos prema ova dva zakona u pitanju. Ali zamolio bih da – dakle, sve one koji smatraju da treba donijeti ove zakone i koji to sve skupa požuruju – neke stvari u toj žurbi se ne dovode do apsurda. Mislim, ovo je apsurdna situacija danas da se sastane ova komisija ujutro u pola 9, da bude prisutno 10 članova Komisije, obavi se rasprava i nakon rasprave sa pet glasova „za“, i pet glasova „protiv“ utvrdi se zapravo negativan stav Komisije prema zakonima. I to nije apsurdno jer to je bilo evo zakazano, jeste malo požurivano ali Komisija je kazala šta je imala da kaže. Nakon toga dešava se jedna stvar koju ja ne mogu, a da prešutim. Ja je moram dakle ovde javno kazati. Pozivaju se ponovo članovi Komisije, ovdje piše na zahtjev Kolegija, da se ponovo sastanu, iako je sjednica završena i, pravdajući to potrebom bosanskohercegovačkog evropskog puta, zahtijeva od Komisije da pononovo o istim stvarima glasa. Dakle, dva puta glasati o jednoj stvari, mislim da je to nešto što ovaj parlament ne bi sebi trebao da dozvoli. I naravno, dešava se, korektno je ovo napisano sve šta je bilo dakle u izvještajima. Nakon što smo upozorili da mi koji mislimo drugačije da se ne može o istoj stvari dva puta izjašnjavati, a da se Dom između izjašnjavanja ne izjasni i ne da odgovarajuće upute, a ne Kolegij, sjednica Komisije je nastavljena. Ostalo je tamo, koliko vidim iz Izvještaja, sedam članova. I sa šest glasova „za“, jednim glasom „protiv“, utvrdilo potpuno drugačije mišljenje u odnosu na ono mišljenje koje je bilo na prethodnoj sjednici. Ja mislim da ovo nije dobro jer, pazite, u svemu što mi radimo, vrlo je važno držati se nekih procedura. Demokratija, na kraju krajeva, u mnogome i jeste procedura. Procedura je razgraničava od anarhije u dobrom dijelu i mislim da bi to ovaj parlament trebao da ima u vidu. Kako biste se vi osjećali da, recimo, dođete u ovakvu poziciju, dođete na sjednicu, pa ako se je mislilo ovako uraditi zašto se onda nije mislilo na vrijeme? Kada je zakazana sjednica u pola 9, zašto se nije mislilo o većini? Nego evo, naknadno jedni odu, drugi dođu, da ja sada ne govorim, na sjednicu, vidi se da možda tu postoji neki prolaz i napravi se sjednica Komisije koja ima ovakvo mišljenje. Kako ćete vi postupiti sa ovim mišljenjem, vi ste Kolegij, ja, zaista ne znam, ne bih se smio upuštati u davanje savjeta ali sam imao potrebu da ustanem i da osudim ovakvu praksu i da evo javno protestiram protiv takve prakse. Toliko, hvala vam.
Zahvaljujem. Uvaženi poslanik Zorić. Izvolite. 71
Toliko o principijelnosti kolege Džaferovića. Dakle, on je ovdje rekao da ne bi, kad se jedanput glasa, ne bi trebalo ponovo glasati. Ja ga ovdje upozoravam da on se samo prisjeti sjednica ovog doma koje je on vodio, kad se je nakon dva sata ponovo glasalo o istoj stvari. Kad se je prošlo po 5-6-10 točaka, on je ponovo vraćao da se glasa o istoj stvari, i tada nije bilo nikakvih problema. Danas se glasalo da se izjašnjavamo o prvoj točci, nakon prve točke, i to za kolegu Džaferovića uopće nije bilo pitanje ni spora, ni, kad ja predložim da se glasa i o drugoj točci, nakon završene druge, on to pobriše gumicom. I vi to, nažalost, prihvaćate kao takvo. Hala lijepo.
Zahvaljujem. Uvaženi poslanik Džaferović: replika. Izvolite.
Poštovani kolega Zoriću! Dakle, svaki slučaj je slučaj za sebe i ja vas molim da izanalizirate svaki slučaj i svaku situaciju, i da se makar potrudite da pribavite ili kažete bar prave informacije. Dakle, nikada Šefik Džaferović ni kao predsjedavajući Doma, ni kao predsjedavajući Komisije, ni kao poslanik u ovom domu nije uradio nešto slično onome što je jutros urađeno. Jeste dakle, jeste u prošlom sazivu Parlamenta, u jednom slučaju kada je grubo izigran dogovor. Radilo se, ako se sjećate, o onim akcizama, znam ja, znam ja, zato vam govorim to, ali na sjednici Doma koju nije vodio Šefik Džaferović, nego vaš stranački kolega, a ja sam bio zamjenik predsjedavajućeg. To su dakle činjenice, to je istina. Nakon što je grubo izigran dogovor u pogledu tri neke grupe na koje se odnosi Zakon o akcizama, tražio da se stvar, i toga smo svjedoci mi koji smo bili u ranijem sazivu Parlamenta, ali na istoj sjednici Parlamenta, pred istim kolegama poslanicima koji su prije toga glasali. Danas je sjednica Komisije završena. Mi smo napustili salu i onda je sjednica sazvana i ušao je drugi saziv. Imao sam potrebu da ovo pojasnim, da se ne bi pogrešno razumjelo ovo o čemu je govorio gospodin Zorić. Toliko, hvala vam.
Riječ ima uvaženi predsjedatelj gospodin Milorad Živković radi nekih pojašnjenja.
Evo dozvolite da dam malo pojašnjenje u vezi sa ovim što se danas dešava. Svjestan sam važnosti trenutka koji danas ovde imamo. I, isto tako, kao što sam bio svjestan važnosti trenutka kad smo radili jednu veoma važnu reformu, a to je bila reforma odbrane, svjedoci, oni koji su bili u tom sastavu, u ovome parlamentu, između kojih smo i ja i gospodin Džaferović, gospodin Zorić ali, isto tako, i gospodin Križanović i Lagumdžija: moj amandman je pet puta 72 stavljan na glasanje i pet puta je ovaj parlament prihvatao, da bi onda se složili da nije uredu da jedna tako važna reforma zbog jednog takvog amandmana prođe. I, isto tako, mislim da zbog važnosti ove reforme nije dobro da se pozivamo na formalne razloge, ako nam je viši cilj pred očima. I zato pozivam sve poslanike da u tom pravcu i danas diskutujemo i ovu sjednicu privedemo kraju. Zahvaljujem. Uvaženi poslanik Kalabić: replika. Ima li još neko repliku? Nema. Izvolite.
Uvaženi predsjedavajući, i ja moram da kažem par riječi, s obzirom da sam bio učesnik kao član Komisije. Meni je žao ove pozicije u koju je doveden gospodin Džaferović, s obzirom da je na ovim prostorima vrlo teško govoriti o principima i principijelnosti, poštujući onu narodnu: Ko sa djecom liježe, zna se kakav ustaje. I to treba da važi za sve nas. Mi smo imali legitimnu većinu u ovoj komisiji, legitimnu većinu. Ovde postoji politička volja većine da se donese ovako. Da je na drugi način, na neki, nekakvim falsifikatom, ili ne znam ni ja čijem, ja bih prvi reagovao, da kažem, da je onda problem. Na zahtjev Kolegijuma, sazvana je sjednica Komisije na kojoj se odlučivalo. Odlučilo se kako se odlučilo. Da li je – na to je jutros bilo sve uredu, ja sad neću da postavljam ni ja tehnički pitanje – kako je zakazana sjednica u 8.30, s kim se konsultovalo da pojedini poslanici ne stignu na sjednicu, pa možemo i o tome razgovarati, ali suština je u činjenici da su se ovi ljudi potpuno legitimno izjasnili i imali smo rezultat onakav kakav smo imali. Ni na prvoj sjednici nije, s obzirom da ste vidjeli kakav je bio rezultat, znači u dijelu nije postojala neka druga većina suprotno ovome, pa da sad kažemo da je ona, nego evo i u tim detaljima, ljudi koji nisu bili prisutni, iskoristili su u ovom novom glasanju svoje pravo da budu, za ovo vrijeme dok sam ja u Parlamentu i mislim, gospodine Džaferoviću, da vi sebi ovim zadajete jedan veliki zadatak, s obzirom da se nalazite na dosta mjesta gdje vodite komisiju, da će vrlo biti teško i da će vas podsjećati na ovo, a ja ne bih sada uzimao primjere, jer ako Poslovnik poštujemo i pravila procedure, onda ih poštujemo. Onda ih poštujemo. Nema izuzetka. A ako izuzetak važi za vas, ili ne vidim razloga zašto ne važi za ovu komisiju, ne vidim zašto ne važi za mene, za gospodina Zorića ili bilo koga drugog. Nisam od vas očekivao, s obzirom da ste bili skloni ovim egzibicijama, i ja sam bio prisutan par puta kada smo ponavljali glasanje, koje, prethodno, ako hoćemo vašom argumentacijom, bilo potpuno legitimno. Ja bih vas podsjetio kako smo glasali oko Zakona o CEFTA-i. Kako smo prošle godine imali glasanje o Budžetu i ne znam ni ja nekoliko puta. Ne treba da se upinjemo i tu tražimo argumente, kada znamo da smo tu tanki. Ne stojimo mi najbolje sa poštovanjem procedura, sa poštovanjem naših nekih pravila igre ali, ono što je najvažnije za mene, jeste da je u ovoj komisiji bila neupitna politička volja za ovakvu odluku.
Uvaženi poslanik Džaferović. Izvolite. 73
Kratko. Slobodno vi, gospodine Kalabiću i poštovane kolege, gdje god vidite, ako ja nešto vodim, u nekoj komisiji, nekom radnom tijelu, da se krši procedura, skrenite pažnju. Ja se uopće ljutiti neću. Samo, da znate, ovo što se dogodilo danas, meni se nikad ne bi moglo dogoditi. Toliko. I nemojte, molim vas lijepo, pravdati to. Ispada sada, mi možemo ovo uraditi jer Džaferović je bio sklon tome da ranije, dok je bio predsjedavajući, dok vodi ovu komisiju, pravi iste stvari. Nemojte, molim vas lijepo. Pa mislim, otići ćemo daleko. Toliko, hvala vam.
Ja ću pročitati sad spisak prijavljenih. Znači, do sada naravno, uvaženi poslanik Hadži Jovan Mitrović, pa Dokić, Lagumdžija, Križanović, Ahmetović, Novaković. Izvolite. Prvo ide uvaženi poslanik Hadži Jovan Mitrović.
Gospodo, predsjedavajući, dame i gospodo poslanici, ja sam danas dobio ova dva zakona. Uspio sam pogledati o čemu se radi a, ono danas pri izboru Savjeta ministara, već sam rekao nešto o ovome šta nam je danas na dnevnom redu. Bar je trebalo sačekati sedam dana pa nastaviti sa prenosom ovlaštenja. Ja znam da se neki ljute što se ne prenose ovlaštenja 100% ali za mene i mali korak je veliki korak, jer kad jednom prekršiš Ustav, ti si ga prekršio za svagda. Vrlo teško možeš vratiti na prvobitno stanje. Neću komentarisati ove zakone po članovima. Ne vidim ovde ja nešto za šta se brinu kolege iz SDA. Ja vidim ono s čim bi se trebali složiti jer ovo je potpuno u tom pravcu za mene i za Demokratski narodni savez, koga predstavljam ovde u ovom parlamentu. Pozivati se, ja ću komentarisati ovo, pozivati se na ustavni osnov koji je sadržan u članu IV. tačka 4. Ustava BiH, mislim da sve što god prenesete, sve što god predloži Savjet ministara ili bilo ko, poziva se na taj član, a on kaže, donošenje zakona potrebnih za sprovođenje odluka itd. Kojih odluka? Ako već prenosimo jednim dijelom nadležnost sa entiteta, nemojte me shvatiti krivo, da sam ja protiv da to funkcioniše na državnom nivou, ja sam protiv načina kako se to radi. Znači, treba da izbrišemo to ustavima entiteta. Zašto se plašimo toga, ako iskreno želimo da napravimo da funkcioniše BiH. Doći ćemo u poziciju kad ćemo postaviti pitanje: kako ćemo to u ustavima, kako ćemo zamijeniti ove ustave i kako ćemo ono što sam rekao javnosti, objasniti, dokle smo mi to došli i zašto smo do toga došli, je li to neko sa strane nas natjerao? Nemojte govoriti samo put, nema evropski put alternative. Vidjet ćete da li ima. A, uporediću samo sa još jednim zakonom koji je meni malo nejasan, gdje Vlada evo entiteta RS, kada je u pitanju zakon, mišljenje o Predlogu zakona o poljoprivredi, prehrani itd., jasno kaže, to je negdje 17.6. još 2006. rekla, ako se nešto nije promijenilo, a nije se promijenilo, jer je bilo na dnevnom redu, gdje kaže: ne postoji ustavni osnov. Osnov ukazuje na preambulu toga člana 4. jer isti se ovde poziva na ovo. I poziva se tamo na Ustav RS član 68. Ja ovo posebno govorim gospodi kolegama poslanicima koji su glasove dobili od onih koji su bili za ovaj Ustav ovakav kakav jeste, koji je u funkciji, u skladu sa članom 68., ne znam 74 tačka ova se odnosi ovde na tačku 8., a što se tiče ovoga, ja govorim o tačci 2. Odbrana i bezbjednost. Ona je uvijek tu, dok god ne promijenimo Ustav. A ovim smatram da se prenose ovlaštenja, ma kako vi objašnjavali ali evo, pravo je većine da to radi, pravo je mojih kolega da to rade. Vidićemo na kraju kako će se završiti. Evo, toliko. Biću protiv toga iz tog razloga, protiv ovog zakona i jednog i drugog. Hvala.
Zahvaljujem. Uvaženi poslanik Dokić. Izvolite.
Gospodine predsjedavajući, kada je u pitanju ova, kada su u pitanju ova dva zakona, trebalo bi da punu odgovornost za njihovu sudbinu dijele i pozicija i opozicija, s obzirom da se radi o velikom strateškom koraku koji treba BiH da učini, a to je evo otvaranje vrata za potpisivanje Sporazuma o stabilizaciji i pridruživanju. Ne znam ni ja koliko puta smo ovde svi zaklinjali se u prioritete koji su vezani za evo evropske integracije i neosporno je da svi priželjkujemo da taj put bude brži i ja vjerujem da makar 90% nas ovdje se raduje tome kao nekakvom osnovnom preduslovu da se stabilizuju politički odnosi unutar BiH i mislim da dijelim mišljenje većine mojih kolega da će se to zaista desiti, kada bržim koracima krenemo ka EU. Pitanje, naravno veća odgovornost je ovdje na onim partijama čiji su partijski lideri potpisali dva veoma važna dokumenta. Vi dobro znate da su na osnovu ova dva dokumenta u roku od 48 časova u Briselu odlučili da parafiramo Sporazum o stabilizaciji i pridruživanju. Bez obzira na to, i danas smo čuli neka tumačenja šta je to, je li to poklon ili je to rezultat nečega! Sasvim je svejedno. Ali, ovdje se radi, ukoliko mi ne ispoštujemo ono što je ovdje dogovoreno u ova dva papira, mi ćemo iznevjeriti one koji su vrlo blagonaklono shvatili šta je značajno za BiH, i ne samo što su shvatili nego su ekspresno brzo reagovali po tim pitanjima. Dakle, pružili nam ruku, dali nam šansu da deblokiramo jedan proces koji nas koči četiri godine, iz ovih ili onih razloga. Četiri godine se mi vrtimo oko onoga što se zove reforma policije. I dobro mi znamo svi ovdje da sa ova dva zakona mi ne završavamo reformu policije. To je lijepo rečeno, i to je napisano u ova dva dokumenta. Ja ne mogu da shvatim šta su evo oni partijski lideri i njihovi članovi koji sjede ovdje čitali i analizirali, između ostalog, u intermecu između vremena potpisivanja ova dva dokumenta, jednog u Mostaru 28.10., drugog u Sarajevu 22.11. Znači, više od mjesec dana između ova dva papira je bilo. I bilo je zaista puno vremena o svakom detalju da se razmisli. Ja stoga hoću da vas podsjetim da je u Deklaraciji u Mostaru eksplicitno napisano da struktura jedinstvenih policijskih snaga BiH će odgovarati ustavnoj strukturi zemlje. Dakle, prvo, ovdje se govori o ustavnoj strukturi policijskih snaga BiH i ... odgovarati ustavnoj strukturi. Dalje, sledeći stav kaže: Nova i reformisana policijska struktura BiH će biti zasnovana na relevantnim odredbama Ustava BiH koji će uslijediti kroz proces ustavne reforme. Na ova dva stava je napravljen Akcioni plan, u kome u tački 1. pod a) stoji 75 eksplicitno, uspostava državnih tijela na nivou BiH, pa nabraja ta tijela, da vas ne zamaram, i ta tijela su obuhvaćena sa ova dva zakona. Dalje, pod tačkom b) u istom ovom materijalu, koji su opet potpisali svih šest lidera partija koje čine ovde skupštinsku većinu, stoji, moram da citiram: Lokalni nivo, kao dio jedinstvene policijske strukture BiH, biće regulisan nakon reforme Ustava, u skladu sa principima Evropske komisije, Mostarskom deklaracijom, a Zakon o policijskoj službi BiH i Zakon o .... službi BiH usvojiće se najkasnije godinu dana nakon uvajanja novog ustava. Dakle, ovdje eksplicitno stoji da se cjelovita reforma završava i nastavlja ustvari poslije usvajanja novih ustavnih amandmana koji će biti pokrenuti u narednom periodu. Zato zaista ja postavljam pitanje poslanika jedne partije čiji je lider – i to ne bih jedne partije, izvinjavam se sad, vraćam se nazad, postavljam pitanje svim poslanicima – čiji su lideri njihovih partija potpisali ovaj dokument koji je eksplicitno jasan, ne dvosmisleno usmjeren, šta je trebalo uraditi u ovom periodu da bi došlo do parafiranja, odnosno potpisivanja, poslije parafiranja Sporazuma o stabilizaciji i pridruživanju. Mislim da ukoliko ovo danas ne prođe da se mi igramo sa povjerenjem onih koji očigledno dugoročnije razmišljaju o našoj poziciji nego što mi sami razmišljamo. Ja hoću ovde da iznesem jedno svoje mišljenje. Možete se složiti s njim, ne morate se složiti s njim! Čini mi se da je više ovdje nekim od nas stalo opoziciji, svoje partije, unutar svog naroda, nego u poziciji cijele države i svih naroda, evo u odnosu na ono što smatramo da je prioritet, a to su evropske integracije. Ja se nadam da je i naš narod sazrio i da neće nagraditi takav pristup kao što je evo u prošlim vremenima, kada se radilo o ključnim pitanjima, možda i nagradio. Ja se nadam da je iza nas to vrijeme koje se neće ponoviti i da su i građani sazreli, i da će na prvim izborima sledećim kažnjavati upravo one koji na direktan način ne doprinose da BiH ide bržim koracima i u svom razvoju i prema Evropi. Hvala vam lijepo.
Zahvaljujem. Uvaženi poslanik Lagumdžija. Izvolite.
Zahvaljujem se, gospodine predsjedavajući. Pošto me kolega Adem pita jesam li se to pripremio, ja neću sve ovo čitati što sam pripremio. Dostavit ću neke stvari da ostanu u arhivi. Prvo, pa tebi treba godina da ovo shvatiš, tako da taman, počni na vrijeme. Ja, što bi rekao moj drug Beriz, moram početi sa prethodnim pitanjem. Iz ovoga što je govorio gospodin Džaferović, a što je i meni poznato, dobro bi bilo da nam ipak kasnije, ne morate meni odmah, pošto mi u ova dva izvještaja imamo praktično četiri izvještaja o dva materijala što smo čuli. Dobro bi bilo, da ne bude kao ona priča s Poslovnikom, da svi glasamo, jer svak čita drukčije. Naime, mi dakle usvajamo drugi dio svakog od ova dva izvještaja, ako sam vas dobro razumio, a ne Izvještaj u cjelini, jer Izvještaj u cjelini se u prvom 76 dijelu sudara sa samim sobom u drugom dijelu, tako da imamo mali tehnički problem. Da vam ne bi poslije pokvarili zabavu, dobro bi bilo da bar vi koji ste odlučili da glasate za Izvještaj, odnosno, za ova dva zakona i gurnete ih dalje, to razjasnite prvo sebi, jer vama valja doći do drugog čitanja. ___________(?) [[nije uključen mikrofon]] Razjasni, dobro. Mislim da ćete javnosti imati potrebe da razjasnite ali, ako ste sebi razjasnili, bit će vam lakše za javnost. Žao mi je, moram priznati, dakle moram priznati da mi je žao što uz ova dva zakona i ova dva, odnosno četiri izvještaja, niste stavili i Deklaraciju o odgovornosti SNSD-a jer ova dva izvještaja ova dva zakona su praktično prilog Deklaraciji o odgovornosti koju je ponudio SNSD i oni su ustvari prva eksplikacija ove deklaracije o odgovornosti.
To nije tačka dnevnog reda, ali će biti.
Nije, ali je što kažu /kaže na engleskom/ da ovo, gospodine Živkoviću, i vama je jasno. Ja mogu, nego ne može Stranka za BiH bez vas, pustite vi mene. Ne, ne, eh, ako smo ovu proceduru razjasnili, moram priznati, zaista se zahvaljujem ovim ovde iz nevladine organizacija, žao mi je što ovde nema više predstavnika međunarodnih organizacija, prije svega, OHR-a i EU jer da gledaju ovaj današnji Parlament i da ustvari vide u ogledalu i svoju sramotu. Istorija danas se završava u prvom činu policijske reforme. Prije tri godine je ovo sve počelo. Prije tri godine, EU nam je zadala tri metra letvicu da je preskočimo i obarala, obarala, obarala i sad svela na tri centimetra letvicu i kaže: hajte, molim vas preskočite ovo. I mi nećemo nikad tu letvicu spustiti. I tako, s tri metra spustiše na tri centimatra. Ovo je izdaja evropskih principa. Druga je stvar što će visoki predstavnik i drugi reći da nisu oni za tumačenje evropskih principa ali neka mi neko objasni, od visokog predstavnika, pa pitajte, ja ću ga pitati kad ga vidim, ambasadora EU. Gdje ovdje, gdje ovde princip da su sve budžetske nadležnosti za policiju na nivou BiH, gdje to ovde piše? Gdje ovde piše da su sve zakonodavne nadležnosti u BiH na nivou BiH? Gdje piše da ovde nema političkog uticaja, gdje to piše? Konkretno ću vam primjer dati da vidite gdje to piše da je sve suprotno. Pozivam visokog predstavnika i upozoravam da ćemo mi pokrenuti pitanje kod Ustavnog suda BiH, a onda kod Suda u Strazburu, a onda uputiti pismo Venecijanskoj komisiji, jer ovde u jednom, samo u jednom zakonu imate član 4. Zakona o nezavisnim nadzornim tijelima policijske strukture, nađite ga, član 4. koji govori o strukturi Nezavisnog odbora, on je suprotan Evropskoj konvenciji o ljudskim pravima i slobodama. Vi možete ovde izglasati da nije džaba. Doći će to na Ustavni sud, doći će to u Strazbur, doći će to, pa neka onda objasni visoki predstavnik da on tumači ovako, da je ovo u 77 skladu. Ovo nije. Ja u ovom parlamentu imam pravo to da kažem, i on može raditi poslije ovoga šta hoće, ali ovo je suprotno Evropskoj konvenciji o ljudskim pravima i slobodama. Naš ministar vanjskih poslova ne može biti sutra član ovog Nezavisnog odbora npr., zato što Nezavisni odbor ima tri Srbina, tri Hrvata i tri Bošnjaka, samo navodim kao primjer. I to je neko rekao, šta hoćeš da kažeš, da je čovjek Hrvat, je li. Ma nemoj, mislim, ja ozbiljno govorim. Dakle, molim vas, ovde direktno imamo zakon koji je suprotan Evropskoj konvenciji o ljudskim pravima i slobodama i imamo to da bude uslov da nam kažu, mi tumačimo. Ma možete vi tumačiti ali ponovo, ako misli bilo ko da će mene ubijediti da je ovo evropski princip, žao mi je. Ja to, mislim, truditi se tebi nešto objasniti. Dakle, gospodine predsjedavajući, smatram da je ovo izdaja evropskih principa. Smatram da je ovo izdaja predizbornih obećanja glavnine vladajuće koalicije. Da budem pošten, treba čestitati, evo čestitati SNSD-u: vi ste uspjeli! Šta, uspjeli ste. Uspjeli ste, uspjeli ste! Sve ono što ste vikali tri godine da ne može, stvarno sad ne može. Našli ste ko će vam reći da onaj ko je to govorio je rekao da će napraviti 100% BiH. Ovde imamo 100% legalizaciju policije RS, svih postojećih institucija, i to je uredu sa tačke gledišta dijela vladajuće koalicije. Nema problema. A to javnost mora znati. Pošto se ovde kaže da ćemo ovim dobiti potpis za Sporazum o stabilizaciji i pridruživanju, pa zašto mi ne pozovemo EU da nam da potpiše Sporazum o stabilizaciji i pridruživanju jer, kako kažu neke diplomate strane meni, pa što ti se buniš protiv ovoga, ovo je svakako ništa, a dobit ćeš nešto. Šta ću dobiti? Dobit ću potpis za stabilizaciju i pridruživanje. Odlično. Dakle, vi meni, tražite od mene da potpišem ništa i da se i vi i ja pravimo da je to nešto, i onda da uđemo sa potpisom.
Nemojte se dobacivati, molim vas. Idemo dalje.
U pravu ste. Gospodine predsjedavajući, ja predlažem da mi danas odbijemo ove zakone ... i da pokažemo da ima u nama dovoljno časti i obraza da kažemo: Ovo nije u skladu sa tri evropska principa, ovo nije u skladu sa principima za koje smo se mi svi zalagali! Ovde ne pravimo policiju koja će se obračunavati sa kriminalom nego pravimo sedam institucija koje će sjesti na grbaču Budžetu BiH, a sve će isto ostati dole, od nivoa Brčkog i entiteta do zadnje policijske uprave. Dakle, ja sam protiv toga da od nas neko pravi budale, pa makar to bio i visoki predstavnik sa kompletnom međunarodnom zajednicom, pod uslovom da postoji to što se zove međunarodna zajednica sa svojim jedinstvenim stavom, ali to je pitanje, što kažu, za drugu publiku. Uvijek ima neko ko će pitati šta si to ti rekao. Zato, gospodine predsjedavajući, ja smatram da nema razloga da ovde dalje gubimo vrijeme. Treba ovo, što kažu, po hitnoj proceduri odbiti, da bi se moglo ozbiljno raditi na ovome. Zatim, da budem vrlo jasan, ovo za onoga ko tvrdi da ne zna, da još jednom potvrdimo, a ima ljudi koji stvarno ne znaju, ovde se ne radi o reformi policije. Ovde se radi o sedam institucija na nivou BiH koji će se motati oko SIPA-e, oko ovih sa zujalicama što čuvaju ministre, DGS-a. Ovde se, pored postojećih obrazovnih institucija u entitetima, pravi još jedna institucija, pa je sad nejasno da li će ta 78 obrazovna institucija na nivou BiH da li će njen certifikat važiti za one donje policije i da li će one obrazovne institucije, donjih policija, važiti za te ljude koji se zaposle gore. To je također nejasno. To je jedan mali tehnički detalj. Dakle, ovde ne samo što gomilamo novu administraciju, plaćamo novu administraciju, nego se ona sudara sama sa sobom, a sve postojeće, sve postojeće ostaje isto. Čudim se vama, gospodo iz Stranke za BiH, da mislite da smo toliko blentavi da ovaj vaš amandman, ovaj vaš amandman koji nije amandman na popravljanju stanja nego amandman na dodatnom betoniranju pozicije vaših koalicionih partnera koji su vas pobijedili. Nemojte nas živi bili spašavati još s tim amandmanom. Taj amandman je tek zakucavanje postojećeg stanja, dodatni ekser da pritvrdi, jer taj amandman kaže da, ako biva, ako Bog da jednog dana kada napravite novi ustav koji ste obećali
Nismo još u amandmanima.
Bila je ta diskusija.
Nije još, ovo su principi samo. Danas su principi samo.
A ... principi?
Nije još amandman uopšte.
Gospodine Živkoviću, ja sam u ovoj čitavoj žurbi – te Vijeće ministara, te budžet, te ovi sistemski zakoni – uzeo pa čitao šta se priprema za ovo, pa vidio šta se sprema. Velim, odmah da se upozorimo na sve zajedno: na amandman, pa ja cijenim, kad izađe predsjednik najveće bošnjačke stranke, odnosno, pardon, kad izađe predsjednik, član Predsjedništva iz reda bošnjačkog naroda i kad kaže mi nećemo pristati na ovo ako nam ne usvojite amandman! Ja odmah diskutujem s čovjekovim amandmanom, da ne bi ovde zbrku napravili kao maloprije što ste napravili s onim budžetom.
Samo malo, molim vas. Samo malo.
Hvala ti, Bože, Berize, da si se konačno sjetio da kažeš da ne spominjemo članove Predsjedništva, kad se ne spominje tvoj član Predsjedništva.
Molim vas, samo malo. 79
Hvala ti. Da i sjednem. Nadam se da ćeš sutra, kad neko opali kao zadnji džukac po Željku Komšiću, da ćeš se tako i prema njemu ponijeti kao sad prema meni. Zahvaljujem se.
Samo malo.
Time sam završio. Ma nema potrebe. Izdaja evropskih principa, izdaja principa 100% BiH!
Samo malo, Berize.
...doviđenja, zakucajte štambilj i da idemo dalje.
Molim vas, uvažena poslanica Hadžiahmetović je imala poslovničku intervenciju. Izvolite.
Evo, ja bih kolegu Lagumdžiju podsjetila da su pred nama dva zakona i mislim da bi bilo dobro da svoju diskusiju usmjeri na sadržinu zakona i argumente koje dobrim dijelom govorio, ali da se ne bave Strankom za BiH, ni projeciranjem ni čuđenjem Stranke za BiH, pogotovo da ne spominje amandmane koje još niko ovde nije dobio i u fazi kada još i ne razgovaramo o amandmanima. Zahvaljujem.
Uvaženi poslanik Kalabić. Jeste li trebali repliku? Samo malo.
Ja sam mislio kasnije u diskusiji, međutim, s obzirom da je gospodin Lagumdžija ovakav stepen nervoze pokazao, a ne znam čemu to, i moram da reagujem na ovu priču o evropskim principima. Po ko zna koji put mi ovde pokušavamo biti veći katolici od pape, kako se to kaže. Pričamo o nečemu što nije naše. Evo, gospodin Lagumdžija kaže nemojte nije član Predsjedništva ili, ne znam, ovako ili onako, a ovde imamo stavove, u ovom momentu, ljudi iz Evrope koji su napisali principe, čiji jesu principi, i koji kažu da je ovo dobro. Vama su to donijeli, ovo nije domaći zadatak, nego evropski i Evropa sad kaže da je ovo dobro. Vi imate pravo na lični odnos, imate pravo da kažete da to nikad za vas neće biti dobro, ali mislim da je 80 vrhunac političkog bezobrazluka, poslije toliko godina govorljivosti o Evropi, da sad odjednom za vas Evropa je pogriješila. I odjednom, samo vi pametni, Evropa ne važi, ona ne zna šta su njeni principi. I da ne zna, nije kulturno komentarisati ono šta ona o sebi ne zna. Odakle to, unutrašnji kapacitet BiH sada toliki, da mi komentarišemo na ovakav način tu priču. Znači, možemo govoriti o odnosu, ali je vrlo nekorektno evropske principe odjednom, kada je to teren na kome smo, na kome je jako klizavo. O našim stavovima možemo govoriti. Ja koliko znam u ovom momentu da sve relevantne evropske institucije, one koje su za nas zanimljive, kažu da je ovo dobro, donesite ovo, imaćete Sporazum o stabilizaciji i pridruživanju, koji je najvažniji dokument u BiH. Ja sam od vas, gospodine Lagumdžija, SDP-a slušam ovo dugo vremena svaki dan, tražili ste od nas da ovo uradimo. Sad kad smo na korak do toga, neviđeni strah da ćemo to uraditi. Druga stvar, i time ću završiti. Da li ja to razumijem, a znajući kako se u BiH dolazi do dogovora, da li iz nekih razloga vama odgovara postojeće stanje, evo da kažem, i nama odgovara. Ako vam odgovara, i na ovaj način da kažete da radite na tome, da je ovo toliko loše što se predlaže i da je bolje da ostane postojeće stanje, evo ja se s vama slažem. Ako se na tome možemo naći, dodirne tačke, nemojte da ulazimo u ovo što je toliko loše, evo imaćemo ovo što je sada, ako je to bolje. Pa ako i to bude razultat cijele ove priče, neka bude. Mi iz SNSD-a nismo moćni više da napravimo od ovoga što dajemo danas.
Uvaženi poslanik Dokić. Izvolite.
Gospodine predsjedavajući, ovo je, ja sam se ranije u toku diskusije kolege Lagumdžija javio za repliku. Možda i nije potrebna ova replika jer je on sam sebi replicirao kasnije u toku diskusije. Naime, evo ipak ću, kad sam dobio riječ, da kažem ono što sam mislio. On je rekao da je izneveren prvi princip Evropske komisije da sve zakonodavne i budžeteske nadležnosti su na državnom nivou. Ja hoću da vam kažem i malopre sam govorio: ovo je samo prvi korak policijske reforme. Ovaj korak je potpuno u skladu i u duhu ovog principa. Mi donosimo zakon na državnom nivou. Malopre kada sam rekao da je kolega Lagumdžija sam sebi replicirao, malopre je on rekao i šta ćemo dobiti? Pravimo nove institucije koje će opteretiti državni budžet. Dakle, ovo je najbolja potvrda da je ovde prvi evropski princip u potpunosti zadovoljen. Da o drugim stvarima ne govorim. Ja mislim da je odgovornost na ovih šest partija da se relativno brzo dođe do jednog koncepta. Još jednom govorim, ovo je prvi korak, da se razumijemo oko ove reforme. Prvi korak u ovoj reformi ali korak koji može biti pet milja velik za druge reformske procese koji u BiH čekaju potpisivanje Sporazuma o stabilizaciji i pridruživanju. I da nije toga, možda bih i ja bio protiv nekih rešenja ovdje i zagovarao, što kolega Kalbić kaže, evo neka ostane ovako kako jeste. Hvala vam lijepo.
Replika, uvaženi drugi zamjenik predsjedavajućeg, gospodin Belkić. Izvolite. 81
Dakle, replika je na način na koji je diskutovao gospodin Lagumdžija. Dakle, radi se o raspravi u prvom čitanju. Iz meni neobjašnjivih razloga, ja jednostavno mogu reći da je to jedna vrsta patološke nepodnošljivosti drugih. Gospodin Lagumdžija u raspravi o prvom čitanju, ne znajući uopšte kako će se ko ponašati i šta će ko, ja Vas upozoravam: ne možete se tako ponašati! Nisu ovdje djeca maloljetna u ovom parlamentu. Naravno da ne možemo. I ja vas posljednji put upozoravam: ne upotrebljavajte riječi, teške riječi za ljude! Ovo je prvo čitanje. Izvolite iznositi svoje stavove, ne morate se složiti sa nečim ali nemojte iznositi ocjene kakve Vi iznosite.
Uvaženi poslanik Prodanović: replika. Izvolite.
Gospodine predsjedavajući, u našem Parlamentu u BiH postoje zaista komične stvari. Mi imamo neviđenu situaciju da politička partija, koja bi po prirodi stvari trebala da bude nosilac evropskog opredjeljenja, ima potpuno pogrešan pristup. Umjesto da čestita Savjetu ministara što je implementiralo Mostarsku deklaraciju, u skladu sa Sporazumom i Akcionim planom, sada kad .. opozicija potpuno antievropski djeluje, potpuno antievropski, stavove o stvarima koje apsolutno za jednu državu ne bi trebali biti upit da li je opozicija ili pozicija. Dakle, u toj priči sada, recimo, da je kojim slučajem SDP na vlasti – on bi bio sigurno proevropski orijentisana politička partija. Sada je potpuna priča o dva zakona veoma značajna. Ovo nije lako bilo doći do ove priče. To je dio kompromisa. Nije nemoguć. Postoje stvari koje su nemoguće. Ovo što gospodin Lagumdžija govori, odmah moram reći, nemoguće je. Od toga samo politički mogu da profitiraju pojedinci. Građani BiH neće ništa dobiti. Čekaće poslednju etapu potpisivanja Sporazuma o stabilizaciji i pridruživanju kao osnovnu, kao domaće zadaće, koju će vlasti BiH morati ispuniti da bi postali članice EU. I to nije legalno. I onda se navodi princip, treba ukinuti ovo, treba ono, apsolutno ignorišući bilo kakvu ustavnu strukturu u ovoj zemlji. Na drugoj strani, puni su nam mediji priča: mi ne možemo priznati to stanje, ne možemo priznati to stanje i stalno u neku retrogradnu prošlost odlazeći, mi zavaravamo građane, a ovdje dobijemo Direkciju za koordinaciju policijskih snaga, dobijamo Agenciju za forenziku, po prvi puta, dobijamo Agenciju za obrazovanje, dobivamo apsolutnu kontrolu bezbjednosnih struktura u BiH i dobijamo takođe nezavisan nadzor za tijela policijske strukture. Da li će doći do nekih izmjena ovim zakonom u formi amandmana, da oni budu kvalitetniji, ali da budu ono što smo obećali: 15. februara izaći ćemo sa prijedlogom zakona, usvojićemo ih najbrže, dobićemo zakone na nivou BiH, dobićemo institucije, popravljaćemo stanje i ono što bismo mi htjeli i što bi bio dio puta. Zato sam takođe iznenađen i začuđen odnosom međunarodne, znate vi kad govorite, ja vas razumijem, vi govorite po priči što su vama davali za domaći zadatak. A domaći zadatak međunarodne zajednice bio je dio priče političkih lobija u BiH. Ali, pazite, mi smo na tome izgubili strašno vrijeme. Sada je realnost da se ... 82
Vrijeme!
Izvinjavam se. Sada je vrijeme da se po prvi put dogovori i, umjesto sad to da postignemo, mi bismo opet to da srušimo i da ne bude.
Vrijeme, rekao sam.
Dakle, moje mišljenje je da sa ovakvom pričom mi ne šaljemo nikakve poruke. Iznenađen sam odnosnom međunarodne zajednice zbog čega ne igra aktivnu ulogu da opozicija u suštinskim pitanjima, kada je u pitanju evropske integracije, evroatlanske integracije BiH, mora da preuzme dio svoje odgovornosti. Ne demagoški u Parlamentu to da pričamo, a u kuloarima da govorimo pa mi bismo to vrlo lako prihvatili.
Vrijeme, vrijeme!
I onda taj cenzus ili to više povećava apetite, inače, dovodimo do potpunih političkih dezintegracija u BiH, jednog podijeljenog drušva za koji svaki čovjek mora da se začudi. Dajte da govorimo šta nam je cilj za državu, pa ćemo se onda izboriti i za građane. Toliko.
Ja se bojim da ćemo ovo morati voditi kao diskusiju. Prošli ste vrijeme. Uvaženi poslanik Kadrić: replika.
Zahvaljujem se, predsjedavajući. Samo jedna kratka replika na izlaganje gospodina Lagumdžije, a prije toga samo da kažem da sam u ovom mišljenju Zajedničke komisije pročitao jednu rečenicu koja glasi: Nakon navedenog izjašnjavanja, govori se o tome da li treba održati sjednicu ili ne, članovi Zajedničke komisije iz reda predstavnika SDA i SDP napustili su sjednicu. Ja zaista nisam vjerovao da su ti članovi Komisije napustili sjednicu, i da nisu ostali da glasaju principijelno o nekim stvarima a, nakon izlaganja gospodina Lagumdžije, sad mi je malo kao jasnije ko je kome naredio da napusti sjednicu. 83
Ja imam sljedeće prijavljene. Molim vas da po redu pročitam da bi znali da se pripremite. Uvaženi poslanik Križanović, pa Ahmetović, Novaković, Ajanović, Bećirović, Bahtić, Huskić, Dolić. Uvaženi poslanik Križanović. Izvolite.
Zahvaljujem, gospodine predsjedavajući. Želim prije svega reći i pridružiti se kolegama koji, neću moći... Da li se razumije išta? Ne razumije.
Uvaženi poslanik Ahmetović, je li, jeste li htjeli ili? Uvaženi poslanik Ahmetović. Izvolite.
Poštovani gospodine predsjedavajući, poštovane kolegice i kolege, članovi Vijeća ministara, ja sam ovdje s obzirom da sam dugo involviran u ove probleme reforme policije u BiH od vremena kada sam obnašao dužnost poslanika u Narodnoj skupštini RS, dakle moglo bi se toga puno govoriti kada je u pitanju reforma policije i oko toga su neki napisali i knjige. Među njima i gospodin Martens. Nažalost, dakle ja sam pokušao ovde danas u Parlamentu i u Vijeću ministara doći do te knjige i nisam je uspio naći. Reforma policijskih struktura u BiH je bila uslov BiH u procesu integracija BiH u EU. Danas imamo potpuno drugačiji pristup ovom veoma važnom pitanju u BiH. Pitam predlagače zakona i one koji će podržati ovu kvazireformu reforme policije: Je li BiH odustala od reforme policijskih struktura? Jer, ovi danas zakoni imaju potpuno suprotnu sadržinu koja se vidi i u samim naslovima ovih zakona koji su danas pred nama? Prvi zakon je Prijedlog zakona o nezavisnim i nadzornim tijelima na nivou BiH. Ukoliko se ne varam, takva tijela na nivou BiH danas postoje za SIPA-u i DGS i mogli smo samo napraviti izmjene i dopune tih zakona. Drugi zakon je Prijedlog zakona o Direkciji za koordinaciju policijskih tijela. I, nažalost, dakle nisam mogao vidjeti u ovim zakonima da ova policijska tijela koordiniraju ostala policijska tijela do nivoa lokalnih policijskih oblasti u BiH i vidim da je tu veliki nedostatak ovog zakona. Prema tome, ovo nije reforma policije. To se vidi u samom naslovu, a o suštini i da ne govorimo. Danas dakle ne mogu vjerovatno dobiti odgovor na pitanje od predstavnika EU, ne znam zašto su odustali od svojih principa koje su sami nametnuli kao principe EU za reformu policije BiH. Zašto i od koga su bili ... ne znam, ali moram konstatovati da sam trajno opredijeljen za reformu policije u BiH, u skladu sa ona ranije proklamovana tri principa. Nadam se danas od nekog ovde u ovoj sali, od Kolegija, od predlagača ovih zakona, da mi 84 kaže ko je odustao i zašto, i da li je to u skladu sa postojećom procedurom i zakonima, od dokumenta koji je usvojen na 68. i 69. sjednici ovog doma i Odluci Vijeća ministara BiH o usvajanju Sporazuma o rekonstruiranju policijskih struktura u BiH. Danas imamo paradoksalnu situaciju da je ovaj dom odustao od dokumenta koji je sam usvojio. Pitam se da li nam je bila potrebna Mostarska deklaracija kada imamo ovaj sporazum usvojen u ovom domu i u oba dakle entitetska parlamenta. Za taj sporazum su glasale sve političke stranke koje danas ovde čine većinu. Sporazum iz 2005. godine, koji je bio obaveza BiH otpočinjanju pregovora o stabilizaciji i pridruživanju, dobra je podloga za kvalitetnu reformu policije i pitam se, dakle da li, da li, kada potpišemo Sporazum, da će kriteriji, kriteriji još biti bliži, obzirom da su ovoliko smanjeni od vremena i uslova za otpočinjanje vremena i uslova za otpočinjanje pregovora do danas. Dakle, moram vas podsjetiti na ove ranije principe, prvo EU. Dakle, princip 1. 1. Sve nadležnosti za zakone i pitanja Budžeta koja se tiču policije moraju biti utvrđena na državnom nivou. 2. Nema političkog uplitanja u operativni rad policije. 3. Funkcionalna lokalna policijska područja moraju biti utvrđena na temelju tehničkih kriterija relevantnih za rad policije, gdje bi operativna komanda ostala na lokalnom nivou. Ovde imam male izvode iz pisma Olija Rena. Pozivajući se dakle na pismo od 21. februara 2005. godine člana Evropske komisije Olija Rena, koji je naglasio da kako bi BiH ispunila sve zahtjeve Studije izvodljivosti o strukturalnoj reformi policije, sva zakonodavna i budžetska ovlaštenja nad policijskim pitanjima moraju da se nalaze na državnom nivou, a primjenjuju na funkcionalnim područjima, kako bi se dobila tehnički efikasna policija, te kako ne smije biti političkog uplitanja u operativni rad policije. Imajući u vidu komunike Upravnog odbora Savjeta za implementaciju mira od 7. aprila 2005. godine, u kojem je Upravni odbor ponovo naglasio da tri principa koja je definisao komesar Ren u pismu od 21. februara moraju biti ispoštovana, kako bi reforma policije bila uspješna, te da bi BiH dobila efikasnu, jedinstvenu strukturu policije, u skladu sa najboljom evropskom praksom i pozvao sve strane u BiH da postignu političku saglasnost o budućem ustroju policije, u skladu sa pomenutim principima. Jedini princip, nažalost, koji je sada ispoštovan tokom svih ovih pregovora o reformi policije, je princip koji je proklamovao SNSD i zbog kojeg je odbio i Martensov plan i Izvještaj Direkcije o reformi policije i Vlašićki dogovor itd. dakle, princip ostanka policije RS. Dakle, u međuvremenu se desila i presuda Međunarodnog suda pravde u kojoj je policija RS okarakterizirana kao policija koja je odgovorna za zločin genocida u Srebrenici. Ta policija, dakle koja i danas egzistira, nije niti jednog svog člana oficira niti bilo koga drugog suspendirala zbog ovog, nije procesuirala, ni na koji način odmakla od institucija i policijskih snaga u RS. Ja samo imam jedan dokument, a takvih je dokumenata puno koji svjedoče o učešću policije RS u genocidu u Srebrenici, koji datira od 13.7.'95. godine. Dakle, radi se o depeši u 85 kojoj, između ostalog, kaže, Centar službi bezbjednosti Zvornik na čijem području se i genocid desio, u tački 8. kaže se, likvidacija oko 8.000 muslimanskih vojnika koje smo blokirali u šumi oko Konjićević polja. Borbe se vode, taj posao odrađuje samo jedinice MUP-a. Ako je ovo reforma koja neće sve ovo imati u vidu što sam rekao, mislim da su sve i moralne norme u BiH pale. Hvala lijepo. /kratko prekinuta veza/
Poštovani zamjeniče, pa, više puta sam ovde u Parlamentu pozivao da se poštuje Ustav, kakav je takav je. Danas sam čuo po raznim tačkama dnevnog reda i nisam se htio javljati za replike ranije. Pozivamo ... javnost u BiH. Moramo jedni druge uvažavati i biti prvo iskreni. Koja javnost BiH? Ono što je normalno za javnost Sarajeva, nije normalno za javnost Banja Luke! Ono što je normalno za javnost Širokog Brijega, nije normalno za Bileću! Hajmo mi pošteno, iskreno govoriti. Da smo prvo mi ovde predstavnici naroda i vi meni možete spočitavati jesam li ja ili nisam poslanik ove države. Jesam i zalažem se za njen napredak, ali uvijek govorim da moramo postići umjeće mogućeg u ovom momentu, šta je moguće. Javnost u RS-u neće prihvatiti dobro i ovo što smo prihvatili jer i ovo je protivustavno. Šta ćemo reći o toj javnosti u RS o srpskom narodu? Evo otvoreno. Ali ovo smo išli na kompromis što je sad moguće. Sjetite se još, podsjetit ću vas, pozivao sam vas, pa nije ljudi neki zakon sveto pismo i Kuran da ga ne promijenimo. Uslijediće i ustavne promjene. Ali šta je moguće u ovom tenutku, ako vi i ovo ne želite. Šta je moguće? Kao što reče moj kolega Kalabić, nama status quo odgovara. Ali, evo da ne zakivamo poziciju, dajte da uradimo, da napravimo neke pomake. EU, međunarodna zajednica, hoćemo li mi jednom stvarno raščistiti sa svojim zabludama da pravo i pravda u svijetu ne postoji, da je to opšta fikcija. Pravda i pravo se samo manifestuju putem sile i moći. Ko je u datom trenutku na boljoj poziciji i ko je moćniji, taj će diktirati pravo i pravdu. I ne treba ovde da se zamajavamo jesmo li mi u pravu ili nismo. Dalje, bezbroj puta čuo sam ovdje, baš oko reforme policije, MUP. Znate, gospodine Ahmetoviću, onaj policajac je pripadnik MUP-a ali nije on MUP. On je pripadnik MUP-a ali nije on MUP. Pa kad smo imali zakon i prijedlog zakona od uvaženog doktora, rekao sam tada, evo kao legalist i prihvatam odluku, odnosno presudu međunarodnog suda pravde. Pa ko je ovdje od Srba ikada rekao i negirao da to nije, što vi stalno insistirate na tome. Ali ne možete za područje Srebrenice vezati MUP RS, jer šta je onaj policajac iz Novog Grada ili iz Trebinja, koji nikad nije bio na tom području, kriv. MUP je institucija, gospodine Ahmetoviću. Policajac je pripadnik MUP-a, centra i tako da ne idem, ne želim sa vama, jer vas izuzetno uvažavam, da ne idem u raspravu. Ali evo, pozivam vas, je li, i pitam, je li nešto u ovom trenutku moguće više da se prihvati od ovoga? Ja vam kažem da sa srpske strane nije, da je i ovo previše. Da ćemo trpiti strašne probleme i od sopstvenog naroda i opozicije i političkih stranaka i ne znam kojih lidera ali, ljudi, u ovom trenutku nije moguće više. Možda će biti za tri mjeseca, ne znam ja, nisam ja ovde prorok, ili za pola godine, ali dajte ovo što je sad moguće, pa da vidimo šta će u narednom periodu biti moguće. Nego, ne date, nećete ni ovo, a očekujete da će za godinu 86 dana biti sve riješeno. E, neće biti riješeno. Sve ide postepeno. Pa nismo ni mi odmah odrasli. Prvo smo bili djeca, pa ne znam, momci, pa evo ljudi. Ali pitanje je kakvi smo danas ljudi. Nismo iskreni. Nismo iskreni, ja vas pozivam na iskrenost u ovom parlamentu i završavam rečenicom. Imali smo priču multietničke stranke, koju pozdravljam, SDP-a! Velika priča kako su oni jedini multietnička stranka! Ja to pozdravljam. A, kod glasasnja o Sporazumu Srpske pravoslavne crkve, uzdržani! Kako ću ja svom narodu u RS, srpskom, objasniti da tu ima i Srba. Tako i oko reforme policije. Ja vas kao prijatelje, kao kolege, pozivam da u ovom momentu prihvatite ovo što je moguće, a kažem vam da i ovo nije moguće bilo. Ali u ovom trenutku ne može više od ovoga, pa kad bi se svi na glavu posadili. Hoćemo li zakočiti na ovome ulazak u Evropu? I potpisati sporazum? Ja vas molim da to ne radite. I to je moj apel, ako hoćmo da budemo iskreni jedni prema drugim.
Vrijeme, vrijeme, 15 sekundi je promašio vrijeme! Riječ ima uvaženi zastupnik, a odustao je Bahtić, odustao. Ne, ne, poslije, poslije. Sljedeći je za raspravu prijavljen uvaženi zastupnik Novaković.
Uvažene kolege, prvo moram reći da razlozi zbog kojih su SDA i SDP protiv ovih zakona su razlozi da ja budem za ove zakone. Dakle, to je motiv da ja glasam i bio bi i trebao bi biti motiv da ja glasam za ove zakone. Moram reći da bi sad pošto je Zlatko Lagumdžija opravdao SNSD, zbog toga što će glasati, sad bih ja diskusijom trebao opravdati Stranku za BiH što će glasati, pa da onda poravnamo to, i da svi imaju svoje razloge i našu podršku zato što će glasati. Vidite, prije nego što kažem nekoliko riječi o samim zakonima, prokomentarisaću nekoliko stavova ovdje, koje sam čuo od kolega. Naime, gospodin uvaženi kolega gospodin Dokić je rekao da odgovornost za ove zakone snosi i pozicija i opozicija. Moram reći da Srpska demokratska stranka, pa i mi poslanici ovde, ne snosimo nikakvu odgovornost za ove zakone. Naime, nismo učestvovali ni u jednim pregovorima voljom međunarodne zajednice i pretpostavljam lidera šest ovih stranaka. Dakle, nismo mogli dati svoj doprinos i nismo mogli dobiti priliku da budemo odgovorni. Takvu priliku nismo dobili ni u RS-u u konsultacijama između stranaka, jer nas ni tamo niko nije pozvao, i zaista ne vidim nijednog ozbiljnog razloga zbog čega bismo mi dijelili odgovornost za sudbinu ovih zakona. Naravno da dijelimo dogovornost za sudbinu procesa i ona nije sporna u onom nivou koliko nas ovdje ima i u onom nivou koliko nas se ovde pita ali samo procesa, ne ovih zakona. Ovde sam čuo jednu konstataciju, mislim da je ona, ne vjerujem da je gospodin Prodanović mislio tako kako što je rekao, da je, on je ustvari nazvao SDP da je eto to partija koja je nosioc evropskog, trebala bi po svom usmjerenju da bude nosilac evorpskog puta. Ja zaista ne mislim i ne znam na kojim principima se može ovako govoriti da su jedne partije više, a druge manje nosioci evropskog puta. Svaka od ovih ovdje partija koja je u ovom Parlamentu je davala nekakve izjave u vezi sa ovim i mislim da smo mi prihvatanjem i pre neki dan jedne ovdje 87 rezolucije, odnosno deklaracije, ustvari jasni stav dali kad se radi o evropskom putu, EU, naravno, razmišljajući na različite načine o tome. I nekoliko ću riječi reći i o samim zakonima. Nekoliko puta sam rekao i upozorio na jednu praksu Savjeta ministara da za ustavni osnov za zakone navodi pravo Parlamentarne skupštine da donosi zakone. Volio bih da osim ovog ustavnog osnova predlagači zakona i nađu još neki ustavni osnov, osim tog prava nas da donosimo zakone. Nažalost, nisam našao ovdje nijednu dakle drugu odredbu Ustava osim ove i u jednom i u drugom zakonu. Neću diskutovati i neću sada govoriti o tekstu, jer mi se čini da u mnogim elementima ovaj tekst za mene i ne bi bio sporan. Govoriću o načinu na koji smo ovaj zakon dobili u Parlamentu, odnosno ja smatram suprotno Ustavu, i tu se gospodin Jovičić i ja slažemo. Doduše, nećemo isto glasati jer on će glasati bez obzira što je suprotno Ustavu, znači drugačije. Dakle, mi smo morali, s obzirom da ima i evidentno je da ima prenosa nadležnosti, morali smo ispoštovati ustavnu proceduru i ništa drugo. Da je ona ispoštovana, ja bih vjerovatno danas diskutovao sasvim drugačije. Nažalost, ona nije ispoštovana. Navešću evo samo primjer da pokažem kako je moguće i kako je moguće tumačiti da ima prenosa nadležnosti kod, recimo, Direkcije za koordinaciju policijskih tijela, gdje se pod e) kaže, primjena najboljih evropskih i drugih međunarodnih praksi koje se odnose na policijska pitanja u BiH. Ili, standardizacija rada u vezi s policijskim pitanjima u BiH. I mogao bih još navesti nekih detalja i zato smatram da je nepotrebno, sad govorim o ustavnoj proceduri, nepotrebno ovo išlo ovako brzo, a da sam siguran da bi i u toj redovnoj, normalnoj ustavnoj proceduri dobila podršku i da bi danas vjerovatno i Klub SDS drugačije glasao. Ne bih htio da iz jednog dijela koji sam govorio shvatite da je nama žao što nismo pozivani na ove sastanke ili da se, ne daj Bože, nudimo da nas drugi put pozivate. Dakle, mi smo srećni što nismo pozivani ali, ponavljam, uzeli ste nam pravo da se osjećamo odgovornim, i to je nama drago. Hvala vam lijepo.
Zahvaljujem uvaženom zastupniku. Za replike su se javili, ako sam ja dobro, uvaženi zastupnik Kalabić po ovoj točci dnevnog reda ... [[zajednička diskusija]]
Samo par rečenica. Ja sam jasno rekao da je vezano za diskusiju i odustajem od diskusije, i to sam iskoristio kao diskusiju, odmah da vam kažem, i dobro vodim računa. Mislim da smo dobro rasporedili replike i vodim o ovim replikama dobro računa. I žao mi je što ću i ovu sad potrošiti, drugu, i nemam ni diskusije više. Mislim da se razumijemo. A evo neću, neću dugo. 88 Želim samo da kažem jednu činjenicu koju imamo običaj da zaboravimo: promotor policijske reforme u BiH je bila SDS. Svi razgovori su počeli pod vođstvom SDS-a i njenog predsjednika i predsjednika Republike. I oni su vođeni do momenta dok se nije desio taj brodolom na izborima. SDS je imala volju i imala određene odluke povodom policijske reforme i imala izglasana određena rešenja koja su puno, po mišljenju SNSD-a, bila, hajde da kažem, po interesu RS puno lošija nego što su ova danas. Imamo dokumente usvojene i SDS je bila učesnik razgovora i na Vlašiću i na Konaku i na još nekim mjestima gdje je usvajala dokumenta i mogu vam reći da je trpeza na tim razgovorima gdje sam i ja učestvovao bila puno bolja nego kad su ovi novi preuzeli poslije. Puno bolja. Imali su osjećaj za potpuni meni. Imali su namjeru da urade sa policijom ono što su imali namjeru. Izbori su odlučili ovako, međutim, hoću da kažem, SDS i danas ima mjesto i ona je pozivana na ove razgovore i vjerovatno u nekim nejavnim razgovorima učestvuje, pošto tu svako igra na neku svoju rolu. Ali hoću da kažem ovo. Kolega Novaković je rekao što se tiče odgovornosti prema evropskom putu. Mi smo to u više navrata ovde kazali: mora postojati ta vrsta zajedničke odgovornosti. To su ovde i predstavnici EU i mi zajedno govorili, kad su ova pitanja, svi su bili saglasni da i u ovom parlamentu moramo postići taj dio konsenzusa koji se tiče evropskih integracija. To smo čak svi prihvatili u razgovoru sa svim međunarodnim relevantnim faktorima da ćemo na tom putu zajedno sarađivati. Nisam čuo nijednu političku partiju da će biti opozicija kad su u pitanju ove stvari koje se tiču evropskih integracija. Za mene je ovo danas novost da dvije opozicione partije da im ne pada napamet da učestvuju u bilo čemu, što ima veze sa evropskim integracijama. Ja poštujem njihovo pravo ali, ako je i to danas činjenica da ne možemo ni na tom pitanju postići konsenzus, evo i to je činjenica.
Da rezimiramo. Znači, sljedeći za repliku se javio uvaženi poslanik Kadrić, pa Izetbegović, pa Novaković. Izvolite.
Pa dakle, ovo što sam ja mislio da kažem kao replika, ... mom uvaženom poslaniku Novakoviću, da SDS kao nema odgovornosti, nije nikad pozivan na ove razgovore, samo da ponovim ovo što je Drago Kalabić rekao. Dakle, SDS je učestvovao u ovome svemu. Dragan Čavić, kao predsjednik SDS-a, je bio uključen u ove stvari i on je pisao ove evropske principe po nalogu međunarodne zajednice, on je najaktivniji bio kada su u pitanju ove stvari. Prema tome, SDS je, ne može se iz ovih stvari uopšte izvući.
Uvaženi poslanik Izetbegović. Izvolite.
... gospodin Novaković je kazao kad je čuo sad argumente SDA, je li, da ga je to ubijedilo da bude za reformu. A naši argumenti su bili da nisu ispoštovana tri evropska 89 principa, između ostalog, da nema političkog uticaja na policiju i da policija treba biti ustrojena profesionalno. Osim toga, gospodin Ahmetović koji je izgubio oca, daidžu, koji je i sam bio ranjen u Srebrenici, je kazao da ta policija nije imala snage u RS-u da nijednog od tih zločinaca odstrani iz same sebe. Znači, ona nema snage da sama sebe očisti od jednog zločinca. Ja vas poznajem, gospodine Novakoviću, jednostavno ne mogu da shvatim da ste to ozbiljno kazali. Dakle, podržavate policiju koja nema kuveta da sama sebe od jednog zločinca očisti, i policiju koja će nastaviti da ima politički uticaj i koja neće biti u skladu sa profesionalnim rezonima ustroja. Pošto je SDA stala na takvo stanovište, vi ste sad na onome suprotnom. Nema gospodina Jovičića, je li? On je opet rekao da svijet funkcionira na sili i interesu, a ne na istini i pravdi. Pa nema stoprocentne istine i pravde, je li. Ali, težnja da se napravi pravičnije, da se bude bliže istini i pravdi, je ono što drži svijet na okupu, inače bi se sve raspalo i potonulo. Prema tome, mi moramo težiti da napravimo bolje. Nikad nećemo napraviti savršeno ali težiti da napravimo bolje i istinitije, trebamo svakako.
Uvaženi poslanik Novaković: odgovor na replike brojne. Izvolite.
Vidite, ja ne znam šta bih njima rekao da oni shvate da im pomažem. Ja se trudim da pomognem SNSD-u, a oni shvataju pogrešno. Ali evo, ja sam odlučio da potrošim i ovu još jednu repliku na gospodina Kalabića, iako mislim da je uzalud potrošena. Vidite, gospodo, ja potpuno rekoh da imamo i dijelimo odgovornost za reforme, a ne za ove zakone, a vi navalili i gospodin Remzija Kadrić i gospodin Kalabić na reforme, a ja rekao o zakonu. Mi jesmo učestvovali i u tu priču smo uvukli SNSD da danas ne bi mogao govoriti to što govori. A da su oni pametni i oni bi uvukli nas da mi ne možemo danas govoriti ovo što govorimo. Nažalost, nije tako. I ja sam rekao da ne žalim što nije tako. Ja sam, što bi rekao moj prijatelj Zorić, dapače, sretan što to nije tako. ___________(?) Ima ova zemlja šanse. Što se tiče, gospodine Izetbegoviću, političkog uticaja na policiju, ja mislim da mi u RS-u najbolje znamo i osjećamo politički uticaj na policiju. I to je sigurno razlog zbog koga bih ja podržao svaku reformu u kojoj nema političkog uticaja na policiju. O tome neke kolege, neću da ih imenujem ovde, dobro znaju kako su vršili preko policije politički uticaj. Nije to razlog, gospodine Izetbegoviću, i tu se mi slažemo sa vama, ali se ne slažemo u mnogo drugih ovdje iznesenih konstatacija. E sad, pošto sam ja potrošio ovu drugu repliku, ja ću ćutati. 90
Zahvaljujem. Kolegice i kolege poslanici, ja ću pročitati sljedeći koji je na dnevnom redu, odnosno ko se prijavio za raspravu, međutim, mislim da bi se trebali dogovoriti da završimo ovu tačku dnevnog reda i da sutra u 10,00 nastavimo skupštinu. Ako mislite da trebamo da nastavimo večeras da radimo, ja nemam ništa protiv, ali mislim da je bolja opcija da završimo ovu tačku dnevnog reda, i da sutra nastavimo u 10:00 sa sjednicom. Sljedeći za diskusiju: uvaženi poslanik Ajanović. Izvolite.
Gospodine predsjedniče, kolege i kolegice, najveći problem ove zemlje je što ljudi potpisuju dogovore, a onda ih ne provode, a to je hiljadu primjera koje možemo da navedemo, počevši prvo od dogovora o povratu ljudi u njihove domove, pa o povratku ljudi na njihova radna mjesta, pa evo sada do ovih dogovora oko reforme policije. Kaže naš narod: Nikad nije dobro pljuvat pa lizat. Ali ovdje je izgleda došla do izražaja praksa da se tako radi, da neki ljudi potpisuju dogovore, a onda se kunu da nisu nikad potpisali taj dogovor i onaj sadržaj koji piše u dogovoru. Nije to samo sada što se dešava, što gospodin Tihić to tvrdi, a u papiru vidi se njegov potpis i vidi se šta se traži. To je radio i kada je trebalo o reformi. Osam godina je pričao predstavnik Predsjedništva iz RS da nije nikad potpisao ... ovaj protokol ni zakon o reformi vojske, pa se kasnije uspostavilo da je ... potpisao ga je i da je reforma prošla. Ali o tom potom. Mnogi su danas diskutanti mnoge stvari rekli što sam ja imao namjere da kažem, pa ih neću ponavljati, samo bih podsjetio da se apsolutno slažem u diskusiji gospodina Dokića, jer je on osnovnu stvar za ove zakone i rekao. Ovo nije reforma policije. Ovo je prvi korak u reformi policije koji su lideri potpisali u Mostarskoj deklaraciji i Akcionom planu, i to svih šest ... predsjednika stranaka koje čine većinu, pa i gospodin Tihić iz SDA, koji sada na velika vrata priča da to nije potpisao. Evo, ja imam i njegov potpis i njegovu deklaraciju i Akcioni plan. Znači, ja da kratak budem. Ovi zakoni, po mom sudu, nisu reforma policije. I druga stvar, smatram da u ovim zakonima nije ukomponovana Mostarska deklaracija na osnovu kojih su zakoni i rađeni i pravljeni i nije ukomponovan onaj Akcioni plan koji treba. Mislim da se to može kod amandmana, ako bude dobra volja, da se ispravi. A ja lično za sebe mogu da kažem, ne za stranku jer ovde se ja uvijek osjećam kao poslanik i odgovoran prema sebi, narodu i Bogu, a nikad se ne osjećam pravo, iskreno da vam kažem, prema ni stranci, ni prema liderima stranke nego radim po svojoj savjesti, a u stranci zastupam svoje mišljenje i dolazim do njega i dolazim do stranačkog kompromisa koji odgovara i mom postupku. To je, tako se ponašam, tako sam ušao u politiku još 1990. godine. I zato ću reći samo svoje mišljenje. Ako se ovaj zakon a mislim da se može doraditi, svakako ću ga podržati. Pošto se danas radi o principima, znači samo o principima, a ne o konačnom zakonu, glasat ću za principe ovoga zakona, postavljajući sebi pravo da po 91 završetku diskusije o amandmanskoj fazi, i konačnom tekstu zakona, da se odlučim sam, da ću biti za ovo i za ono. A ovi koji postavljaju pitanja za ono što je dogovoreno pa nije, oni trebaju postaviti pitanje svojim liderima isto kao što i ja moram postaviti svom lideru u svojoj stranci i svako u svojoj stranci: Zašto se od potpisanog odustaje ili zašto se odustaje? Jer, sve ovo moglo se je zaustaviti i prije nego što je počelo, ali onda znamo kakvi bi bili uslovi, isto kao što i sad znamo ili bar trebali bi toliko pametni da budemo, da znamo, da ovde imamo samo dva puta. Odustati od evropskog puta i prestati se zaklinjati da hoćemo u njega ili ići u evropski put na onaj način na koji ide se sa kompromisima sa svima drugim. Ovdje moram isto tako da kažem još i jednu riječ, a to je da ako ova dva zakona nisu toliko kvalitetna da nas EU s njima primi, pa na kraju krajeva, onda nećemo biti ni primljeni u EU: ovi zakoni praktično i ne znače onda više ništa. To je diskusija bila ... ... nisam htio da ... repliciram jer mi je ... jer pretvorit će se cjelokupna diskusija na replike, mislim da nema smisla. Hvala lijepo.
Uvaženi poslanik Izetbegović: replika. Izvolite.
Dakle, kolega Beriz Belkić je maloprije dobro kazao. Ne treba ovde prozivati ljude koji nisu prisutni. A u Mostarskoj deklaraciji, ako ste je pročitali, profesore Ajanoviću, mogli ste vidjeti da ona insistira na tome da će biti ispoštovana tri evropska principa. A onda, u članu 2. da će biti stvorena jedinstvena policijska struktura u BiH. To niko ovde, ja mislim, više ozbiljan ne tvrdi da su zadržana tri evropska principa i da je stvorena jedinstvena policijska struktura. Pa vi pitajte svog lidera zašto je od toga odustao. Njega pitajte. Njemu to pitanje treba biti upućeno.
Samo malo. Imam. Sačekajte da, ne, uvaženi poslanik Dokić, pa Todorović: replike.
Na kraju ja hoću da iskoristim da drugi put repliciram, iako nisam to pravo do sada koristio. Replika je kolegi Izetbegoviću. Ja moram zaista da podsjetim da ovdje u ovim papirima koje mi trebamo da usvajamo, danas ili sutra, nije riječ o lokalnim policijskim strukturama, o čemu je on govorio i o depolitizaciji tih struktura o čemu je on govorio. Mostarska deklaracija je operacionalizarana Akcionim planom koji je potpisan u Sarajevu mjesec dana nakon toga i u tom Akcionom planu koga su potpisali lideri šest partija eksplicitno stoji da ćemo raditi ono što je danas na dnevnom redu, a to je uspostava državnih tijela za nivo BiH, da ne nabrajam, i pod b) stoji: lokalni dio kao dio jedinstvene policijske strukture BiH će biti nakon ustavnih reformi. Zar to nije potpuno eksplicitno? I zaista se ovde postavlja pitanje odgovornosti onih poslanika, a i onog lidera koji je iza, koji je poslije svega toga, koji je nakon što je EU vrlo vrzo reagovala na sve to, odustao od onoga iza čega je stao svojim potpisom. Ovdje je vrlo loša poruka građanima, i ovo što je 92 gospodin maloprije Ajanović rekao, ovdje se slobodno može ako se iskreno, ako ne idemo za tim da mi razvlačimo ovu bosanskogercegovačku tugu do beskraja, principi su zadovoljeni i, ako gledamo principe, mogu da govorim o ustavnim stvarima, ovo što je govorio, ali neću sad zbog onih pet milja koje sam rekao, koje ćemo iskoračiti prema EU. Ali, ako govorimo o ova dva dokumenta iz Mostara i Sarajeva, sve i jedan princip je zadovoljen. Možemo samo da govorimo da li su tamo tekst ovakav ili onakav. Bila bi vrlo loša poruka ako mi danas odbijemo evo u principima ove dokumente. I postavlja se pitanje: Hoćemo li i kad ćemo vjerovati na riječ, ako dolazimo u situaciju da i ono što smo potpisali i dugo zagovarali najednom povlačimo? Hvala lijepo.
Uvaženi poslanik Todorović, pa Nanić, pa Ajanović, odnosno, po tom ćemo redu, polako.
Poštovani predsjedavajući, dame i gospodo, mi smo 4. decembra 2007. godine potpisali, odnosno parafirali Sporazum sa EU.
Je li to diskusija?
Diskusija, diskusija.
Ne, ne, ne, samo malo. Uvaženi poslanik Nanić, pa poslanica Hadžiahmetović, replike su, pa onda.
Zahvaljujem se, predsjedavajući. Uz sve uvažavanje i godina i parlamentarnog iskustva i ostalog, ono što zaista cijenim da treba biti vrijednost, jeste pridržavanja rečenog, a najviše onog još i što potpišemo. I, gospodine Ajanoviću, ono što pominjete za predsjednika moje stranke, nažalost evo pominjete i ljude koji nisu tu i ne mogu vam direktno reći, jeste zamjena potpuna teza. Samo vrlo kratko u članu 1. Mostarske deklaracije: Sve budžetske nadležnosti, za sva pitanja policije moraju se nalaziti na državnom nivou. Ko će utvrditi koeficijent policajca pripadnika Policijske uprave Konjic, Bileća itd.? Jesu li to budžetske nadležnosti za sve policije, za sve policije? Ne piše policije, Granične policije, koordinacije, Nadzorni odbor itd. Ovo znači pridržavati se onoga što ste potpisali. Ja mislim da je to vrijednost. 93 Nažalost, mi smo otišli daleko u podjelama, u političkim mišljenjima nekih instruisanih, pa smo došli sa određenim, većina nas, zahtjevima kako trebamo da se postavimo. Ja mislim da je to vrijednost pridržavati se onoga što ste potpisali i ovo jasno tu piše. Mislim da se toga onaj ko je odbijao potpisati, koji misli da nije doboro ovo za BiH, i da nije pridržavanje tih principa, i Klub SDA jasno stoji iza toga, mislim da je ispoštovao i stoji iza svog potpisa. A oni koji drugačije tumače, mislim da trebaju sebe preispitati i kao osobe i kao politička partija koju zastupa.
Samo malo, uvaženi poslanik Ajanović na ove replike, a poslanica Hadžiahmetović na repliku, na čiju?
... neću uopšte da repliciram jer nije vrijedna njegova diskusija replike. A ovo što on priča o tri principa i ovome ostalom, to sam ja davno znao i postavio pitanje i još prije toga. Ono što je čizma vojna uzela, tu možete i postavljati tri principa, a tamo gdje nije uzela, to može samo dogovorom. I to treba da znaš. To je jedna stvar. Ali bih rekao gospodinu Izetbegoviću, njemu sam se javio da repliciram. On je ponovio ono što sam ja rekao: da se u ovaj zakon mora ugraditi Mostarska deklaracija, dio ili neki dio ili dogovor koji je napravljen u Mostarskoj deklaraciji, da se zakon kao takav može da uskladi i da dobije prolaznu ocjenu. A pošto je ovo o principima, ja ću glasati za pravo. Prema tome, on je i ja mu repliciram ono što sam ja rekao, on je zapravo za mnom ponovio. Hvala lijepo.
Uvažena poslanica Hadžiahmetović. Izvolite. Replika.
Zahvaljujem. Pošto mi ovde ne pričamo ovde izgleda o tačkama dnevnog reda, nego više pričamo jedni o drugima, pa evo imala sam potrebu i ja da repliciram na konstatacije koje su date vezane za Stranku za BiH: da mi treba da pitamo našeg predsjednika i da li je on, odnosno zašto je on promijenio mišljenje itd., kao da mi ne znamo čitati. Evo, ja pred sobom imam Mostarsku deklaraciju. Pod rimsko II. stav (2) stoji: Struktura. Dakle, ne stoji kao što je rečeno da će se prihvatiti jedinstvene policijske snage, nego stoji ovako kako piše: Struktura jedinstvenih policijskih snaga BiH će odgovarati ustavnoj strukturi zemlje. Zahvaljujem.
Uvaženi poslanik Ahmetović: replika. Jeste li htjeli? Izvolite. 94
Moja diskusija nije imala dakle nikakvog razloga da boli ko replika iz Stranke za BiH i ja sam kritikovao u svojoj diskusiji, ako se ne varam, ili sam pozvao da se vratimo sporazumu koji je usvojen u ovom parlamentu. Dakle, nema nikakvog razloga. Mislim da nije dobro da sad analiziramo poteze lidera. Onda bi otišli dakle daleko i vjerujem da bi i mi imali puno šta reći, dakle kad je u pitanju analiza poteza političkih lidera ovih, onih itd. Mislim da ne trebamo u tu priču ulaziti, da to nije predmet današnje priče ovdje. Ali hoću da kažem ovo oko ove, gospodine Ajanović, ovo dokle je čizma došla i ovo i ono. Dakle, mislim da to nije dobra poruka za one koji se vraćaju, za Bošnjake i Hrvate, koji se vraćaju u RS ili za Srbe koji se vraćaju u Federaciju. I, mislim da sa takvim pristupom imat ćemo jedan veoma, jedan drugačiji pogled tih ljudi naspram ukupnih integrativnih procesa u BiH. Gospodina Dokića podsjećam kada je u pitanju ta principjelnost. Dakle, ja imam dokumenat ovdje dok je gospodin Dokić bio ministar u Vijeću ministara gdje je usvojen Sporazum ... Vijeće ministara BiH na 4. vanrednoj sjednici, održanoj 7.10.2005. godine, razmotrilo je i usvojilo Sporazum o rekonstruiranju policijskih struktura i, koliko vidim, vi ne samo da ste odustali nego ih uopšte i ne spominjete. Toliko o vašoj principijelnosti. Hvala.
Samo malo, polako. Uvaženi poslanik Bahtić je htio repliku. Bahtić.
Replika na Nanićevo.
Evo, ja ovde imam zapisano.
Replika. Kolega poslanik Nanić je kazao sve budžetske, znači zakonodavne nadležnosti, i sva pitanja policije moraju se kanalisati na državnom nivou i pitao je ko će određivati koeficijente za plate policajaca u RS-u. Ovde lijepo piše, znači sve nadležnosti budžetske, ovaj parlament će usvajati budžet za sve. Ovde ćemo mi u Parlamentu sve. A onda se on, administracija finansija ići će na niže nivoe. A u Akcionom planu lijepo piše kad će se šta rješavati. Znači, sve mora doći na Parlament, pa i sada dođe na Parlament, usvajamo tamo, neki ljudi prave sistematizacije i koeficijente prave. Morat ćemo mi, država, usvajati budžet. Država. Parlament. Tako piše.
Ajanović je imao drugu repliku. Izvolite. 95
Repliku. Ja ovom mom, pošto su neki ljudi iz SDA moju diskusiju ili krivo shvatili ili zlonamjerno je izvrću, radi političkih nekih poena, a što meni, na kraju krajeva, nije ni bitno. Gospodine, moja poruka je najveća poruka za povratak. Da su se ispoštovali principi da u policiji budu ljudi prema popisu od '91.godine, ne bi trebala nikakva policija politička, policijska reforma.
Idemo sad redom za prijavljene. Ma, imate, ali već ste imali jednu diskusiju, dve. Ne, ne, krivi navod i replika ide pod istom tačkom Poslovnika. [[zajednička diskusija]] Uvaženi poslanik Bešlagić: poslovnička intervencija. Izvolite.
Radi se o dva zakona, prema tome četiri replike. Dajte molim vas. Pa morao sam prokomentarisati.
Dobar pokušaj ali neće proći. Uvaženi poslanik Bećirović, izvolite. Vi imate diskusiju.
Zahvaljujem. Ja prvo želim reći da je ova tačka dnevnog reda ili ove dvije tačke dnevnog reda su danas trebale da imaju direktan TV prenos. Ljudi u ovoj zemlji su to zaslužili da vide kakvi su stavovi svih političkih stranaka i mislim da se niko ne treba stiditi svojih stavova koje je prije toga zauzeo. Međutim, shvatam i one koji su onemogućili prenos. Ono što mogu reći na početku jeste da bih volio da je ova reforma imala ozbiljniji tretman danas nego što je imala. Pred sjednicu jutros smo svi u ovom parlamentu obaviješteni, dakle pred početak sjednice, da će ova tačka biti danas na dnevnom redu. Ja ne znam zašto takav pristup. Tri godine i možda i više se raspravlja o reformi policije, i onda odjednom iznenadno uvrštavanje u dnevni red poput onog Poslovnika Predstavničkog doma oko kojeg su se također tri mjeseca lomila koplja, a onda u roku od pola dana je sve odjednom prošlo. Zaista ne znam zašto predsjedavajući Vijeća ministara BiH gospodin Špirić nije barem na ovoj raspravi danas ovde na sjednici. Mislim da je ovo tako važno i krupno pitanje da je trebalo da i on prati ovu raspravu i da i učestvuje u ovoj raspravi. Kada je riječ o Klubu poslanika SDP-a, mi smo to istakli nekoliko puta do sada i danas. Potpisivanje Sporazuma o stabilizaciji i pridruživanju je prioritet i on nema alternative. 96 Reforma policije jeste jedan od uslova i mi nismo protiv reforme policije, već kažemo da reforma policije ali privid i magla od reforme policije, tome kažemo ne. Kao i svi ljudi u ovoj zemlji, zabrinuti smo za zastoj reformi i daljim usložnjavanju stanja u ovoj zemlji, ali smo i svjesni kako stvari funkcioniraju unutar dvotrećinske većine. Za nas je neprihvatljivo, i to otvoreno kažemo, mijenjanje sadržaja principa EU u kojem sada, recimo, nema političke formulacije da postojeće političke granice između entiteta, kantona u Federaciji BiH ili administrativne regije u RS neće imati značaja u formiranju lokalnih policijskih ovlasti. U ovome što smo danas dobili, očigledno je, odnosno što smo jutros dobili kao tačku dnevnog reda danas, postoji previše koordinacije, komunikacija, premalo subordinacije, tako da je evidentno da nisu jasno i precizno definisane sadržane i operativne nadležnosti policije. Nema jasnih procedura imenovanja policijskih službenika itd., nisu precizno utvrđeni ni dinamika, nositelji odgovornosti i rokovi provedbe reforme policije. Da li se kroz ovu reformu dokidaju dva asimetrična politička sistema u Federaciji BiH i RS, što bi sasvim sigurno osiguralo i olakšalo izgradnju konzistentnog, funkcionalnog i racionalno organiziranog policijskog sistema u BiH. Da li mi kroz ove zakone napokon dobivamo u ovoj zemlji jednu policiju? Da li imamo jedan budžet? Da li imamo jednu liniju komandovanja? Da li je od onih silnih obećanja, koja smo slušali u prethodnim godinama, da li je Srebrenica, recimo, jedinstvena ili jedna policijska oblast? Šta mi dobivamo ovim zakonom? Formiraju se očigledno nove policijske strukture na državnom nivou, a ništa se ne mijenja na nižim nivoima. Rezultat: povećanje potrošnje poreskih obveznika, a zauzvrat opet nemamo efikasnu policiju. Mi ovde imamo i Akcioni plan implementacije Mostarske deklaracije i samu Mostarsku deklaraciju. Evo upravo, malo prije mog izlaganja, neko je citirao ovaj stav (2) koji kaže: Prihvatamo da će, je li, struktura jedinstvenih policijskih snaga BiH odgovarati ustavnoj strukturi zemlje. Šta to znači? Pa znači da će ostati kao i do sada entitetske policije. Znači 100% legalizacija postojećeg stanja. Ova reforma jeste potrebna ali ovakva kakva nam je ponuđena nije potrebna ovoj zemlji. Ja sam slobodan da kažem da je ovo privid od reforme policije i slobodan sam da ove zakone nazovem da su ovo Potemkinovi zakoni o policiji. Interesantno je da oni koji su srušili Aprilski paket 2006. godine, i tvrdili da BiH ne treba formalne i lažne reforme već da treba suštinske reforme, upravo sada rade suprotno od onoga šta su govorili. Ja smatram da je ovo težak udarac integraciji BiH i evropskom putu BiH. Ovo nisu rješenja koja su borci za stoprocentnu BiH obećavali ljudima u ovoj zemlji. Kako god se ovo završilo, poslije ovoga ništa više neće biti isto. Ovo nije ipak neka obična reforma. Pogledajte zakon, IV. o kojima je govorio i kolega Zlatko Lagumdžija. A to da ne piše gore Nezavisni odbor, čovjek bi pomislio da je došlo do ustavne reforme i da je to neki novi reducirani Dom naroda. A to da ne govorimo sada što je u suprotnosti sa Evropskom konvencijom o ljudskim pravima i slobodama. Ja moram reći da je, ako bi trebao u tri rečenice da kažem šta mislim o ovome, prvo, bih rekao da je navedeni zakon daleko ispod nivoa do sada ponuđenih dokumenata o reformi policije. Drugo, ako bi se zaista policija BiH strukturirala po ovom zakonu, ona sasvim sigurno ne bi bila ni efikasna ni funkcionalna. 97 I treće, eventualno usvajanje i provedba ovog zakona, značila bi daljnju disoluciju BiH i dodatno usložavanje i drugih evidentnih problema u BiH. Ovde je neko govorio: odgovornost opozicije, odgovornost ovih i onih. Treba reći istinu. Sad, što će to izazvati salvu replika onih kojima se to ne sviđa, nije ni bitno. Ali sve reforme u ovoj zemlji, uključujući i ovu reformu policije, su ustvari zaustavile dvije političke stranke, i to ne sada, već onda kada su u predvečerje Općih izbora 2006. napravile i ponudile građanima nerealna politička obećanja.
Vratite se na dnevni red, molim vas.
Mi smo očigledno taoci, kada je u pitanju reforma policije, tih činjenica. Naravno, nismo imenovali koje dvije, neka se prepoznaju. Ali nisam znao da je SDP vladajuća stranka ali, očigledno je ..
Molim vas samo malo, samo malo.
Dakle, da završim. Ali očigledno je kada je riječ o ova dva zakona da svako ko glasa za ova dva zakona, po našem mišljenju iz SDP-a, glasa protiv države BiH, a pogotovo protiv one stoprocentne BiH.
E, sad imam replike. Znači, uvaženi poslanik Belkić, pa Zorić, pa Raguž.
Dakle, iako sam u jednom trenutku pomislio da sam pretjerao kada sam replicirao tvom stranačkom šefu, tvrdeći da se radi o patologiji, ja sam sad zaista potpuno uvjeren. 90% tvoje diskusije, gospodine Bećiroviću, je bilo usmjereno bavljenjem Strankom za BiH. Tačka dnevnog reda,
nije uključen mikrofon
Gospodine Lagumdžija, budite pristojni. Tačka dnevnog reda je tačno formulirana.
nije uključen mirkofon 98
Tačno formulirana, gospodine Bećiroviću. I stvarno, dajte kanite se više. Ako ne znate nešto drugo raditi, prestanite se baviti Strankom za BiH.
Samo malo. Uvaženi poslanik Zorić. Izvolite. Replika.
Kolega Bećirović je u jednom momentu rekao da oni koji su rušili ustavne reforme? Niti su ono bile ustavne reforme, a niti je bio dobar, odnosno predlagači nisu bili dobri. Predlagači moraju osigurati većinu, ne oni koji nisu predlagali. Oni ne moraju osigurati ništa. Njegova stranka je onda bila jaki, snažni zagovornik, ne ustavnih reformi nego cementiranja postojećeg stanja. Oni su onda one dvije noći radili Sizifov posao, rade i večeras. Dakle, neće uspjeti. I ne može biti neko kriv ako je parlamentarna većina izglasala na Vijeću ministara ova dva zakona. Ne može neko biti kriv ako ovo ne prođe osim parlamentarne većine, odnosno Vijeće ministara. Nemojte zamjenjivati teze. I ono što Vam ja želim također poručiti je da prava reforma policije treba doći nakon prave reforme Ustava, a ne one priče: bit će druga faza, bit će ovako, bit će onako. Od onog nema ništa. Ko je spreman razgovarati na demokratskom i evropskom ustavu, neka se pridruži. Ko nije, ko hoće onako nekakve ... dekorativne promjene, koje ništa ne znače, neka nastavi raditi taj posao. Neki i danas zagovaraju da bi vratili Travanjski paket. I još samo nešto. Vi očito niste informirani koje sve razine vlasti i kakve vlasti postoje u BiH. Kazali ste da SDP nije na vlasti. Nažalost, jeste u Predsjedništvu.
Zahvaljujem. Uvaženi poslanik Bećirović je imao kontrarepliku.
Ako mi je išta žao u ovom trenutku, žao mi je što kolega Bahtić nema priliku da replicira. Mi zaista iz SDP-a volimo kad on ima priliku da replicira.
nije uključen mikrofon
Molim vas da se vratite na repliku. 99
Da se vratimo na repliku, tako je. Mi možemo napraviti čak i pauzu od 10 minuta, ako hoćete stenogram izlaganja, pa ćete vidjeti da ja nijednog trenutka nisam spominjao nijednu stranku. To što se eventualno u toj priči neko prepoznao, to nije problem ni moj, ni Kluba SDP-a. A sada smo upravo čuli priču o ustavnim reformama i jednu poruku kao: to nisu bile ustavne reforme, valjda, želeći reći da ovo kao jesu ozbiljne policijske reforme. Svaka čast. No, moram reći da, za razliku između onoga šta se događalo u raspravi u onom aprilskom paketu i ovom, situacija se prilično promijenila. Protiv ovoga, kao što vidite, nije samo najveća opoziciona partija. Imate jedan mnogo veći sada problem da vam je i najveća poziciona partija protiv toga. Očigledno da u ovoj zemlji ima dosta ljudi koji smatraju također da znaju čitati određene dokumente. Priča koja je prosipana prije godinu i po, dvije godine itd. o nekim obećanjima itd. o novom ustavu, o stoprocentnoj BiH itd., mi smo očekivali da to vidimo na terenu, da to se malo konkretizira. Ali očigledno da od te priče nema ništa. To su činjenice koje
Vrijeme!
..kada bi me neko racionalno mogao ubijediti da to nije tako.
Ja bih zamolio predsjednike klubova da dođu ovde da se dogovorimo o načinu, da nastavimo ovu sjednicu. /KONSULTACIJE/ Molim vas, u konsultacijama, molim vas u konsultacijama sa predsjednicima klubova dogovorili smo se da nastavimo ovu sjednicu na sljedeći način. Naime, svi koji su prijavljeni za diskusiju će biti, ovaj, zatvorićemo raspravu i završiti raspravu o ovoj tački dnevnog reda. Prijedlog je da sljedeće tačke dnevnog reda se prenose za sjednicu koja će se održati 5.3. a da mi nakon završetka rasprave o ovoj tački dnevnog reda glasamo o ovim tačkama dnevnog reda koje smo uradili. Ja se nadam da se slažete sa ovim što su i predsjednici klubova se dogovorili. Sljedeći za repliku uvaženi poslanik Raguž. Izvolite.
Hvala lijepa. 100 Ovo mi je prva replika. Neću više replicirati ali zaista obzirom na upornost koju poštujem kod gospodina Bećirovića, pa i energiju koju pokazuje, i ono što je on sve rekao i šta je to BiH, ko je za BiH, ko je protiv, ko je protiv stopostotne, ko je za istinsku ustavnu reformu, moram reći sljedeće. Žao mi je što nije bio tada u Parlamentu, ja sam predsjedavao tom sjednicom, pa da vidi dio mog iskustva i onih koji nisu stavili potpis na onaj paket. Mi nismo stavili bili potpis na onaj paket. Znači, nismo imali obvezu niti nam se moglo prigovoriti da nešto što je potpisano ne realiziramo kasnije u proceduri, da vidi kojoj vrsti pritisaka su izloženi zbog legitimnih stavova prema onima koji su nas birali. I ne bih mu nikad poželio ... da prođe tu fazu i poštujem njegovo mišljenje u ovom parlamentu i neka ga korektno iznosi, neka se bori za njega, to je lijepo. Međutim, o čemu se ovdje radi, gospodo? Mi ovdje radimo sada, danas: Hoćemo li mi evropsku BiH ili hoćemo fingirati stvari? E, to je ključno pitanje, gospodine Bećiroviću, i nećete moći pobjeći od njega jer BiH u jednom koraku ne može riješiti niti Ustav niti policiju, to je danas evidentno, to je vidjela i EU, to su svi vidjeli ozbiljni političari i nemojte se ovdje igrati sa ljudima i stajalištima da je neko ko zagovara ove zakone protiv BiH. Tu priču okačite negdje drugo i ta metodologija je prošla i znamo kako je završila. Ovdje su stavovi jasni. Možemo razgovarati o svemu, možemo popravljati ove zakone, ali želimo evropsku BiH. Ona se ovde danas otvara. Hoćemo li ili nećemo, recite! Nisu zakoni idealni. Oni su plod kompromisa kao i mnoge druge stvari ali to je suština priče, a ne od toga da neko sada kroz ovo želi provesti neka druga rješenja. Ne, ta rješenja će uslijediti nakon potpisa stabilizacije i pridruživanja, nakon što dođe ova zemlja do zraka i krene nekim putem. A suprotno, to više nije status kvo, to je hipertrofija. Ako to neko hoće, neka obrazloži javnosti.
Zahvaljujem. Sljedeći za raspravu se prijavio uvaženi zastupnik Huskić.
nije uključen mikrofon
A ja sam razumio da ste odustali. ___________(?) [[nije uključen mikrofon]] Nema, nije replika nego rasprava. Nije imao raspravu.
Dajte, dosta vas više i Bogu i narodu, bolan, kako vas nije sramota. 101
... [[nije uključen mikrofon]] Molim vas da poštujete Poslovnik. Tri puta je govorio i nema pravo. Je li mu to u ta tri puta bila replike, diskusije, saberite to, ali nema po Poslovniku pravo.
Ja vas molim da, kad se pozivate već na Poslovnik, da prije nego što dobijete riječ, ne ustajete i ne govorite, kad se već pozivate na Poslovnik. Znači, ja pred sobom imam pregled prijavljenih za diskusiju, znači prijavljenih za diskusiju i imam ga već ovde, imamo ga pred sobom već sat vremena. Na tom popisu prijavljenih za diskusiju, sad je na redu gospodin Bahtić, i ja sam mislio maloprije, jer mi je pokazivao da je odustao od nečega, da je odustao od rasprave, pa sam zato dao riječ uvaženom zastupniku Huskiću. Znači, čovjek nije odustao od rasprave i ima pravo na raspravu.
Zahvaljujem. Po ovoj tačci imao sam samo jednu repliku. Znači, prijavljen sam za diskusiju. Eto, opet komitet je htio da ja ne pričam. Vrlo rado ću iznijeti neke stvari koje njima ne odgovaraju, nažalost. Danas znači raspravljamo o principima. Znamo šta nam znači. Evo kolega Raguž, apsolutno 100% podržavam njegovu diskusiju. Reforma policije je jedan od uvjeta za potpisivanje Sporazuma o stabilizaciji i pridruživanju, a ovi zakoni su dio toga. Rekli smo svi da evropski put nema alternative. Svi se slažemo da 70% javnosti građana BiH žele u EU, žele evropski put. Pa koga onda vi predstavljate? Sami sebe, izgleda! Mi smo ovde radi građana. Kolega Lazar Prodanović dobro je kazao. Sve ove diskusije, vjerujte, antievropske, ja razumijem i zašto. Evropa je davno raščistila sa ideologijom koju zastupa naš SDP. I zato oni žele tamo, nije im tamo ni mjesto. Ja ih shvatam u potpunosti, shvatam ove njihove diskusije. Kada je u pitanju predloženi zakon, govorim o principima, gospodo iz SDP-a, vi ste naučili da imate svoju policiju, političku ... iz onog sistema.
Ja vas molim, samo malo, molim uvažene zastupnike da ne dobacuju iz klupa dok kolega raspravlja, a Vas kolega molim da ipak raspravljate o točkama dnevnog reda.
Prošli put smo usvojili Rezoluciju poslanika za evropski put, 39 glasova, i pozicija i opozicija, svi smo glasali. E, ovo su ti prvi koraci, na prvoj sjednici odmah opstrukcije. Je li onda, jesu li ono bile istinske ... rezolucija ili su bile samo parole kao i obično. I ne mogu se 102 složiti s tim da oni koji ne glasaju za ovo da su za državu, a ovi protiv. Za državu su oni koji podržavaju ovaj evropski put i ove zakone. Sve drugo je politikantstvo i želja da se dobiju sitni politički poeni. De, kolega, naučite se malo parlamentarne demokratije. Daj, bolan, šta ti je? Na daljinski, kako te nije sramota da daljinski funkcionišeš?
Ja vas molim uistinu da ne dobacujete. Mislim, ovaj.
Reforma policije je ključni i ona iznad svega, podržat ću principe. Jeste, hvala Bogu, jeste. [[zajednička diskusija]] Ja vas razumijem. A Mostarska deklaracija, ... lijepo u njoj stoji, potpisali je ozbiljni ljudi. Evropska komisija smatra da ima s ozbiljnim ljudima posla, dala ... paraf o stabilizaciji i sad odjednom tolike opstrukcije. Po meni, ovo je politički pokušaj zaustavljanja BiH ka evropskom putu, zato što nema tu opozicije, mislim konkretno na Zlatka Lagumdžije i njegovog potpisa. To je valjda svima jasno. Ja tu i završavam i ubuduće predsjedavajući da uvedete, oni kad pričaju, ja šutim. Hvala.
Riječ ima uvaženi zastupnik Bešlagić.
Ja stvarno želim da kažem da se ovde vodila jedna borba oko toga hoćemo li potpisati, nećemo li potpisati. Onda me ovaj prozove da sam ja bio za onu deklaraciju, sad sam protiv evropskog puta, što znači drugim riječima da je EU rekla odsijecite noge mi bi sada to ovde usvojili i onda bismo išli sakati tamo. Ja ne želim raspravljati o tome i tako na taj način kao što gospodin Bahtić razgovara. Moja je želja od vas da mi kažete jednu stvar. Je li rečeno: ako samo usvoji, mi ćemo potpisati Sporazum o pridruživanju. Ako je to rečeno, recite nam javno, dajte na glasanje i mi ćemo znati kako ćemo se opredijeliti. I onda nas prozivajte ako glasamo protiv, a sve je prošlo, mi ćemo biti krivi, ali ćemo potpisati Sporazum za stabilizaciju! I ništa više meni ne treba. Je li to uslov? A da je policijska reforma doživila svoju degradaciju od onoga šta je bio politički uslov EU do danas, to mi svi vidimo. Prema tome, molim vas možete li – nemoj replike, ti si završio, završili ste svi – prema tome, samo mi recite je li ovo uslov da se potpiše Sporazum o pridruživanju? Ako je to uslov, molim vas stavite na glasanje i neka se izglasa. Ja mislim da vi 103 imate većinu, možete to izglasati, ja nemam ništa protiv. Mi ćemo onda podnijeti teret što smo u ovom trenutku donijeli smo odluku kakvu smo donijeli. Prema tome, ja vas molim, mi ne bježimo od te odgovornosti ali ćemo vidjeti da li će nas primiti. Ako nas ne prime, bogami dobro razmislite. Eto, hvala vam.
Samo malo, molim vas, sljedeći za diskusiju uvaženi poslanik Huskić. Izvolite.
Evo, ja ću se potruditi da ne izazovem nikakve replike. Neću nikoga prozivati nego ću sve nas skupa podsjetiti da je previše, ja bih rekao, i energije i novca i vremena potrošeno u ovu priču o reformi policije i da je ovo nakon četiri godine te duge priče, od Vlašića, Martensa, ovog-onog, koliko ja znam, a mislim da dobro znam. Prvi papir koji je došao na klupe nama, vezano za ovu reformu policije, i ja mislim da je bilo i zaista kranje neodgovorno odmah ga u prvoj, što bi se reklo, u prvoj rundi ga šutnuti, što bi kolega Lagumdžija rekao, napucat ga nogom. Ja mislim da mu trebamo omogućiti da uđe u parlamentarnu proceduru, da o njemu razgovaramo, i to je bio jedan od najvažnijih motiva zbog čega sam ja i mislim i Stranka za BiH, zbog čega smo na komisiji i ja i svi mi koji ćemo danas glasati ovde ćemo mislim podržati ove principe. Mi svi znamo vrlo dobro kako je, na koji način je on prošao u Vijeću ministara. I da je on došao sa određenom falinkom, sa nekakvim upitnikom itd. Zbog, rekao bih, ja barem tako mislim, zbog visokog stepena odgovornosti znači prema evropskom putu BiH, mi ćemo podržati principe. Mi smo pripremili amandman za koji, ili amandmane, više njih, za koje smatramo da su kvalitetni, da će u znatnoj mjeri riješiti neke nedostatke ovog ponuđenog teksta koji ima. Ja se slažem sa svima onim koji su ga kritikovali i slažem se da niko od nas, ovde koji sjedimo, nije naročito sretan i zadovoljan ovim što je ovde napisano. Svak ima neke primjedbe. Ali to je ono što se moglo u ovom momentu napraviti. Zato kažem: pokušat ćemo to popraviti i ... i mislim da mogu reći da u zavisnosti od toga kako se bude Parlament odnosio prema tom našem nastojanju da popravimo taj tekst, i mi ćemo se odnositi prema konačnom ovome zakonu. Ali, to je druga faza i o tome ne želim da pričam. Ali želim da kažem da je Mostarska deklaracija nama, bez obzira na sve njene manjkavosti i prednosti, omogućila parafiranje Sporazuma o stabilizaciji i pridruživanju. Isto tako, imamo naznake da će usvajanje ovih zakona, koji su takvi kao što sam rekao, omogućiti potpisivanje. Ja kad stavim na tas dvije mogućnosti: jedna, da imamo reforme kakve mi mislimo da bismo trebali imati i, druga, da pođemo u reforme, jer ovo što imamo, ovo nije reforma, ovo je početak reforme, ali da nam omogućuju potpisivanje, onda sam zaista čisto iz praktičkih razloga za to da prihvatimo ovaj početak reformi i da omogućimo sebi da otvrorimo put za potpis Sporazuma o stabilizaciji i pridruživanju. I mislim, ako to ne uradimo, da ćemo razočarati građane BiH koji, ja mislim, da u najvećem broju slučajeva, nemaju pojma o čemu mi ovde pričamo. Zahvaljujem. 104
Replika, je li? Uvaženi poslanik Dolić, diskusija, pa Jukić. Izvolite.
Gospodo, predsjedavajući, cijenjene kolegice i kolege, uvaženi gosti, obzirom na vrijeme, ja ću vrlo kratko. Vjerovatno je malo pitanja u BiH koja su više i duže zaokupljala pažnju građana BiH, domaće i strane javnosti, kao što je to pitanje reforme policije. Ja nisam ekspert za organizaciju policije i za policijske poslove, ali čini mi se da se i ovde kao i brojnim našim pitanjima kod nas može primijeniti ona narodna: Tresla se gora, a rodio se miš. U reformi policije je činjenica da smo puno očekivali, a, sudeći po onome što se nudi, dobili smo ne ništa nego jedno veliko ništa. Po ovom pitanju, ja nemam obavezu ni prema poziciji, ni prema opoziciji, ni prema međunarodnoj zajednici, jer nisam išao na izlete ni na ispiranje mozga ali ako je i to veliko ništa, uslov da napravimo makar jedan evropski korak, onda mi je drago da su lideri bar većine unutar parlamentarne većine dogovorili i oko ništa. Kad čovjek prouči ono što se nudi u ovome prijedlogu ovih zakona, onda ne možemo a da se ne upitamo: Zar je ovo to ono zbog čega smo izgubili toliko koraka na evropskom putu, zar je ovo vrijedno toliko teških riječi i toliko straha kod građana BiH, zar je ovo trebalo toliko izleta lidera i uzburkavanja javnosti! Jasno je od početka da je reforma policije determinirana ustavnim promjenama i ustavnim rješenjima. Osobno, u ponuđenim rješenjima ne vidim nikakve revolucionarne korake naprijed u preustroju policijske strukture u BiH, ali ne vidim ni ništa što bi pogoršalo sadašnji ustroj. Ponavljam, za mene je jedino pozitivno u svemu tome ako se ovim pravi taj evropski korak u potpisivanju Sporazuma o stabilizaciji i pridruživanju. I ove zakone, ja isključivo gledam u tom svijetlu. U praktičnom smislu ja ne bi nipošto bio u koži onoga ko bi i ko će biti zadužen za realizaciju, odnosno provođenje ovih zakona, jer je u njima puno magle i fikcije koja otvara prostor za opstrukcije svake vrste. Pravi primjeri fikcije su zamjenici direktora direkcije i agencija čiji su poslovi nadležnosti definirani u zakonu, tolika fikcija da slobodno dužnost zamjenika direktora mogu obavljati sa Grenlanda. Nadam se da će bar dio magle i fikcije biti uklonjen kroz amandmansko djelovanje i da će ovi zakoni dobiti bitno drugačiju formu. Na kraju da kažem da oni koji se previše brinu, kako su ovi zakoni i predložena rješenja na štetu jednog naroda, nemaju razloga za brigu. Ovi zakoni i ova rješenja koja se nude, sasvim sigurno, nikome ne mogu ni štetiti ni korstiti. Profit iz svega toga je dakle taj evropski korak koji sa sobom nose, a prave reforme policije očito da nam tek predstoje. Hvala lijepo.
Uvaženi poslanik Todorović je za diskusiju. Njemu smo oduzeli onda riječ. Izvolite.
Hvala, gospodine predsjedavajući. 105 Bojim se da neke ove današnje diskusije nas neće vratiti u nedavno vrijeme koje smo imali ovde kad je i Parlament i Savjet ministara došao u jednu krizu. Mi smo 4. decembra 2007. godine parafirali Sporazum sa EU. To je za BiH najvažniji datum nakon zaključivanja Mirovnog sporazuma. To podrazumijeva novi samostalni početak za BiH u pravcu stabilnog puta ka članstvu u EU, a predstavlja i jedini način postojanja stabilnosti i ekonomskog razvoja. Za mene ta evropska linija predstavlja integraciju određenih vrijednosti. Međutim, prateći rad ovog parlamenta, a siguran sam da dijelim i mišljenje većine ovde prisutnih, da na ovakav način nećemo doći do željenog cilja. Stvar nije u nekom drugom izvana, stvar je u nama. Pred nama je usvajanje preko hiljadu i više zakona i drugih pozitivnih akata, i to u vrlo kratkom periodu. To nas obavezuje da u ovom parlamentu moramo raditi puno ozbiljnije i odgovornije. Na to nas obavezuju i oni koji su nas ovde delegirali. Volio bih da se neproduktivne diskusije kojih je danas bilo puno da se smanje, da bi mogli biti što racionalniji. Ostavimo ove neke podjele koje smo već i danas pomalo se one naziru, hajde neka ostanu daleko iza nas. Ja sam ubijeđen da BiH može funkcionisati i postojati i ekonomski razvijati se samo na neka četiri parametra povjerenja. Očito da ga ovde, gospodine Džaferoviću, nema, jer vidim da me ne pratite, zajedničkom interesu i jednoj punoj demokratičnosti. Hajmo pokušati malo da unosimo neki i osjećaj pozitivnih vrijednosti. Hajmo da ne tražimo od lijepe cure puno primjedbi da nije lijepa. Kao i oko ovog zakona, o kome je danas riječ, ili zakona, da ne tražimo njihove mane, nego da pokušamo ono što je i gospodin Ajanović rekao: da je ovo, praktično danas razgovaramo o jednom prvom koraku, a putem amandmana i svih drugih mogućih mogućnosti za izmjenu, da radimo korekcije onoga što nam nije dobro.Ja lično mislim da je to nama put bliže ka EU. Hvala vam lijepo.
Uvaženi poslanik Jukić. Izvolite.
Pa evo, ja ću zbilja vrlo kratko. Dakle, ja i Klub HDZ-a shvaćamo ove reforme, ove zakone kao početak reforme policijskih struktura u BiH i smatram da je ovo prvi korak i da će reforme, odnosno nastavak ovih reformi uslijediti. Šteta koju bismo imali, ukoliko ne bi usvojili danas ove zakone u prvom čitanju, je vrlo velika. Ja je tako ocjenjujem. A korist od toga, ako ispunimo ovaj važni uvjet i usvojimo ove zakone, je korist velika, bar obećana. Odnosno, to nas približava ne mali korak do potpisivanja Sporazuma o stabilizaciji i pridruživanju sa EU, što onda otvara novu stranicu puta BiH ka EU. Naravno da postojanjem ovih zakona u prvom čitanju i, nadam se, nakon toga i amandmanskoj fazi u drugoj da ćemo učiniti prvi korak u reformi policije i da ćemo učiniti prvi korak ka onom što ćemo postići sa ovom reformom, a to je da stvarno imamo jednog dana za neko vrijeme profesionalnu, efikasnu policiju, koja će doprinijeti poboljšanju općih prilika sigurnosti i stvaranju boljih i povoljnih uvjeta za siguran život za investiranje i za opći razvitak u BiH. Većina ovih današnjih rasprava, bar sam ja tako doživio, zapravo, čini mi se da je imala ambiciju da nekoga uvjeri da promijeni svoje mišljenje o ova dva zakona. Naravno, da u tome 106 niko nije uspio, bar ja tako mislim, a isto tako mnogi od mojih kolega nas ovdje su, govreći o svojoj principijelnosti, zapravo već u svojim raspravama sami rekli nama ovdje svima da su zapravo i oni sami neprincipijelni, jer je njihova rasprava bila u značajnom dijelu kontradiktorna jednom u svom dijelu, odnosno drugi itd. Ja bih zbilja, imajući na umu i činjenicu da večeras dokasna radimo, da radimo više od osam sati danas, završio sa svojom raspravom i rekao da će Klub HDZ-a podržati u prvom čitanju ova dva zakona i da naravno očekujemo da ćemo za neko vrijeme usvojiti ove zakone u drugom čitanju i da smo učinili prvi korak u procesu tranzicije, odnosno procesu reformi policijske strukture u BiH. Hvala.
Zahvaljujem. Kolega Belkić, izvolite. Uvaženi poslanik Lagumdžija: replika. Izvolite.
Prva, vjerovao ili ne, ili se ... pričinjavam, imam još jednu. Ovo govorim, gospodine predsjedavajući, replika, ponukan jednom serijom diskusija vrlo ozbiljnih ljudi, što ja izuzetno cijenim i do čijeg mišljenja mi je stalo, ali da ovdje ne bi bio nesporazum, ostala neka sjenka sumnje, kad se govori o tome i proizilazi iz nekoliko diskusija koje dolaze iz stranaka koje će ovo očigledno podržati, da, ko biva, ovo se radi zbog evropskog puta, a sve malo-pomalo, mi koji smo, ko biva, protiv, mi smo s druge strane evropskog puta. Ili smo autisti ili smo svjesni kočničari ili ko zna o čemu se radi. Želim vrlo jasno da kažem da svaki pokušaj da se mi koji smo protiv ovakva dva zakona prikažemo kao protivnici evropskog puta – neće proći. To zato što to nije tačno. Drugo, zato što mi ne želimo da stvaramo iluziju da smo ubrzali svoj evropski put i da ubrzavajući taj evropski put betoniramo neke stvari koje, kad pristanemo jednom, ući ćemo sa njima kao takvim u Evropsku uniju, a Evropska unija će pristati da uđemo sa nekim felerima, ukoliko je to izraz naše volje. To je druga stvar. I treća, ja mislim da vi objektivno ne možete postići više, upravo zbog ona četiri razloga, jer ti bazni principi nisu zadovoljeni. Ovdje nedostaje povjerenje koje je uništeno u ovom istom parlamentu prije par godina jednom potpuno drugom prigodom, kada je izgubljena prilika da te godine imamo, prije onih izbora, Sporazum o stabilizaciji i pridruživanju potpisan i da danas budemo blizu Hrvatskoj, a ne blizu nikome kada je u pitanju evropski put. Dakle, nemojte od nas tražiti da vjerujemo u laž da se ovim nešto postiglo, mi u reformi policije. Ja sam zato rekao, ako hoćete, hajmo, ja sam potpuno uvjeren u to, potpuno i spreman sam podržati to, ja garantujem da ćemo dobiti Sporazum o stabilizaciji i pridruživanju i ako ovo ne usvojimo u vrlo izvjesnom vremenu i da ćemo dobiti ga, ne zato što smo mi to radili, nego zato što Evropa spašava svoj obraz, jer je spuštala ljestvicu i sad traže, ponudit će vam bilo kakav papir da potpišemo, samo da bi oni rekli da smo ispunili. Ništa mi nismo ispunili što 107 su oni nama zadali. Oni su tjerali lidere ove zemlje u različitim vremenima u zadnje tri godine različite ljude da prihvate neke principe i, kad su prihvatili, onda je došlo vrijeme da, evo, danas sretni, veseli, usvoji se nešto i da kažete na pravom smo putu. Niste. Mi nećemo da tražimo alibi, da budemo alibi međunarodnoj zajednici za njen krah u ove tri godine sa reformom policije zajedno sa nama. Nećemo da budemo alibi, jer ako može Srbija do kraja godine da joj se nudi kandidatski status, kandidatski status, a ona neće, pa u jednom trenutku će valjda to i uraditi. I, ako je Albanija sa svojom policijom ispred nas i ima Sporazum o stabilizaciji i pridruživanju, pa nama će ga dati, pa zato što ga jedino nama nisu dali. Ne boj se, Kalabiću, ova zemlja propasti neće, ne brini, Kalabiću, neće propasti ova zemlja. Niko je podijeliti neće, tako da se ti ne sekiraš puno.
Uvaženi kolega Belkić. Serija replika. Uvažena poslanica Rajilić.
Gospodine predsjedniče, dame i gospodo, ja sam danas prvi dan pomalo ovako dobacivala gospodinu Lagumdžiji, pokušavajući da kažemo da mi drugi znamo šta on govori, ali, evo, nisam se javila za repliku, jer ponekad, mi žene kažemo da je ovo stvar muškaraca policija i ne reagujemo, ali, evo vrlo kratko. Gospodine Lagumdžija, ako ovo nije evropski put, šta to jeste! Koju vi odgovornost kao SDP imate u toj činjenici koju kažete da vremenom nekim mi ćemo ipak ići u Evropsku uniju. Vi to tvrdite da ćemo mi za pola godine, godinu dana ući u Evropsku uniju i koja je vaša odgovornost ako se to ne desi? Šta vi nama to predlažete da mi uradimo, pa da to bude evropski put? Jeste li vi međunarodna zajednica, SDP ovdje u BiH, ili su to ljudi koji čine međunarodnu zajednicu i koji kažu da su ispoštovani evropski principi? Znači, govorimo o onoj ljestvici o tri santimetra, vi iz SDP-a niste spremni da pređete ni tu ljestvicu od tri centimetra, ne možete. A znate li zašto? Zato što niste spremni bili ovdje da podržite sporazum o ratifikaciji Sporazuma sa Srpskom pravoslavnom crkvom, to je vaš evropski put i to je SDP.
Kolega Belkić. Izvolite.
Evo, ja ću se zaista potruditi da poslije vrlo teške diskusije, sigurno svima nama je, svi smo doživjeli ovo kao jednu veliku odgovornost, i ja ću se potruditi na jedan racionalan način da iznesem poziciju Stranke za BiH i da navedem nekoliko argumenata, koji su nas opredjeljivali, naglašavam, da ne eliminiramo iz procedure u startu ova dva zakona, da ih ne eliminiramo u startu ova dva zakona. Razlozi zašto smo to uradili ne leže samo u kvalitetu ovih zakona. O kvalitetu zakona, možemo diskutirati, naravno. Prvi i osnovni razlog je ovo često spominjanje i ovaj evropski put, naravno ne samo evropski put, nego ukupno stanje u zemlji, jer mi moramo shvatiti u kakvom trenutku u zemlji živimo, da je vrlo važno iz ovog parlamenta na neki način poslati 108 poruke, kao što je budžet, kao što je potvrđivanje vlade, pa i prvo čitanje zakona, koji znače prvi korak u otvaranju procesa reforme policije, dakle, tačka 1. Akcionog plana. Jedan od razloga je, također, mi smo svi ovdje vrlo često govorili da nije uredu da se ovi procesi reformi i ostalog vode vaninstitucionalno, da smo mi na neki način zaobiđeni itd. Evo nam prilike da i mi učestvujemo u tome. Meni je jako žao, zaista, uključujem tu i sebe, što smo izgubili jedan značajan dio vremena u nekakvim replikama, koje nisu baš išle u pravcu razmjene argumentacije, koja nas opredjeljuje za ili protiv zakona u prvom čitanju. Dakle, mi cijenimo da se radi o prvom čitanju, slijedi amandmanska faza. Radi se o početku reforme, tački 1. Akcionog plana, koja govori da se uspostavljaju strukture na nivou države. Mi mislimo u daljoj fazi, dakle, u drugoj fazi da se amandmanima mogu obezbijediti primjena principa, od kojih, naročito principa 1., dakle sve zakonodavne aktivnosti, budžetske aktivnosti na nivou države. Što se tiče principa, mi mislimo da međunarodna zajednica nije od njih odustala, iz prostog razloga što smo mi parafirali sporazum, ne samo na osnovu ova dva papira itd. nego na čvrstom uvjerenju da ćemo provesti ta tri principa. Ako pažljivo pročitate Deklaraciju i Akcioni plan, vidjet ćete da potpisnici ova dva dokumenta su se obavezala da provedu tri principa, za koja Evropa kaže da su evropska. Evo, to su osnovni razlozi zbog kojih mi mislimo da treba zadržati ove zakone u proceduri. Hvala lijepo.
Zahvaljujem. S obzirom da nema više prijavljenih, ja zaključujem raspravu. Izvinjavam se, uvaženi poslanik Kadrić. Izvolite.
Ja sam se ranije prijavio, zaista. Pa, imajući u vidu sve ovo, ja ću zaista vrlo krtko. Hoću da kažem, po mom mišljenju, da ova dva prijedloga zakona, Zakon o nezavisnim nadzornim tijelima policijske strukture BiH i Zakon o Direkciji za koordinaciju policijskih tijela i o agencijama za podršku policijskoj strukturi u BiH, dakle u ova dva zakona ne govori se o legalizaciji entitetskih policija, ne govori se o legalizaciji policije RS i, prema tome, mislim da nije dobro ove stvari vezati i govoriti, ponukan diskusijom uvaženog kolege i prijatelja Ahmetovića, kad je u pitanju i presuda Međunarodnog suda pravde u Hagu i genocida koji je počinjen u Srebrenici. Prema tome, ovi zakoni ne tretiraju pitanje legalizacije entitetskih policija. Ključni zakon koji će se baviti ovim stvarima je zakon koji predstoji, a to je Zakon o policijskoj službi BiH i Zakon o policijskim službenicima u BiH. Ja hoću da kažem, dakle ne bi bilo tu raznih nejasnoća, mada istini za volju, ako ćemo do kraja govoriti otvoreno, bilo je nekih prijedloga i u radnoj grupi koji su dolazili od člana radne grupe iz SDA, koji je nekim svojim amandmanima neke stvari pokušavao da, kako smo mogli da čitamo iz tih amandmana, da je on zadržavao policijske strukture, entitetske policijske strukture i policiju RS, ali da ne bi ove 109 stvari miješao, mislim da nije korektno o tim stvarima tako govoriti, dakle ovim zakonima se ne govori o tome da mi kroz ove zakone legalizujemo policiju RS i policiju Federacije.
Uvaženi poslanik Bećirović.
Nažalost, vrlo kratko, obzirom da smo i na kraju rasprave, replika posljednjem govorniku, kolegi Remziji Kadriću. To što nešto ne piše, ne znači da nije tako, a sa ova dva zakona jasno je kao dan da se ovim legaliziraju entitetske policije i nema potrebe, zaista, da nas ubjeđujete sada u to kada to, ne samo poslanik, već i prosječan građanin sa manjim znanjem od poslanika letimičnim pogledom u ove zakone može zaključiti.
Uvaženi poslanik Jovičić. Replika.
Vrlo kratko ću. Mi se zaista ovdje ili ne slušamo ili kad neko govori uopšte ne obraćamo pažnju. Ja sam vas danas molio: Šta je moguće drugo od ovoga? Gospodo iz SDP-a, ako mislite da bi ovdje trebalo da piše danas 20. februara ukida se MUP RS, to nikad nećete uspjeti. To nije moguće danas, to će možda biti moguće za godinu, dvije, deset, pet, sto, ne znam ja, ali ovi zakoni drugo tretiraju. Ja vas pitam: Ako ovo ne usvojimo, šta je alternativa na tom putu? Danas niko ne nudi šta će se desiti ako ovo ne prihvatimo. Hoćemo li tapkati u mjestu, ja vas to pitam i cijelo vrijeme ponavljam, zaista. Možemo li vršiti ustavnu prekompoziciju za jedan dan i donositi zakone i, ako već tražite istrpiću ja sve to, čekam evo strpljivo, ali i vi morate strpiti, stalno ću vam ponavljati. Nijedan zakon, i ovaj ni drugi, nisu sveto pismo i Kuran ili me ne slušate ili nećete. Ne tražim od vas da me uvažavate, to ne tražim nikad, ne kažem da poštujete što ja govorim, budite protiv mene, ali vas molim, šta je drugo moguće sem ovoga danas!
Ako nema više prijavljenih, ja zaključujem raspravu. Imam zahtjev od kluba SNSD-a da se napravi pauza 10 minuta. Pauza 10 minuta prije glasanja. [[PAUZA]] Molim vas da privedemo kraju današnji dan. Klub SNSD-a je tražio pauzu. Imate li potrebu da obrazložite razloge za pauzu? Izvolite. 110
Hvala. Smatram da je pauza prije glasanje trebala biti i treba biti uobičajena i da će ubuduće u nekim mirnijim vremenima to tako i biti, jer svi imaju potrebu prije glasanja o ovako važnim pitanjima izvrše određene posljednje konsultacije. Vrlo kratko. Klub SNSD-a predlaže, odnosno moli poslanike da obrate pažnju na činjenicu da će shodno redoslijedu predlaganja ovih amandmana, mi očekujemo da oni budu odbijeni, i da ćemo shodno tome doći do pozitivnog ishoda glasanja za budžet, i s obzirom na redoslijed, mi ćemo se tako i ponašati, tako da upozoravamo da ne bi tu trebalo biti nekakvih komplikacija.
Zahvaljujem. Dame i gospodo poslanici, molim vas, idemo redoslijedom koji sam pročitao kad smo otvarali ovu tačku dnevnog reda po amandmanima. Ako neko smatra da treba da odustane od svojih amandmana, kad dođemo na njegov red, dovoljno je samo da kaže da odustaje od određenog amandmana. Molim vas da se pripremite za glasanje. Glasamo o amandmanima uvaženog poslanika Momčila Novakovića o Amandmanu I. Molim vas da te amandmane stavite ispred sebe, da ih ja ne bih morao čitati jednog po jednog. Glasamo o amandmanima Momčila Novakovića. Amandman I Molim vas da se pripremite za glasanje. Možete glasati sad! „Za“ pet, „protiv“ 28, „suzdržanih“ tri. Amandman I nije prošao. Glasamo o Amandmanu II gospodina Novakovića Pripremite se za glasanje. Glasajte sad! „Za“ pet, „protiv“ 30, „suzdržanih“ pet. Ni ovaj amandman nije dobio podršku. Glasamo za Amandman III Molim vas da se pripremite za glasanje. Možete glasati sad! „Za“ šest, „protiv“ 27, „suzdržanih“ šest. ___________(?) 111 [[nije uključen mikrofon]] Je li neophodno – puno je „protiv“ – Zahtjev Kluba SDP-a da se ponovi glasanje. Molim vas da se pripremite za ponovno glasanje o Amandmanu III Pripremite se za glasanje. Možete glasati sad! „Za“ 11, „protiv“ 26, „suzdržanih“ dva. Ovaj amandman nije prošao. Amandman IV gospodina Novakovića Pripremite se za glasanje. Možete glasati sad! „Za“ pet, „protiv“ 28, „suzdržanih“ sedam. Amandman V Molim vas pripremite se za glasanje. Ja imam ovdje na ovom dijelu Amandman V, kaže, u članu 3. ... Ministarstvo civilnih poslova, dobro. Prelazimo na amandmane uvaženog poslanika Zlatka Lagumdžije. Glasamo za Amandman I Molimo da se pripremite za glasanje. Možete da glasate sad! „Za“ osam, „protiv“ 29, „suzdržanih“ tri. Ovaj amandman nije dobio većinu. Amandman II Molim vas pripremite se za glasanje Možete glasati sad! „Za“ osam, „protiv“ 29, „suzdržanih“ tri. Ovaj amandman nije dobio podršku. Prelazimo na glasanje o amandmanu III Molim vas pripremite se za glasanje. Možete glasati sad! „Za“ osam, „protiv“ 29, „suzdržanih“ tri. Amandman nije dobio podršku. 112 Amandman IV Molim vas da se pripremite za glasanje. Možete glasati sad! „Za“ 13, „protiv“ 27, „suzdržanih“ nije bilo. Prelazimo na glasanje o amandmanu V
nije uključen mikrofon
Izvolite.
... izglasali konačnu cifru, a pošto su ovo bila smanjivanja troškova, nema odakle ovo da se namiri, tako da mislim nema razloga.
Zahvaljujem. To nam pojednostavljuje rad. Prelazimo na glasanje o amandmanima uvaženog poslanika Bećirovića. Molim vas da se pripremite za glasanje. Glasamo o Amandmanu I Možete glasati sad! „Za“ osam, „protiv“ 29, „suzdržanih“ tri. Ovaj amandman nije dobio podršku. Amandman II Molim vas da se pripremite za glasanje. Možete glasati sad! „Za“ devet, „protiv“ 27, „suzdržanih“ tri. Ovaj amandman nije dobio podršku. Glasamo o amandmanu III Molim vas pripremite se za glasanje. Možete glasati sad! „Za“ devet, „protiv“ 28, „suzdržanih“ tri. Amandman III nije dobio podršku. 113 Amandman IV Molim vas da se pripremite. Možete glasati sad! „Za“ osam, „protiv“ 28, „suzdržanih“ dva. Ovaj amandman nije dobio podršku. Glasamo o amandmanu V Molim vas da se pripremite za glasanje. Možete glasati sad! „Za“ devet, „protiv“ 28, „suzdržanih“ tri. Ovaj amandman nije dobio podršku. Glasamo o amandmanu VI Molim vas da se pripremite za glasanje. Možete glasati sad! „Za“ osam, „protiv“ 30, „suzdržanih“ dva. Ovim smo iscrpili glasanje o svim amandmanima. Prelazimo na glasanje o amandmanima Kluba poslanika SNSD-a. ___________(?) Povlačimo amandmane. Zahvaljujem. Glasamo nakon toga o amandmanu uvaženog poslanika Nike Lozančića.
Povlačim amandman.
Zahvaljujem. I na kraju nam je ostao ovaj amandman od gospodina Drage Kalabića. Zadnji amandman.
Povlačim amandman.
Zahvaljujem. 114 Ovim smo iscrpili glasanje o svim amandmanima i sada glasamo o Budžetu institucija BiH, zajedno sa ovim usvojenim amandmanima i Izvještajem naše komisije, čime su ti amandmani u Izvještaju Komisije postali sastavni dio zakona. Molim vas da se pripremite za glasanje. Možete da glasate sad! „Za“ 29, „protiv“ osam, „suzdržanih“ tri, sa dovoljnom entitetskom većinom, konstatujem da smo usvojili. Ostaje: Zaključak uvaženog poslanika Nanić Huseina, koji glasi. Zadužuje se Vijeće ministara BiH da uradi program plana aktivnosti na rješavanju smještaja institucija BiH kako bi se umanjili troškovi zakupa tih institucija. Molim vas da se pripremite za glasanje. Možete glasati sad! „Za“ 35, „protiv“ nije bilo, „suzdržano“ četiri. Konstatujem da smo usvojili ovaj zaključak. Prelazimo na glasanje o trećoj tački dnevnog reda: Prijedlog zakona o nezavisnim i nadzornim organima policijske strukture BiH. Molim vas da se pripremite za glasanje. Možete da glasate sad! „Za“ 22, „protiv“ 16, „suzdržanih“ dva, sa dovoljnom entitetskom većinom, konstatujem da smo usvojili ovaj zakon u prvom čitanju. Prelazimo na glasanje o četvrtoj tački dnevnog reda: Prijedlog zakona o Direkciji za koordinaciju policijskih organa i u agencijama za podršku policijskoj strukturi u BiH. Molim vas da se pripremite za glasanje. Možete glasati sad! „Za“ 22, „protiv“ 17, „suzdržanih“ jedan, sa dovoljnom entitetskom većinom, konstatujem da smo i ovaj zakon usvojili u prvom čitanju. Ostale tačke dnevnog reda će biti za iduću sjednicu, najvjerovatnije 5.3. Ja vam se zahvaljujem. Sjednica je završena u 19,55 sati.